পেৰালাইচিছ আৰু ইয়াৰ শুশ্ৰূষা - নীত কাশ্যপ - সাহিত্য ডট অৰ্গ\nপেৰালাইচিছ আৰু ইয়াৰ শুশ্ৰূষা – নীত কাশ্যপ\nজীৱন এখন যুদ্ধ! নিৰন্তৰ আমি ব্যস্ত হৈ থাকোঁ জীৱন যুঁজৰ আখৰাত৷ পুৱা সাৰ পাই উঠাৰ পৰা ৰাতি পুনৰ শুই পৰালৈকে৷ তথাপি চলি থাকে আমাৰ জীৱন, বাঢ়ি থাকে জীয়াই থকাৰ স্পৃহা৷ পক্ষাঘাত (Paralysis)! পক্ষাঘাতত আক্ৰান্তসকল যেন জীৱনৰ এই যুঁজত হঠাতেই আহত হৈ পৰা সৈনিক৷ কিন্তু পক্ষাঘাত কি?\nবিভিন্ন কাৰণত, যেনে – ষ্ট্ৰোক, Spinal cord ৰ আঘাত, মূৰৰ আঘাত আদিৰ ফলত হোৱা মগজুৰ ক্ষতিৰ ফলত কিছুমান অংগ বিশেষকৈ হাত-ভৰি অকামিলা বা অকাৰ্যক্ষম হৈ পৰাটোকে চমুকৈ পক্ষাঘাত বোলে৷ ব্যস্ততাপূৰ্ণ জীৱনটোত হঠাতেই অকামিলা হৈ পৰা শৰীৰটোৰে প্ৰায়ে পক্ষাঘাতত আক্ৰান্তসকলৰ বাবে ঘৰখন হৈ পৰে এটি সঁজাৰ দৰে৷ আৱদ্ধ এটা কোঠা, সঙ্গী এখন হুইলচেয়াৰ বা এখন বিছনা, অলৰ-অচৰ শৰীৰৰ একাংশৰে জীৱনটো আগুৱাই নিয়াটো কিমান কষ্টকৰ, দুখদায়ক হয়তো কোনোৱেই নুবুজে! আৰু এই “কোনোৱেই নুবুজে” ধাৰণাটো যেতিয়াই আক্ৰান্তসকলৰ মনত খোপনি পুতি লয় তেতিয়া জীৱনটো তেওঁলোকৰ বাবে বেছি দুৰ্বিসহ হৈ পৰে৷ প্ৰায়ে তেনেবোৰ লোক হৈ পৰে মানসিক হতাশাৰ চিকাৰ৷ অকলশৰীয়া, আত্মীয়ৰ ওপৰত বোজা, অকৰ্মণ্যতাৰ অনুভৱে বহুসময়ত আত্মহত্যাৰ ইচ্ছাও প্ৰৱল কৰি তোলে৷ ৰোগী খিংখিঙীয়া হৈ পৰে৷ লাহে লাহে পৰিস্থিতি বেছি বেয়ালৈ ধাল খাবলৈ ধৰে৷ অসুস্থ আপোনজনৰ সলনি হৈ পৰা এনে মানসিক অৱস্থা আমাৰ বাবেও এক নুবুজা সাঁথৰ হৈ পৰে৷\nএকেদৰেই কোনোবা আপোনজন পেৰালাইচিছত আক্ৰান্ত হ’লে তেওঁক শুশ্ৰূষা কৰাটোও শাৰীৰিক আৰু মানসিকভাৱে যথেষ্ট কষ্টকৰ কাম৷ ৰোগীৰ দৰেই সমান মানসিক চাপৰ মাজেৰেই পাৰ হয় শুশ্ৰূষাকাৰী সকলোৰো জীৱন৷ ৰোগীৰ অসহযোগিতাই বহুত ক্ষেত্ৰত সোনকালেই হতাশ কৰি তোলে শুশ্ৰূষাকাৰী আপোন মানুহবোৰক৷ তথাপি জীৱনটো চলাই যাব লাগিব৷ অসুস্থ আপোনজনক শুশ্ৰূষা কৰিবই লাগিব৷ কিন্তু কেনেকৈ? কিছুমান সাধাৰণ আৰু সহজ কথা মানি চলি আমি বহুক্ষেত্ৰত উদ্ভৱ হোৱা এনে পৰিস্থিতিবোৰৰ পৰা বহুখিনি দূৰৈত থাকিব পাৰোঁ৷ যেনে:\n১) নিয়মিত ব্যায়াম:\nপেৰালাইচিছৰ প্ৰধান আৰু একমাত্ৰ চিকিৎসা হৈছে ব্যায়াম৷ কিন্তু ৰোগীৰ লগতে ঘৰৰ আন সদস্য সকলোৰো এইক্ষেত্ৰত কৰা হেমাহিৰ ফলত ৰোগীৰ মাংসপেশীসমূহ অকামিলা হৈ পৰে৷ ফলত মাংসপেশীসমূহ জঁঠৰ আৰু শুকাই যাব ধৰে৷ নিয়মীয়াকৈ অতিকমেও দুবাৰকৈ উপযুক্ত ব্যায়ামসমূহ কৰাটো অত্যাৱশ্যকীয়৷\n২) পেৰালাইচিছত সঘনে উদ্ভৱ হোৱা এক সমস্যা হৈছে চাপৰ ফলত সৃষ্টি হোৱা ঘাঁ বা pressure sore (or bed sore)৷ একেটা অৱস্থাতেই দীৰ্ঘসময়ৰ বাবে শুই বা বহি থকাৰ ফলত বেছিকৈ হেঁচা পৰি থকা ঠাইসমূহত ৰক্তসঞ্চালনত বাধা হৈ এনেকুৱা ঘাঁৰ সৃষ্টি হয়৷ এই পৰিস্থিতিৰ পৰা হাত সাৰিবলৈ ৰোগীক একেটা অৱস্থাতেই ২-৩ ঘণ্টাতকৈ বেছি সময় নাৰাখি মাজে মাজে ইকাটি-সিকাটিকৈ শুবলৈ দিব লাগে৷\n৩) সৰু-বৰ দুৰ্ঘটনা:\nপেৰালাইচিছত আক্ৰান্তসকলৰ প্ৰতি ঘৰৰ মানুহৰ অমনোযোগিতাৰ ফলত প্ৰায়ে কেতবোৰ সৰু-বৰ দুৰ্ঘটনা সংঘটিত হয়৷ তাৰ ভিতৰত পিছল খাই পৰি যোৱা এক প্ৰধান দুৰ্ঘটনা৷ আক্ৰান্তসকলৰ শৰীৰ অনিয়ন্ত্ৰিত হৈ থকাৰ ফলত এই সমস্যাৰ সৃষ্টি হয়৷ উপযুক্ত ’ৱাকাৰ’, ষ্টীকৰ ব্যৱহাৰ, গা-ধোৱা ঘৰ/টয়লেত আদিত ভালকৈ ধৰিব পৰাকৈ সুবিধা কৰি দিলে এই সমস্যাৰ পৰা বহু পৰিমাণে হাত সাৰিব পাৰি৷\n৪) মুকলি পৰিৱেশ:\nপেৰালাইচিছ আক্ৰান্তসকলক সদায় বন্ধ ঘৰৰ ভিতৰত নাৰাখি মাজে-সময়ে মুকলি পৰিৱেশলৈ উলিয়াই আনক, প্ৰাতঃভ্ৰমণ, সান্ধ্যভ্ৰমণ কৰোৱাওঁক৷ তেওঁলোকে সতেজ অনুভৱ কৰাৰ লগতে মানসিক চাপো বহুখিনি হ্ৰাস পাব৷\nপ্ৰায়ে মুখৰ মাংসপেশীসমূহ অকাৰ্যক্ষম হৈ পৰাৰ ফলত পেৰালাইচিছত আক্ৰান্তসকলৰ কথাবোৰ অস্পষ্ট হয়৷ এনেক্ষেত্ৰত আমি দৈনন্দিন খৰখেদাৰ মাজত তেওঁলোকৰ ক’বলগীয়া দৰকাৰী কথাখিনিও আওকাণ কৰোঁ৷ ফলত প্ৰায়ে তেওঁলোকে অনুভৱ কৰা বিষ-বেদনাৰ কথাও আমি নজনাকৈ থাকি যাওঁ৷ প্ৰথম অৱস্থাত কিছু সমস্যা হ’লেও মনোযোগ দি শুনিলে আপোন মানুহখিনিৰ কাৰণে এই অস্পষ্ট কথাবোৰো লাহে লাহে বুজিবলৈ সহজ হৈ পৰে৷\nপ্ৰায়ে অমনোযোগিতাৰ অন্য এক দিশ হৈছে ৰোগীজনক পৰিষ্কাৰকৈ ৰখাটো৷ বহু ৰোগীৰ ক্ষেত্ৰত পেচাৱ-পায়খানাৰ ওপৰত নিয়ন্ত্ৰণ কমি যোৱাৰ ফলত যথেষ্ট সমস্যাৰ সৃষ্টি হয়৷ তদুপৰি লেতেৰা কাপোৰ, অনিয়মিত স্নান আদিৰ ফলত অতি সহজে বীজাণু সংক্ৰমণ (infection) হোৱাৰ সম্ভাৱনা থাকে৷ পৰিষ্কাৰ পৰিচ্ছন্নতাই ৰোগীৰ মনতো ধনাত্মক প্ৰভাৱ পেলায়৷\n৭) উৎসাহী কৰা:\nপেৰালাইচিছত আক্ৰান্তজনক সম্পূৰ্ণৰূপে পৰনিৰ্ভৰশীল হ’বলৈ নিদি যিমানখিনি কাম নিজেই কৰিব পাৰে সিমানখিনিলৈকে নিজেই কৰিবলৈ উৎসাহী কৰাৰ প্ৰয়োজন৷ আপোন মানুহখিনিৰ মুখত দেখি থকা সাহসী আৰু ‘কেতিয়াও হাৰ নামানিবা’ অভিব্যক্তিয়ে আক্ৰান্তজনক বহু বেছি পৰিমাণে সাহসী আৰু উৎসাহী কৰি তুলিব পাৰে৷\nশিশু এটি যিদৰে পৰনিৰ্ভৰশীল হৈ থকাৰ পৰা একোলা-দুকোলাকৈ ডাঙৰ হয়, শাৰীৰিক নিয়ন্ত্ৰণ হেৰুৱাই পেলোৱা পেৰালাইচিছত আক্ৰান্ত ব্যক্তি এজনো লাহে লাহে সুস্থ অৱস্থালৈ ঘূৰি আহে৷ প্ৰয়োজন হয় আমাৰ ধৈৰ্যৰ৷ জীৱনৰ এই জটিল সময়ছোৱাত আক্ৰান্তজনক প্ৰয়োজন সঠিক শুশ্ৰূষাৰ লগতে সঠিক বুজাপৰাৰ৷ অতি বেছি মৰম বা অতি বেছি শাসনে যেনেকৈ শিশুক নষ্ট কৰে তেনেকৈয়েই পেৰালাইচিছত আক্ৰান্তজনৰ প্ৰতি কৰা অতি বেছি মৰম, সহানুভূতি বা অতি বেছি অমনোযোগিতাও বহু সময়ত পৰিস্থিতিৰ অৱনতি ঘটায়৷ শেষত কওঁ, সঠিক শুশ্ৰূষা আৰু অদম্য ইচ্ছাই ডাঙৰতকৈও ডাঙৰ শাৰীৰিক সমস্যাক মষিমূৰ কৰিব পাৰে৷\n← ডাকচাপৰি-২ -কোকিল শইকীয়া\nকাটাৰত কৰ্মৰত এজন অসমীয়া পাইলটৰ পৰিচয় -ডা০ ভূপেন শইকীয়া →


EXPLAINED: মোদীৰ স্বাধীন বাংলাদেশৰ সমৰ্থনত কৰা আন্দোলন আঁৰৰ কাহিনী, কেতিয়া আৰু ক'ত হৈছিল তেনে আন্দোলন ? |prime-minister-narendra-modi-said-he-took-part-in-bangladesh-satyagarh-know-about-sangh-andolan– News18 assam\nEXPLAINED: মোদীৰ স্বাধীন বাংলাদেশৰ সমৰ্থনত কৰা আন্দোলন আঁৰৰ কাহিনী, কেতিয়া আৰু ক'ত হৈছিল তেনে আন্দোলন ?\nনতুন দিল্লীত ভাৰতীয় জন সংঘই মুক্তি বাহিনীৰ সমৰ্থনত আগষ্টৰ ১ তাৰিখৰ পৰা ১১ তাৰিখলৈ জন সত্যাগ্ৰহ কৰিছিল । জন সংঘৰ সদস্য সকলে আগষ্টৰ ১২ তাৰিখে ভাৰতীয় সংসদৰ সন্মুখত এক বিশাল প্ৰতিবাদী সমদল বাহিৰ কৰিছিল ।\nLast Updated : March 27, 2021, 18:42 IST\nবাংলাদেশৰ মুক্তিৰ সোণালী জয়ন্তী উদযাপন সমাৰোহত অংশগ্ৰহণ কৰি ভাৰতৰ প্রধানমন্ত্ৰী নৰেন্দ্র মোদীয়ে (দেশৰ মুক্তি যুদ্ধৰ সময়ত) স্বাধীন বাংলা ৰাষ্ট্ৰৰ সমৰ্থনত আন্দোলনত অংশগ্ৰহণ কৰি জেল যোৱা বুলি নিজৰ ভাষণত উল্লেখ কৰিছে । ঢাকাৰ ৰাষ্ট্ৰীয় পেৰেড গ্ৰাউণ্ডত অনুষ্ঠিত হোৱা এই অনুষ্ঠানত দেশখনৰ প্ৰধানমন্ত্ৰী শ্বেইখ হাচিনাৰ উপস্থিতিত মোদীয়ে কয় – “তেওঁৰ বয়স তেতিয়া ২০-২২বছৰ আৰু তেওঁ সতীৰ্থৰে সৈতে আন্দোলন কৰি গ্ৰেপ্তাৰো হৈছিল ।“\nএতিয়া প্রশ্ন হয় যি মুক্তি যুদ্ধত ভাৰত চৰকাৰৰ সম্পূর্ণ সমৰ্থন আৰু ভাৰতীয় সৈন্য প্রত্যক্ষ ভাৱে জড়িত হৈ আছিল তেনে মুক্তি যুদ্ধৰ সমৰ্থনত ভাৰতত আন্দোলন কৰাৰ অৱকাশ ক’ত ?\nপূব পাকিস্তানত ইছলামাবাদে সামৰিক অভিযান আৰম্ভ কৰিছিল ১৯৭১চনৰ ২৫মাৰ্চৰ নিশা আৰু যুদ্ধৰ অন্ত পৰিছিল সেই বছৰৰে ১৬ডিচেম্বৰ তাৰিখে । তাৰ মাজতে নতুন দিল্লীত ভাৰতীয় জন সংঘই মুক্তি বাহিনীৰ সমৰ্থনত আগষ্টৰ ১ তাৰিখৰ পৰা ১১ তাৰিখলৈ জন সত্যাগ্ৰহ কৰিছিল । জন সংঘৰ সদস্য সকলে আগষ্টৰ ১২ তাৰিখে ভাৰতীয় সংসদৰ সন্মুখত এক বিশাল প্ৰতিবাদী সমদল বাহিৰ কৰিছিল ।\nএই সত্যাগ্ৰহৰ নেতৃত্ব প্ৰদান কৰিছিল সেই সময়ত জন সংঘৰ সাংসদ অটল বিহাৰী বাজপায়ীয়ে । ২০১৫চনত সেয়ে বাংলাদেশ চৰকাৰে বাজপায়ীক বাংলাদেশ মুক্তি বঁটা প্ৰদান কৰিছিল । প্রাক্তন প্ৰধানমন্ত্ৰী বাজপায়ী অসুস্থ হৈ থকাৰ কাৰণে মোদীয়ে ঢাকালৈ গৈ সেই বঁটা গ্ৰহণ কৰিছিল । আৰু তেতিয়াও তেওঁ জন সংঘৰ সত্যাগ্ৰহ অনুষ্ঠানত ভাগ লোৱাৰ স্মৃতি ৰোমন্থন কৰিছিল । ভাৰতীয় জন সংঘই ১৯৮০চনত ভাৰতীয় জনতা পাৰ্টী নামৰে ভাৰতৰ ৰাজনীতিত আত্ম প্ৰকাশ কৰিছিল ।\nউল্লেখযোগ্য যে, অটল বিহাৰী বাজপায়ীক প্রদান কৰা ফলক খনত এই সত্যাগ্ৰহৰ বিষয়ে বিস্তৃত ভাৱে লিপিবদ্ধ কৰা আছে । ভাৰত চৰকাৰক আনুষ্ঠানিক সমৰ্থন ক্ষীপ্ৰ কৰিবলৈ দাবী জনাই ভাৰতীয় জন সংঘই এই কাৰ্যসূচী হাতত লৈছিল বুলিও উল্লেখ কৰা আছে উক্ত ফলকখনত ।\nFirst published: March 27, 2021, 18:42 IST\nBangladeshprime minister narendra modiSatyagrahSheikh Hasina


সকলোৱে সম্পাদনা কৰিব পৰা ৱিকিপিডিয়াৰ অসমীয়া সংস্কৰণলৈ আদৰিছোঁ। ইয়াত বৰ্তমান ৯,৯৩৩ টা প্ৰবন্ধ আছে।\nযুঁজাৰু বিমান ছুখয় চি-৩০\n...যে তেজপুৰ বিমানবন্দৰৰ অৱস্থান কূটনৈতিক কৌশলৰ ফালৰ পৰা ভূটান, তিব্বত, চীন, ম্যানমাৰ আৰু বাংলাদেশৰ মাজত হোৱা বাবে বহুতো যুঁজাৰু বিমান ছুখয় চি-৩০ (ইংৰাজী: Sukhoi Su-30) ৰখা হৈছে?\n...যে বুৰঞ্জীপ্ৰসিদ্ধ ষ্টিলৱেল পথ টো দ্বিতীয় বিশ্বযুদ্ধৰ সময়ত আমেৰিকা আৰু তেওঁলোকৰ মিত্ৰ শক্তিবিলাকে চীনা সকলক সাহাৰ্য্য সামগ্ৰী যোগান ধৰিবলৈ বাৰ্মা ৰোডৰ এক বিকল্প ৰাস্তা স্বৰূপে নিৰ্মাণ কৰা হৈছিল?\n...যে স্বৰ্গদেউ গদাধৰ সিংহই আহোম ৰাজবংশৰ টুংখুঙীয়া ফৈদৰ প্ৰতিস্থা কৰিছিল?\n...যে কণী যুঁজত সাধাৰণতে পাতিহাঁহৰ কণী ব্যৱহাৰ কৰা হয়?\n...যে লক্ষ্মীনাথ বেজবৰুৱাই বুঢ়ী আইৰ সাধু সংকলনখন নানা প্ৰৱন্ধে বহুজনৰপৰা লিখিত ৰূপত সাধু কথাবোৰ সংগ্ৰহ কৰি লিখি উলিয়াইছিল?\n...যে যোৰহাট জিমখানা ক্লাবত অৱস্থিত নাইন হ'ল গ'ল্ফ ক'ৰ্ছ বিশ্বৰ ভিতৰত তৃতীয় সৰ্বোচ্চ পুৰণি গ'ল্ফ ক'ৰ্ছ?\nআলোকচিত্ৰ শিল্পী: ভাস্কৰজ্যোতি ভূঞা\nআদৰণি · পাতনি · পৰিচয় · সহায়িকা · সমল · সাহায্য কেন্দ্ৰ · প্ৰশ্নসমূহ · অৰ্থকোষ · ��তুন প্ৰবন্ধ সৃষ্টি · টাইপিং · পুৰীয়া


‘পোৱাই কল পালে, নোপোৱাই বাকলিকে খালে’- বিজেপিক এইবাৰ এনেদৰে কটাক্ষ কৰিলে আৰ পি শৰ্মাইcongress-leader-rp-sarma-criticized-bjp-tvharen– News18 assam\n‘পোৱাই কল পালে, নোপোৱাই বাকলিকে খালে’- বিজেপিক এইবাৰ এনেদৰে কটাক্ষ কৰিলে আৰ পি শৰ্মাই\n‘বিজেপিৰ নাটক! যদি মোগল আছে তেন্তে খেদি দিয়া নাই কিয়? বিজেপিৰ মিছন ১০০ অসম্ভৱ’- আৰ পি শৰ্মা\nLast Updated : October 11, 2020, 14:01 IST\nবিজেপি ত্যাগ কৰি কংগ্ৰেছলৈ যোৱা তেজপুৰ সংসদীয় সমষ্টিৰ প্ৰাক্তন সাংসদ আৰ পি শৰ্মাৰ যেন মনৰ ক্ষোভ এতিয়াও কমা নাই। সেয়েহে সাংবাদিকৰ কেমেৰা দেখিলেই বিজেপিৰ বিৰুদ্ধে ইটোৰ পিছত সিটো মন্তব্যৰে ক্ষোভ উজাৰে প্ৰাক্তন সাংসদগৰাকীয়ে ৷\nপ্ৰাক্তন সাংসদ আৰ পি শৰ্মাই পুনৰ কেতবোৰ মন্তব্যৰে ঘটাইছে বিস্ফোৰণ ৷ মুখ্যমন্ত্ৰী সোণোৱালে ৰাজ্যত এতিয়া মোগলৰ আক্ৰমণ চলি আছে বুলি কৰা মন্তব্যক উভতি ধৰি আৰ পি শৰ্মাই কয় যে, ‘ অসমত যদি মোগল আছেই, তেনেহ’লে মোগলৰ দেশলৈ সেইসকলক পঠিয়াই দিয়া নাই কিয়? যদি মুছলমান মানুহ মোগল, তেনেহ’লে খেদি নিদিয়ে কিয়? কেন্দ্ৰতো চৰকাৰ, ৰাজ্যতো চৰকাৰ আছে, কিয় সাহস নকৰে ? যি সকলে মোগলৰ কথা কৈছে তেওঁলোকে হয়তো ইতিহাস পঢ়া নাই। বিমলা প্ৰসাদ চলিহা বদৰপুৰ সমষ্টিৰ পৰা জয়ী হৈ মুখ্যমন্ত্ৰী হৈছিল ৷’\nকংগ্ৰেছ নেতাগৰাকীয়ে লগতে কয় যে, ‘বিজেপিয়ে অসমত নাটক নহয়, মহা নাটক কৰিছে। বাঘে যেনেকৈ নাটক কৰে, তেনেকৈ বিজেপিৰ নেতা মন্ত্ৰীয়ে কৰিছে নাটক।’ নাটকৰ মূল অভিনেতা, সহ অভিনেতা,পৰিচালক, লিখক কোন সেয়াও ক’লে আৰ পি শৰ্মাই।\nইফালে বিজেপিৰ মিছন ১০০ অসম্ভৱ বুলি উল্লেখ কৰি শৰ্মাই কয় যে, এতিয়া তেওঁলোকৰ মুখত ১০০ নাই ৷ ১০০ মিছন অবান্তৰ৷ ১২৬খন আসনৰ ১০০ৰ কথা ক’লে বাকী সকলে কি কৰিব? যেনেকৈ পোৱাই কল পালে, নোপোৱাই বাকলি খালে।’\n‘বিজেপিৰ আমোলত ১৫টা ছিণ্ডিকেট চলিছে ৰাজ্যত ৷ কয়লা, বাহঁ, গৰু, বাৰ্মিজ চুপাৰী, ৰঙা বালি, বগা বালি, মাছ, কনী,মুৰ্গি, শাক -পাচলিৰ ছিণ্ডিকেট আছে। ছিণ্ডিকেটৰ টকা পাইপ লাইনৰে দিল্লীলৈ গৈছে। কত গ’ল প্ৰতিশ্ৰুতি। ক’ত গ’ল টুইন টাৱাৰ, এক্সপ্ৰেছ হাইৱে, ব্ৰহ্মপুত্ৰ খনন, নামামি ব্ৰহ্মপুত্ৰ, গ্লোবেল ইনভেষ্টমেণ্ট চামিটত ২০০ কোটি টকা খৰাধ কৰিলে।’\n‘৩০শতাংশ বাঙালীয়ে কংগ্ৰেছক ভোট দিব। বিজেপিক এইবাৰ হিন্দু বাঙালীয়ে ভোট নিদিয়ে। কিয়নো বাঙালীক বিজেপিয়ে প্ৰবঞ্চনা কৰিছে ৷ যাৰ বাবে বাঙালীয়ে সুকীয়া দল গঠন কৰিব বিচাৰিছে ৷’\nএনেদৰে বিজেপিৰ বিৰুদ্ধে আক্ৰমণাত্মক হৈ পৰে কংগ্ৰেছ নেতাগৰাকী।\nFirst published: October 11, 2020, 14:01 IST


অভয়াপুৰী - অসমীয়া ৱিকিপিডিয়া\nঅসমত অভয়াপুৰীৰ অৱস্থান\nভৌগোলিক স্থানাংক: 26°20′N 90°40′E / 26.33°N 90.67°E / 26.33; 90.67স্থানাংক: 26°20′N 90°40′E / 26.33°N 90.67°E / 26.33; 90.67\nউচ্চতা ৩৬ মিটাৰ (১১৮.১১ ফুট)\nঅভয়াপুৰী (IPA: ˌəbɑːjəˈpʊərɪ or ˌəbeɪjəˈpʊərɪ) (ইংৰাজী: Abhayapuri) অসমৰ বঙাইগাঁও জিলাত অৱস্থিত এখন ঠাই৷ এই অঞ্চলটো গুৱাহাটীৰ পশ্চিমে ২০০ কিমি পশ্চিমে অৱস্থিত৷\n1.1 ঐতিহাসিক বিজনী ৰাজ্যৰ ৰজাসকল\n4 যাতায়ত ব্যৱস্থা\n8 উল্লেখযোগ্য ব্যক্তি\nঐতিহাসিক বিজনী ৰাজ্যৰ ৰাজধানী অভয়াপুৰী নগৰৰ পূবদিশত ডুমুৰীয়া নামৰ ঠাইখন আছিল বুলি জনা যায়৷ ৰজা বিজিত নাৰায়ণে ১৬৭১ চনত এই ৰাজধানী প্ৰতিষ্ঠা কৰিছিল৷ কিন্তু ১৮৯৭ চনৰ ভূমিকম্পত ই ধ্বংসপ্ৰাপ্ত হয় আৰু দেওঁহাটীলৈ ইয়াক স্থানান্তৰ কৰা হয়৷ ৰাজবংশৰ ৰাণী অভেয়াশ্বৰীৰ নামেৰে নগৰখনৰ নাম অভয়াপুৰী ৰখা হৈছিল৷\nঐতিহাসিক বিজনী ৰাজ্যৰ ৰজাসকল[সম্পাদনা কৰক]\nবিজিত নাৰায়ণ (চন্দ্ৰ নাৰায়ন)\nঅভয়াপুৰী গুৱাহাটীৰ পৰা ২০০ কি: মি: আৰু জিলা সদৰ বঙাইগাঁৱৰ পৰা ২১ কি: মি: দূৰত্বত অৱস্থিত ৷ দেৱদাৰু গছেৰে পৰিবেষ্টিত বাবে ই দেৱদাৰু নগৰী বুলিও জনাজাত ৷\n২০১১ চনৰ লোকপিয়ল অনুসৰি, অভয়াপুৰীৰ মুঠ জনসংখ্যা ১৪,৬৭১ জন৷ ইয়াৰে ৫২% পুৰুষ আৰু ৪৮% মহিলা৷ অভয়াপুৰীৰ জনসংখ্যাৰ ১০% ছয় বছৰ বয়সৰ অনুৰ্ধৰ৷\nঅভয়াপুৰী নগৰৰ পৰা ৭ কি: মি: দূৰত্বত ৩১ নং ৰাষ্ট্ৰীয় ঘাইপথ আৰু ৩১ (খ) নং ৰাষ্ট্ৰীয় ঘাইপথৰ সংযোগস্থল ৷ উত্তৰ পূব সীমান্ত ৰেলপথৰ নিউবঙাইগাওঁ কামাখ্যা শাখা ৰেলপথে (গোৱালপাৰা হৈ) অভয়াপুৰীক চুই গৈছে ৷ ২ নং ৰাজ্যিক ঘাইপথ নগৰখনৰ সোঁমাজেদি পাৰ হৈ গৈছে৷\nঅভয়াপুৰীত ভালেসংখ্যক শিক্ষা প্ৰতিষ্ঠান আছে৷ ইয়াৰে ভিতৰত উল্লেখযোগ্য হ'ল- বিদ্যালয়-\nঅভয়েশ্বৰী উচ্চতৰ মাধ্যমিক আৰু বহুমুখী বিদ্যালয়\nযোগেন্দ্ৰ নাৰায়ণ সোৱৰণী ছোৱালী উচ্চতৰ মাধ্যমিক বিদ্যালয়\nঅভয়াপুৰী বৰপেটা (লোকসভা সমষ্টি)ৰ অন্তৰ্ভুক্ত৷\nৰাম ৰজাৰ ঘৰ- মোগল ৰাজত্বৰ সৈতে আহোমৰ শৰাইঘাটৰ যুদ্ধৰ সময়ত ৰাজস্থানৰ অম্বাৰ ৰাজত্বৰ ৰামসিংহই খন্দোৱা পুখুৰী\nলালমাটি-দুৰামাৰি গণেশ মন্দিৰ- ঐতিহাসিক মন্দিৰ\nলুঙাই পাহাৰ শিৱমন্দিৰ\nউল্লেখযোগ্য ব্যক্তি[সম্পাদনা কৰক]\n↑ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. http://web.archive.org/web/20040616075334/http://www.censusindia.net/results/town.php?stad=A&state5=999। আহৰণ কৰা হৈছে: 2008-11-01.\n↑ "Population Finder". Censusindia.gov.in. http://www.censusindia.gov.in/PopulationFinder/Population_Finder.aspx। আহৰণ কৰা হৈছে: 2012-09-30.\n"https://as.wikipedia.org/w/index.php?title=অভয়াপুৰী&oldid=307114"ৰ পৰা অনা হৈছে\nএই পৃষ্ঠাখন ২১ নৱেম্বৰ, ২০২১ তাৰিখে ২০:৩০ বজাত অন্তিম সংশোধন কৰা হৈছিল।


হাজং জনগোষ্ঠী ভাৰত উপমহাদেশৰ এক জনজাতি। এই জনগোষ্ঠী লোকসকলে ঘাইকৈ ভাৰতৰ উত্তৰ-পূৰ্বাঞ্চলৰ ৰাজ্যসমূহ আৰু বাংলাদেশৰ উত্তৰ অংশত বাস কৰে। হাজং সকলৰ সংখ্যাগৰিষ্ঠ লোকে ভাৰতত বাস কৰে। হাজং সকল সাধাৰণতে ধান খেতি কৰে। কথিত আছে যে তেওঁলোকে গাৰো পাহাৰত ধান ...\nৰাভা জনগোষ্ঠী অসমৰ ভৈয়ামৰ জনজাতিসমূহৰ ভিতৰত অন্যতম। অসমৰ গোৱালপাৰা, কামৰূপ আৰু দৰং জিলাত মূলতঃ এওঁলোকৰ বসতি। আনহাতে পশ্চিমবংগৰ জলপাইগুৰি অঞ্চলটো এখেতসকলে কিছু পৰিমাণে বাস কৰে। ৰাভাসকল অসমৰ পঞ্চম বৃহত্তম তপশিলি ভুক্ত উপজাতি। এই ৰাজ্যত দুই লাখ সাত ...\nঅৰুণাচল প্ৰদেশ ত প্ৰায় ২০ টা মুখ্য জনগোষ্ঠী আছে। এই সমূহৰ ভিতৰত বহুতো উপ-জনগোষ্ঠী আছে। জনগোষ্ঠী সমূহৰ মাজত সামাজিক আৰু সংস্কৃতিৰ বিভিন্নতা দেখা যায়। জনগোষ্ঠী সমূহৰ নিজস্ব কিছুমান পৰম্পৰা আছে। অৰুণাচলৰ জনগোষ্ঠী সমূহৰ মাজত শিল্পনৈপুণ্য কাৰিকৰী দে ...\nমিচিমি জনগোষ্ঠীৰ লোকসকল লোহিত, উজনি দিবাং উপত্যকা আৰু নামনি দিবাং উপত্যকাত বাস কৰে। এই জনগোষ্ঠীৰ তিনিটা ভাগ আছে: ইদু অথবা চুলিকতা, ডিগাৰু অথবা তাৰন আৰু মিজু অথবা কমন । ইদু মিচিমিৰ এটা ভাগক বেবেজীয়া মিচিমি বুলিও কোৱা হয়। মিচিমি জনগোষ্ঠীৰ মহিলা স ...\nঅসম গণ পৰিষদ হল অসমৰ এক ৰাজনৈতিক দল। ১৯৭৯ চনৰ পৰা ১৯৮৫ চনলৈকে অবৈধ অনুপ্ৰৱেশকাৰীসকলৰ বিৰুদ্ধে সদৌ অসম ছাত্ৰ সন্থাৰ নেতৃত্বত হোৱা অসম আন্দোলনৰ পৰিণতিত অসম গণ পৰিষদ গঠিত হৈছিল। বৰ্তমানলৈকে অসম গণ পৰিষদৰ প্ৰতিষ্ঠাপক সভাপতি প্ৰফুল্ল কুমাৰ মহন্তৰ নেতৃ ...\nজ্বলেশৰ অসম বিধানসভাৰ ১২৬ খন বিধানসভা সমষ্টিৰ এখন। অসম বিধানসভাৰ সমষ্টিসমূহৰ ক্ৰমাংক অনুসৰি ৩৯ হৈছে জ্বলেশৰ বিধানসভা সমষ্টিৰ ক্ৰমাংক। জ্বলেশৰ গোৱালপাৰা জিলাৰ চাৰিটা বিধানসভা সমষ্টিৰ অন্যতম। ই ধুবুৰী লোকসভা সমষ্টিৰ অন্তৰ্গত দহখন বিধানসভা সমষ্টিৰ এখন।\nছোনিয়া গান্ধী এগৰাকী ইটালীয় মূলৰ ভাৰতীয় ৰাজনীতিক। তেখেত ভাৰতীয় জাতীয় কংগ্ৰেছৰ প্ৰাক্তন সভানেত্ৰী তথা ভাৰতৰ প্ৰাক্তন প্ৰধানমন্ত্ৰী প্ৰয়াত ৰাজীৱ গান্ধীৰ পত্নী।\nভাৰতৰ ৰাজস্থান ৰাজ্যত ৭ ডিচেম্বৰ ২০১৮ত বিধান সভা নিৰ্বাচন অনুষ্ঠিত হৈছিল। এই নিৰ্বাচন এটা পৰ্যায়তে অনুষ্ঠিত হৈছিল। ভাৰতীয় জাতীয় কঙ্গগ্ৰেছ সৰ্ববৃহৎ দল প্ৰতিপন্ন হল। ২০১৩ চনত ৰাজস্থান বিধানসভাত ভাৰতীয় জনতা পাৰ্টীয়ে সংখ্যা গৰিষ্ঠতা লাভ কৰিছিল।\n২০২০ৰ দিল্লী বিধানসভা নিৰ্বাচন ৮ ফেব্ৰুৱাৰীৰ দিনা দিল্লী বিধানসভাৰ ৭০জন সদস্য নিৰ্বাচন কৰাৰ উদ্দেশ্যে অনুষ্ঠিত হৈছিল৷ ভোটদানৰ হাৰ আছিল ৬২.৫৯%, যি হাৰ ২০১৫ৰ দিল্লী বিধানসভাৰ নিৰ্বাচনকৈ ৪.৮৮% কম আছিল, কিন্তু ২০১৯ৰ দিল্লীৰ লোকসভা নিৰ্বাচনতকৈ ২% বেছি ...\n১৯৪৮ চনত সংঘটিত জীপ কেলেংকাৰী স্বাধীন ভাৰতৰ প্ৰথমটো বৃহৎ কেলেংকাৰী বুলি জনা যায়৷ সেইসময়ত যুক্তৰাজ্যত ভাৰতীয় হাই কমিছনাৰ পদত নিযুক্ত হৈ থকা ভি. কে. মেনন-এ প্ৰ’ট’কল ভংগ কৰি এক বিদেশী কোম্পানীৰ পৰা সৈন্যবাহিনীৰ জীপ গাড়ী ক্ৰয় কৰিবলৈ এক ৮০ লাখ টক ...\nঅখিল ভাৰতীয় হিন্দু মহাসভা ভাৰতৰ এটা হিন্দু জাতীয়তাবাদী ৰাজনৈতিক দল। এই সংগঠনটো ১৯০৬ চনত মুছলিম গঠন তথা মৰ্লে-মিণ্টো সংস্কাৰৰ অধীনত ভাৰত চৰকাৰে মুছলমানসকলৰ বাবে সুকীয়া নিৰ্বাচনী ব্যৱস্থা কৰাৰ পিছত ব্ৰিটিছ ভাৰতৰ হিন্দু সম্প্ৰদায়ৰ অধিকাৰ সুৰক্ষি ...\nআম আদমী পাৰ্টি এক ভাৰতীয় ৰাজনৈতিক দল। ইয়াৰ আনুষ্ঠানিক আৰম্ভ হয় ২০১২ চনৰ ২ নৱেম্বৰ তাৰিখে আৰু বৰ্তমানে ই ৰাষ্ট্ৰীয় ৰাজধানী অঞ্চল দিল্লীৰ শাসকদল। ২০১১ চনৰ পৰা জন লোকপাল বিলৰ দাবিত ভাৰতত হোৱা যি দুৰ্নীতিৰ বিৰোধী আন্দোলন, তাক ৰাজনীতিকৰণ কৰিব লাগে ...\nভাৰতীয় জনতা পাৰ্টি বা বিজেপি ভাৰতৰ এক অন্যতম ৰাজনৈতিক দল। ১৯৮০ চনত প্ৰতিষ্ঠিত এই দলটি বৰ্তমান ভাৰতৰ বৃহত্তম আৰু প্ৰশাসক ৰাজনৈতিক দল। এইটো এটা ভাৰতীয় জাতীয়তাবাদী আৰু ৰক্ষণশীল সামাজিক নীতি, স্বদেশী, মুক্তবজাৰ ধনতান্ত্ৰিক নীতি, জাতীয় নীতিৰ দ্বাৰ ...\nভাৰতীয় জাতীয় কংগ্ৰেছ ইংৰাজী: Indian National Congress চমুকৈ INC আৰু সাধাৰণভাৱে কেৱল Congress) হল ভাৰতৰ এক ৰাজনৈতিক দল। It is one of the two major political parties in India, the other being the Bharatiya Janata Party. It is the largest and one ...\nভাৰতীয় জাতীয় কংগ্ৰেছ হৈছে ১৯৬৭ চনত ভাৰতীয় জাতীয় কংগ্ৰেছৰ পৰা আতঁৰি গৈ ইন্দিৰা গান্ধীৰ নেতৃত্বত গঠন হোৱা এটা দল। ১৯৬৭ চনত যেতিয়া সন্মিলিত বিৰোধী দলসমূহে সংযুক্ত বিধায়ক দল ৰ বেনাৰত হিন্দী বলয়ৰ ৰাজ্যসমূহৰ নিয়ন্ত্ৰণ নিজৰ হাতলৈ নিবলৈ সক্ষম হৈছ ...\nঅৰুণাচল পশ্চিম লোকসভা সমষ্টি হৈছে অৰুণাচল প্ৰদেশৰ দুটা লোকসভা সমষ্টিৰ মাজৰ এটা। এই সমষ্টিটোৰ ভিতৰত টাৱাং, পশ্চিম কামেং, পূব কামেং, পাপুমপাৰে, নামনি সোৱণশিৰি, কুৰুং কুমেই, উজনি সোৱণশিৰি আৰু পশ্চিম ছিয়াং জিলাক সামৰি লোৱা হৈছে।\nঅৰুণাচল প্ৰদেশ পূব লোকসভা সমষ্টি ইংৰাজী: Arunachal East Lok Sabha constituency) হৈছে অৰুণাচল প্ৰদেশৰ দুটা লোকসভা সমষ্টিৰ মাজৰ এটা। এই সমষ্টিটোৰ ভিতৰত উজনি ছিয়াং, পূব ছিয়াং, দিবাং উপত্যকা, নামনি দিবাং উপত্যকা, লোহিত, অঞ্জাও, চাংলাং আৰু তিৰাপ জিল ...\nছিক্কিম লোকসভা সমষ্টি হৈছে উত্তৰ-পূব ভাৰতৰ ছিক্কিম ৰাজ্যৰ একমাত্ৰ লোকসভা সমষ্টি। এই সমষ্টিটোত সমগ্ৰ ছিক্কিমখন সামৰি লোৱা হৈছে। এই লোকসভা সমষ্টিটো ১৯৭৭ চনত সৃষ্টি কৰা হৈছিল।\nমিজোৰাম লোকসভা সমষ্টি হৈছে উত্তৰ-পূব ভাৰতৰ মিজোৰাম ৰাজ্যৰ একমাত্ৰ লোকসভা সমষ্টি। এই সমষ্টিটো অনুসূচিত জনজাতিৰ প্ৰাৰ্থীৰ বাবে সংৰক্ষিত।\nঅসমৰ পুৰণি স্থাপত্য বুলিলে পুৰণি কালত নিৰ্মাণ কৰা মঠ-মন্দিৰসমূহৰ কথা বুজোৱা হয়। মঠ -মন্দিৰসমূহৰ লগতে বিভিন্ন ৰজাঘৰীয়া প্ৰাসাদ-দূৰ্গ আদিয়েও পুৰণি অসমৰ স্থাপত্য নিদৰ্শন দাঙি ধৰে। সেই বিভিন্ন মঠ-মন্দিৰ তথা প্ৰাসাদ-দূৰ্গ আদিৰ গাত খোদিত কৰা বিভিন্ন ...\nভাৰতবৰ্ষৰ পূবকোণত অৱস্থিত এসময়ৰ প্ৰাগজ্যোতিষপুৰ আজিৰ অসমত বৰ্তমান বিভিন্ন সমস্যাই গা কৰি উঠিছে। দিনে দিনে বৃদ্ধি পাই অহা নানান সমস্যাই অসমৰ উন্নতিত প্ৰতিবন্ধকতাৰ সৃষ্টি কৰিছে। যাৰ বাবে আজি অসমৰ বুকুত সকলো থকাৰ পিছতো অসম অন্যান্য ৰাজ্যৰ তুলনাত বহ ...\nআবতানি বা আবুতানি হৈছে উত্তৰ-পূব ভাৰতৰ অৰুণাচল প্ৰদেশৰ আপাতানি, নিছি, আদি, গালো আৰু তাগিনৰ দৰে তানি জনগোষ্ঠীৰ অধিবাসীসকলৰ পূৰ্বপুৰুষ। অসমৰ প্ৰধানকৈ লখিমপুৰ, ধেমাজি আৰু মাজুলী জিলাত বসবাস কৰা মিচিং জনগোষ্ঠীও আবতানি গোটৰ অন্তৰ্ভুক্ত। ভাৰত-চীন সীমান ...\nডনি-পল অভিধাৰে উত্তৰ-পূব ভাৰতৰ অৰুণাচল প্ৰদেশ আৰু অসমৰ তানি আৰু অন্যান্য তিব্বত-বাৰ্মা মূলৰ অধিবাসীসকলৰ মাজত প্ৰচলিত সৰ্বপ্ৰাণবাদ আৰু শমনবাদ প্ৰকাৰৰ খিলঞ্জীয়া ধৰ্মীয় পদ্ধতিসমূহক বুজোৱা হয়। "ডনি-পল" নামটিৰ অৰ্থ হৈছে "সূৰ্য-চন্দ্ৰ"। খ্ৰীষ্টধৰ্মই ...\nঅৰুণাচল কমলা বা ৱাক্ৰ’ কমলা হৈছে ভাৰতৰ উত্তৰ-পূৰ্বাঞ্চলৰ অৰুণাচল প্ৰদেশত থলুৱাভাৱে উৎপাদিত হোৱা এবিধ কমলা টেঙা। ২০১৫ চনৰ ২৩ মাৰ্চত ভাৰত চৰকাৰৰ ভৌগোলিক স্বীকৃতি পঞ্জীয়নৰ কাৰ্যালয়ে অৰুণাচল কমলাক ভৌগোলিক স্বীকৃতি প্ৰদান কৰে। উত্তৰ-পূব ক্ষেত্ৰীয় ক ...\nঅৰুণাচল প্ৰদেশৰ সমাজৰ সকলো শ্ৰেণীৰ লোকে কৃষি, ধৰ্ম আৰু সংস্কৃতিৰ লগত সংগতি ৰাখি বিভিন্ন ধৰণৰ উৎসৱ পালন কৰে। এই সমূহত তেওঁলোকে নৃত্য কৰি, ভোজ-ভাত খাই আনন্দ কৰে। কৃষিৰ লগত জড়িত থকা উৎসৱ সমূহত খেতি ভাল হ’বৰ বাবে ভগৱানক প্ৰাৰ্থনা অথবা ভাল খেতি হোৱা ...\nছি-দঞি হৈছে অৰুণাচল প্ৰদেশৰ টাগিন জনগোষ্ঠীৰ লোকসকলে পালন কৰা এক উৎসৱ। ৰাজধানী ইটানগৰৰ লগতে ডাপৰিজ, ডাম্পৰিজ, তালিহা, ছিয়াম আদি অঞ্চলত এই উৎসৱ ঘাইকৈ পালন কৰা হয়। ইয়াৰ বাহিৰেও টাগিন লোকসকলে বসবাস কৰা ঠাইসমূহত ছি-দঞি উৎসৱ উদযাপিত হয়। ১৯৭৫ চনত এই ...\nন্যোকুম অৰুণাচল প্ৰদেশৰ নিচি জনজাতিসকলে পালন কৰা এটা উৎসৱ। ন্যোকুম দুটা শব্দৰ সংমিশ্ৰিত ৰূপ- ন্যোক মানে ভূমি বা পৃথিৱী কুম মানে একত্ৰীকৰণ। মুখ্য দেৱী ন্যোকুমকে ধৰি বিশ্বব্ৰহ্মাণ্ডৰ সকলো দেৱদেৱীকে নিৰ্দিষ্ট এক সময়ত নিৰ্দিষ্ট এখন ঠাইলৈ যেন আমন্ত্ৰ ...\nপৰশুৰাম কুণ্ড অৰুণাচল প্ৰদেশ ৰ লোহিত জিলাত অৱস্থিত এখন প্ৰাকৃতিক পাহাৰীয়া ঠাই। আগতে ইয়াৰ নাম দেৱপানী বা ব্ৰজকুণ্ড আছিল। অঞ্চলটোত শিৱৰ এটা মন্দিৰ আছে। ইয়াতে পৰশুৰামে লোহিত নদীখন কাটি ভৈয়ামলৈ বোৱাই দিছিল বুলি প্ৰবাদ আছে। ১৮৪০ চনত ইংৰাজ অভিযাত্ৰ ...\nভালুকপুং ইংৰাজী: Bhalukpong ব্ৰহ্মপুত্ৰ নদৰ উত্তৰ পাৰে তেজপুৰৰ পৰা প্ৰায় ৬০ কিলোমিটাৰ দূৰত অৱস্থিত এখন অতি মনোমোহা প্ৰাকৃতিক দৃশ্যৰাজিৰে ভৰপূৰ স্থান। ভালুকপুং অসমৰ সীমাত আৰু অৰুণাচল প্ৰদেশৰ পশ্চিম কামেং জিলাৰ অকা পৰ্বতমালাৰ পাদ দেশত অৱস্থিত। ইয় ...\nমুৰুং হৈছে অৰুণাচল প্ৰদেশৰ নামনি সোৱণশিৰি জিলাৰ আপাতানি জনজাতিসকলে উদযাপন কৰা এক তাত্‍পৰ্যপূৰ্ণ উত্‍সৱ। যদিও ই এক ব্যক্তিগত উৎসৱ, গোটেই গাওঁ আৰু নিশ্চিতভাৱে সমগ্ৰ আপাতনী লোক এই উৎসৱত জড়িত হৈ পৰে।ইয়াক জানুৱাৰী মাহত বা মুৰং পিলো মাহত পালন কৰা হয় ...\nমোপিন হৈছে অৰুণাচল প্ৰদেশত গালো জনজাতিসকলে অনুষ্ঠিত কৰা কৃষিসম্বন্ধীয় এটা উত্‍সৱ। গালো লোকসকল হৈছে পূৱ চিয়াং আৰু পশ্চিম চিয়াংত বসবাস কৰা এটা জনজাতি।এই উত্‍সৱটো গালো মাহৰ "লুমি" আৰু "লুকি"ৰ সময়ত শস্য কটাৰ সময়ত অনুষ্ঠিত কৰা হয়, যিটো গালো জনজা ...\nনিজামাবাদৰ কলা মাটিৰ শিল্প ভাৰতৰ উত্তৰ প্ৰদেশ ৰাজ্যৰ আজমগড় জিলাৰ নিজামাবাদত প্ৰচলিত পৰম্পৰাগত মৃৎশিল্প। কলা উজ্জ্বল পাত্ৰত ৰূপালী নক্সাৰ বাবে এই মৃৎশিল্প জনাজাত। ২০১৫ চনৰ ডিচেম্বৰ মাহত এই শিল্পয়ে ভাৰত চৰকাৰৰ পেটেণ্ট, ডিজাইন আৰু ট্ৰেড মাৰ্কৰ নিয ...\nবেনাৰসী শাৰী উত্তৰ প্ৰদেশৰ বাৰাণসী চহৰত তৈয়াৰ কৰা শাৰীৰ প্ৰকাৰ। বাৰাণসী চহৰৰ পুৰণি নাম বেনাৰস আৰু এই নামেৰে ইয়াত উৎপাদিত শাৰীৰ নাম বেনাৰসী শাৰী হৈছে। ই ভাৰতৰ উৎকৃষ্ট শাৰীবোৰৰ অন্যতম আৰু ইয়াক সোণালী আৰু ৰূপালী কিংখাপ বা জৰি, উৎকৃষ্ট ৰেচম আৰু সম ...\nকুম্ভ মেলা হল এক বৃহৎ হিন্দু ধৰ্মীয় সন্মিলন। ইয়াত হিন্দু ধৰ্মীয় লোকসকলে পবিত্ৰ নদীত স্নান কৰিবলৈ সমবেত হয়। ইয়াক পৃথিৱীৰ সৰ্ববৃহৎ শান্তিপূৰ্ণ সমদল বুলি গণ্য কৰা হয়। উল্লেখযোগ্য যে ২০১৩ চনত এলাহাবাদত হোৱা মহা কুম্ভ মেলাত প্ৰায় ১০০ মিলিয়ন লো ...\nকেৰালাৰ শাসকীয় দল সংযুক্ত প্ৰগতিশীল মৰ্চাৰ অংশ ইণ্ডিয়ান ইউনিয়ন মুছলিম লীগে ২০১৩ চনৰ ১৪ জুনৰ দিনা এখন চাৰ্কুলাৰৰ যোগেৰে কেৰালাৰ মুছলমানৰ মাজত বাল্য বিবাহৰ বিষয়টোৰ ওপৰত দৃষ্টিপাত কৰিছিল। বাল্য বিবাহ আইনে নিৰ্দিষ্ট কৰি দিয়া বয়স নোপোৱাকৈয়েই মু ...\nনীলাভিলাক্কু বা কুথুভিলাক্কু দক্ষিণ ভাৰতৰ কেৰালা আৰু তামিলনাডুত প্ৰচলিত পাৰম্পৰিক ঐতিহ্যবাহী চাকি বা প্ৰদীপ। ইয়াক কেৰালাত নীলাভিলাক্কু আৰু তামিলনাডুত কুথুভিলাক্কু বুলি কোৱা হয়। পৰম্পৰাগত চাকিবিধ প্ৰতিটো শুভ অনুষ্ঠানৰ আৰম্ভণিত জ্বলোৱা হয়। বিশেষ ...\nভাল্লাম কালি ভাৰতৰ কেৰালাত প্ৰচলিত পৰম্পৰাগত নাও খেল। আক্ষৰিক ভাবে ভাল্লাম কালি মানে নাও খেল। এইটো মুখ্যতঃ বসন্তত কৃষিভিত্তিক উৎসৱ ওনামৰ সময়ত পতা কৰা হয়। ভাল্লাম কালিত বহু প্ৰকাৰৰ বৈঠাযুক্ত দীঘল নৌকা আৰু সাপৰ নাওৰ নাওখেলৰ প্ৰতিযোগিতা অন্তৰ্ভুক্ ...\nকাছুটি ভাৰতৰ কৰ্ণাটক ৰাজ্যত অনুশীলন কৰা লোক এম্ব্ৰইডাৰীৰ এক পৰম্পৰাগত ৰূপ। কাছুটি এম্ব্ৰইডাৰীৰ কাম অতি জটিল হয়। কেতিয়াবা হাতেৰে ৫,০০০টা লৈকে চিলাই কৰি ইয়াক প্ৰস্তুত কৰা হয়। পৰম্পৰাগতভাৱে ইল্কাল শাৰী, ৰবিকে আৰু আংগী বা কুৰ্তাৰ দৰে পোছাকৰ ওপৰত ...\nকোল্‌হাপুৰী চেণ্ডেল ভাৰতৰ মহাৰাষ্ট্ৰ আৰু কৰ্ণাটকত প্ৰচলিত পৰম্পৰাগত হাতেৰে নিৰ্মাণ কৰা চামৰাৰ চেণ্ডেল। এই হস্তশিল্পত প্ৰাকৃতিক ৰং যেনে পাচলিৰ ৰং ব্যৱহাৰ কৰি স্থানীয়ভাৱে তৈয়াৰ কৰা হয়। কোল্‌হাপুৰী চেণ্ডেল বা কোল্‌হাপুৰী সাধাৰণতে মুক্ত বুঢ়া আঙুল ...\nকৰ্ণাটক ৰাজোৎসৱ বা কন্নড়া ৰাজোৎসৱা প্ৰতি বছৰে ১ নৱেম্বৰত পালন কৰা হয়। ইয়াক কৰ্ণাটক গঠন দিৱস বা কৰ্ণাটক দিৱস বুলিও কোৱা হয়। ১৯৫৬ চনৰ এই দিনটোতে দক্ষিণ ভাৰতৰ সকলো কন্নড় ভাষা কথিত অঞ্চলসমূথ একত্ৰিত কৰি কৰ্ণাটক ৰাজ্য গঠন কৰা হৈছিল। ৰাজোৎসৱৰ দিনট ...\nধোকলা ভাৰতৰ গুজৰাট আৰু ওচৰৰ ৰাজ্যৰ কিছু অংশত প্ৰচলিত এবিধ পাৰম্পৰিক নিৰামিষ ব্যঞ্জন। চাউলৰ গুৰি আৰু মাটিমাহৰ গুৰি পানীৰ সৈতে মিহলাই কিণ্বন প্ৰক্ৰিয়া সম্পন্ন হোৱাৰ পিছত ধোকলা তৈয়াৰ কৰা হয়। ধোকলা মূলতঃ ৰাতিপুৱাৰ আহাৰ। ইয়াক মুখ্য অহাৰ হিচাপে, গৌ ...\nনাগেশ্বৰ মন্দিৰ ভাৰতৰ গুজৰাট ৰাজ্যত অৱস্থিত হিন্দুসকলৰ এক অন্যতম ধৰ্মীয় পীঠস্থান। গুজৰাটৰ জামনগৰত অৱস্থিত এই মন্দিৰৰ শিৱলিংগক সমগ্ৰ ভাৰতৰ বিভিন্ন স্থানত অৱস্থিত দ্বাদশ জ্যোতিৰ্লিংগৰ অন্যতম বুলি বিবেচনা কৰা হয়। বিভিন্ন পৌৰাণিক আখ্যানেৰে এই মন্দি ...\nসংখেড়া আচবাব ভাৰতৰ গুজৰাটৰ চেগুন কাঠৰ ৰঙীন আচবাব। এই আচবাব সমূহ লাৰে ৰং কৰা হয় আৰু পৰম্পৰাগতভাৱে উজ্জ্বল গাঢ় ৰঙা আৰু সোণালী ৰং কৰা হয়। ইয়াক গুজৰাটৰ ছোটা উদয়পুৰ জিলাৰ সংখেড়া গাঁৱত প্ৰস্তুত কৰা হয় আৰু এই গাঁৱৰ নামৰ পৰা ইয়াৰ নাম আহিছে। এই গ ...\nসোমনাথ মন্দিৰ ভাৰতৰ পশ্চিম প্ৰান্তৰ সমুদ্ৰতীৰত গুজৰাট ৰাজ্যত অৱস্থিত এটি পবিত্ৰ তীৰ্থস্থান। সমগ্ৰ ভাৰতৰ বিভিন্ন স্থানত অৱস্থিত ভগৱান শিৱৰ বাৰটা জ্যোতিৰ্লিংগৰ ভিতৰত সোমনাথৰ স্থান প্ৰথম বুলি শিৱৰ আৰাধক সকলে গণ্য কৰে। বৰ্তমান সোমনাথ মন্দিৰ গুজৰাটৰ অ ...\nভুমচু প্ৰতিবছৰে তিব্বত, ভূটান আৰু ভাৰতৰ ছিক্কিম ৰাজ্যত উদযাপন কৰা পাৰম্পৰিক উৎসৱ। এই বৌদ্ধ উৎসৱ তিব্বতীয় চন্দ্ৰ বৰ্ষপঞ্জীৰ প্ৰথম মাহৰ চতুৰ্দশ আৰু পঞ্চদশ দিনত অনুষ্ঠিত হয়। এই দিন সাধাৰণতে গ্ৰেগৰিয়ান বৰ্ষপঞ্জীৰ ফেব্ৰুৱাৰী বা মাৰ্চ মাহত পৰে। ভুমচ ...\nঅমৰনাথ মন্দিৰ হিন্দু ধৰ্মাৱলম্বী সকলৰ এখন প্ৰধান তীৰ্থস্থান। হিন্দুসকলৰ চাৰিধামৰ ভিতৰত এইখনৰ গুৰুত্ব অসীম। জন্মু-কাশ্মীৰৰ সীমান্তৰ ওচৰত, শ্ৰীনগৰৰ পৰা প্ৰায় ১৪১ কিলোমিটাৰ দূৰৈত ৩,৮৮৮ মিটাৰ উচ্চতাত অৱস্থিত, বৰফেৰে আবৃত অমৰনাথ গুহা ৰ ভিতৰত সম্পূৰ্ণ ...\nবৈষ্ণো দেৱী মন্দিৰ জম্মু-কাশ্মীৰ ৰাজ্যৰ ট্ৰিকোটা পৰ্বতত অৱস্থিত হিন্দুধৰ্মীসকলৰ এক অন্যতম পবিত্ৰ তীৰ্থস্থান। ‘মাতা ৰাণী’, ‘ট্ৰিকোটা’, ‘বৈষ্ণৱী’ আদি ভিন্ন নামেৰে পৰিচিত বৈষ্ণোদেৱী মন্দিৰ শক্তিৰ অধিষ্ঠাত্ৰী দেৱী দুৰ্গাৰ পীঠ স্থান। লাখ লাখ ভক্তই প্ৰ ...\nগঙ্গা পূজা উত্তৰ পূৰ্বাঞ্চলৰ এখন ৰাজ্য ত্ৰিপুৰাত পালন কৰা এক ধৰ্মীয় উৎসৱ। ত্ৰিপুৰী জনজাতিৰ লোকসকলে নদীৰ দেৱীক পূজা কৰে আৰু মহামাৰীৰ পৰা যাতে বচাই ৰাখে তথা গৰ্ভৱতী মহিলাসকলৰ কুশল-মঙ্গলৰ বাবে প্ৰাৰ্থনা কৰে। নদী বা জানৰ মাজত বাঁহেৰে মন্দিৰ সাজি এই ...\nআওলিং উৎসৱ কন্যাক নগা জনগোষ্ঠীৰ দ্বাৰা উদযাপিত এক উৎসৱ। এই উৎসৱ সাধাৰণতে প্ৰতিবছৰে এপ্ৰিল মাহৰ প্ৰথম সপ্তাহত পালন কৰা হয়। উত্তৰ পূব ভাৰতৰ নাগালেণ্ড ৰাজ্যৰ মন জিলাৰ কন্যাক গোষ্ঠীৰ অধিবাসীসকলৰ ই এক প্ৰধান উৎসৱ। নাগালেণ্ডৰ আনুষ্ঠানিক স্বীকৃতিপ্ৰাপ্ ...\nআখুনি হৈছে মূলতঃ নাগালেণ্ডত পৰম্পৰাগতভাৱে সংৰক্ষণ কৰি ৰখা ছয়াবীন। আখুনি শব্দটো চুমী নগা ভাষাৰ পৰা উদ্ভৱ হৈছে। ই আখু আৰু নি এই দুটা শব্দৰে গঠিত। আখু শব্দৰ অৰ্থ গোন্ধ আৰু নি শব্দৰ অৰ্থ গভীৰ বা শক্তিশালী। গতিকে আক্ষৰিক অৰ্থত আখুনিয়ে তীব্ৰ গোন্ধকে ...\nগোলকীয় জলবায়ু পৰিৱৰ্তনৰ মানৱীয় মাত ..


Esorid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Esorid ar byavahar, ppali, parshwakriya, upkaar, kriya-pratikriya aaru satarkatabani\nEsorid in Assamese\nEsorid ৰ লাভ আৰু ব্যৱহাৰসমূহ - Esorid Benefits & Uses in Assamese- Esorid ar laabh aaru byavaharsamuh\nEsorid ৰ পালি আৰু সেয়া কেনেদৰে ল'ব - Esorid Dosage & How to Take in Assamese - Esorid ar paali aaru xeya kenedore lobo\nEsorid ৰ পাৰ্শ্চক্ৰিয়াসমূহ - Esorid Side Effects in Assamese- Esorid ar parshwakriyasamuh\nEsorid সংক্ৰান্ত সতৰ্কতাবাণীসমূহ - Esorid Related Warnings in Assamese- Esorid xonkranta xatarkatabanisamuh\nঅইন দৰৱৰ সৈতে Esoridৰ গুৰুতৰ ক্ৰিয়া-প্ৰতিক্ৰিয়া - Severe Interaction of Esorid with Other Drugs in Assamese- Oinor xoite Esorid ar gurutor kriya-pratikriya\nEsorid মতভেদসমূহ - Esorid Contraindications in Assamese- Esorid nishedhsamuh\nEsorid ৰ বিষয়ে সততে সোধা প্ৰশ্নসমূহ - Frequently asked Questions about Esorid in Assamese- Esorid ar bikhoye satate xodha prashnasamuh\nখাদ্য আৰু মদৰ সৈতে Esorid ক্ৰিয়া-প্ৰতিক্ৰিয়া - Esorid Interactions with Food and Alcohol in Assamese- khadya aaru modor xoite Esorid kriya-pratikriya\nEsorid ৰ লাভ আৰু ব্যৱহাৰসমূহ - Esorid Benefits & Uses in Assamese - Esorid ar laabh aaru byavaharsamuh\nEsorid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEsorid-ৰ উপাদানসমূহ - Esorid Active Ingredients in Assamese - Esorid-ar upadaansamuh\nEsorid ৰ পাৰ্শ্চক্ৰিয়াসমূহ - Esorid Side Effects in Assamese - Esorid ar parshwakriyasamuh\nগৱেষণাৰ ভিত্তিত, Esorid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEsorid সংক্ৰান্ত সতৰ্কতাবাণীসমূহ - Esorid Related Warnings in Assamese - Esorid xonkranta xatarkatabanisamuh\nEsorid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEsorid গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nEsorid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEsorid এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Esorid কি প্ৰভাৱ দেখা গৈছে?\nEsoridৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Esorid কি প্ৰভাৱ দেখা গৈছে?\nEsoridৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Esorid ৰ কি প্ৰভাৱ দেখা গৈছে?\nEsoridএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Esoridৰ গুৰুতৰ ক্ৰিয়া-প্ৰতিক্ৰিয়া - Severe Interaction of Esorid with Other Drugs in Assamese - Oinor xoite Esorid ar gurutor kriya-pratikriya\nEsorid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEsorid মতভেদসমূহ - Esorid Contraindications in Assamese - Esorid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Esorid লোৱা অনুচিত যাতে -\nEsorid ৰ বিষয়ে সততে সোধা প্ৰশ্নসমূহ - Frequently asked Questions about Esorid in Assamese - Esorid ar bikhoye satate xodha prashnasamuh\nএই Esorid-এ অভ্য়াস বা নিচাৰ সৃষ্টি কৰে নেকি?\nনহয়, Esorid লোৱাটোৱে কোনো আসক্তিৰ সৃষ্টি নকৰে।\nEsorid লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Esorid লওক।\nEsorid য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Esorid ক্ৰিয়া-প্ৰতিক্ৰিয়া - Esorid Interactions with Food and Alcohol in Assamese - khadya aaru modor xoite Esorid kriya-pratikriya\nখাদ্য আৰু Esoridৰ ক্ৰিয়া-প্ৰতিক্ৰিয়া\nখাদ্যৰ সৈতে Esorid লোৱাটো স্বাভাৱিক।\nমদ আৰু Esoridৰ মাজৰ প্ৰতিক্ৰিয়া\nEsorid আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।


কমলা হেৰিছে যদি পাৰে, ছোনিয়াই নোৱাৰিব কিয়? কোন কেন্দ্ৰীয় মন্ত্ৰীয়ে প্ৰধানমন্ত্ৰীৰ আসনত বিচাৰিছিল ৰাজীৱ পত্নীক? -\nHomeৰাষ্ট্ৰীয়কমলা হেৰিছে যদি পাৰে, ছোনিয়াই নোৱাৰিব কিয়? কোন কেন্দ্ৰীয় মন্ত্ৰীয়ে প্ৰধানমন্ত্ৰীৰ আসনত...\nমুম্বাই : ‘কমলা হেৰিছে যদি পাৰে, ছোনিয়া গান্ধীয়ে কি নোৱাৰিব? তেৱোঁ ভাৰতীয় নাগৰিক। প্ৰাক্তন প্ৰধানমন্ত্ৰী ৰাজীৱ গান্ধীৰ পত্নী তথা সংসদৰ সদস্য। ২০০৪ চনত ইউপিএ শাসনলৈ অহাৰ সময়ত ছোনিয়া গান্ধীয়েই প্ৰধানমন্ত্ৰী হোৱা উচিত আছিল।’ কথাখিনি গান্ধী পৰিয়ালৰ অনুৰক্ত কোনো কংগ্ৰেছ নেতাৰ ভাষ্য যেন লাগিলেও এই কথাখিনি কৈছে পিছে বিজেপিৰ সহযোগী দলৰ এগৰাকী জ্যেষ্ঠ নেতা তথা কেন্দ্ৰীয় মন্ত্ৰীয়েহে।\nছোনিয়া গান্ধীক ভাৰতীয় মূলৰ মাৰ্কিন উপ-ৰাষ্ট্ৰপতি কমলা-হেৰিছেৰে তুলনা কৰি একপ্ৰকাৰ চমকেই দিছে এইগৰাকী নেতাই। এই নেতাগৰাকী হৈছে কেন্দ্ৰীয় মন্ত্ৰী ৰামদাস আঠাৱালে। সাধাৰণতে বিজেপিয়ে বিভিন্ন সময়ত ইটালীয়ানৰ টেগ লগাই সমালোচনা তথা কটু বাক্য শুনাই আহিছে ছোনিয়া গান্ধীক। ৰাহুল-প্ৰিয়ংকাও সাৰি যোৱা নাই এনে মন্তব্যৰ পৰা। পিছে পৰম্পৰা ভাঙি বিজেপিৰ সহযোগী দল আৰপিআইৰ নেতা তথা ৰাজ্যসভাৰ সাংসদ আঠাৱালেই কৰিছে এনে তাৎপৰ্যপূৰ্ণ মন্তব্য। তেওঁৰ যুক্তি স্পষ্ট। কমলা হেৰিছ ভাৰতীয় মূলৰ হৈ যদি মাৰ্কিন উপ-ৰাষ্ট্ৰপতিৰ আসনত বহিব পাৰে ছোনিয়া ভাৰতীয় নাগৰিক হৈ কিয় নোৱাৰিব? সংবাদ প্ৰতিষ্ঠান এএনআইত তেওঁৰ উদ্ধৃতিৰে এইকথা প্ৰকাশ পাইছে। ছোনিয়া গান্ধীৰ বিদেশিনী বুলি থকা টেগকো তেওঁ অর্থহীন আখ্যা দিয়ে।\n‘যেতিয়া ২০০৪ চনত ইউপিএ শাসনলৈ আহিছিল তেতিয়া মই প্ৰস্তাৱ দিছিলোঁ যে, ছোনিয়া গান্ধী প্ৰধানমন্ত্ৰী হোৱা উচিত। তেওঁৰ বিদেশী মূলৰ হোৱাক লৈ চলা বিতৰ্কও অৰ্থহীন বুলি মই ভাবোঁ।’ ইন্দোৰত সাংবাদিকৰ আগত তেওঁ এই মন্তব্য কৰে। নিজৰ অশোধিত মন্তব্যৰ বাবে সততে চৰ্চাত থকা আঠাৱালেই লগতে কয় যে, ছোনিয়া নহ’লেও ডঃ মনমোহন সিঙৰ সলনি এনচিপিৰ মুৰব্বী শাৰদ পাৱাৰকহে প্ৰধানমন্ত্ৰী পতাটো প্ৰয়োজন আছিল। কিন্তু ছোনিয়া গান্ধীয়ে সেয়া নকৰিলে বুলি তেওঁ মন্তব্য কৰে। পাৱাৰ প্ৰধানমন্ত্ৰী হ’লে কংগ্ৰেছ অধিক শক্তিশালী স্থিতিত থাকিলহেঁতেন আৰু এতিয়া দলটোৱে সন্মুখীন হোৱা বিশৃংখল পৰিস্থিতিৰ সন্মুখীন হ’ব নালাগিলহেঁতেন বুলিও তেওঁ মত প্ৰকাশ কৰে।\nPrevious article‘মাথা-মুণ্ডহীন, মাটিৰ দলিল নোহোৱা’, উত্তৰ-পূবৰ জনজাতীয় লোকক বৈষম্যবাদী মন্তব্য শিক্ষকৰ\nNext articleসাৰি যাব নোৱাৰেতো নন্দিতা শইকীয়াৰ হত্যাকাৰী? কি কি ধাৰাৰে দাখিল হ’ল চাৰ্জশ্বীট?


অৰ্থনীতি - The Cross Current\nThe CrossCurrent\t Apr 20, 2022 0\n‘অসমত আদালতৰ প্ৰয়োজন নাই৷হিমন্ত বিশ্ব শর্মাই এতিয়া…\nধনী হৈছে চৰকাৰ, দুখীয়া হৈছে কিয় জনতা ?\nBlog Breaking News News Bazar Uncategorized এক্সক্লুছিভ ক'ভিড ক্ৰীড়া\nকিয় বিপদত পৰিল পাকিস্তানৰ প্ৰধানমন্ত্ৰী ইমৰান খান ?\nThe CrossCurrent\t Apr 5, 2022\nএফালে পাকিস্তানৰ ৰাজনৈতিক সংকট , আনফালে শ্ৰীলংকাৰ অভূতপূৰ্ব অৰ্থনৈতিক দুৰ্যোগ – চুবুৰীয়া দেশৰ এই অস্থিৰতা এতিয়া ভাৰতৰ বাবেও চিন্তাৰ কাৰণ হৈ পৰিছে ৷ পাকিস্তানৰ প্ৰধানমন্ত্ৰী ইমৰান খানৰ বিৰুদ্ধে উত্থাপণ হোৱা অনাস্থা প্ৰস্তাৱ সংসদত খাৰিজ হোৱাৰ…\nব্যাপক মূল্যবৃদ্ধিৰ বাবেই অৱশেষত ইস্তাফা দিবলগীয়া হ’ল এখন চৰকাৰে ৷ ইস্তাফা দিলে সম্পূৰ্ণ কেবিনেটে ৷ তাৰ পাছত বিৰোধীক চৰকাৰত চামিল হোৱাৰ অহ্বান ৰাষ্ট্ৰপতিৰ ৷ এই ঘটনা শ্ৰীলংকাৰ ৷ ভাৰতৰ চুবুৰীয়া ৰাষ্ট্ৰখনৰ অৰ্থনৈতিক সংকটে ভয়াৱহ ৰূপ লৈছে ৷…\nমূল্যবৃদ্ধিৰ জুই জ্বলিছে কিয় শ্ৰীলংকাত ?\nThe CrossCurrent\t Apr 3, 2022\nমূল্যবৃদ্ধিৰ জুই জ্বলিছে ৷ লগতে জ্বলিছে জনতাৰ ক্ষোভৰ জুই ৷ পেট্ৰ’লৰ দাম প্ৰতিলিটাৰত ২৫৪ টকা , ডিজেলৰ দাম ১৭৬ টকা , প্ৰতিটো এল পি জি চিলিণ্ডাৰ বিক্ৰী হৈছে ৪১১৯ টকা ৷ প্ৰতিকেজি চাউলৰ দাম হৈ পৰিছে ৫০০ টকা পৰ্যন্ত ৷এনে এক ভয়াৱহ পৰিস্থিতিত জনতা…\nসুদ ভৰি ভৰি সৰ্বস্বান্ত হ’ব নেকি হিমন্ত বিশ্ব শৰ্মা?\nThe CrossCurrent\t Mar 19, 2022\n৫ বছৰত সুদৰ নামতেই যাব ৫৫ হাজাৰ কোটি টকা৷হয়,মুখ্যমন্ত্ৰী হিমন্ত বিশ্ব শর্মাৰ অসম চৰকাৰে আগন্তুক ৫ টা বছৰত সুদৰ নামত ভৰিব ৫৫ হাজাৰ কোটি টকা৷কিন্তু কিয়?এই সন্দর্ভত আজি দৈনিক অসম কাকতত এক বিশেষ প্ৰতিবেদন লিখিছে সাংবাদিক জীতেন্দ্ৰ কুমাৰ…\nবিশ্বগুৰুৰ দেশ কিয় হ’ব নোৱাৰে ভাৰত?\nআপুনি কল্পনা কৰিব পাৰেনে যে দেশৰ প্ৰতি ১০০ জন যুৱকৰ ২৫ জনৰে হাতত নাই কোনো কৰ্মসংস্থাপন? বা আপুনি কল্পনা কৰিব পাৰেনে দেশৰ কোনোবা ৰাজ্যত প্ৰতি ১০০ জন যুৱকৰ ভিতৰত ৪৭ জনৰে নাই কোনো কৰ্মসংস্থাপন? কৈ থকা হৈছে পাঁচ ট্ৰিলিয়ন অৰ্থনীতিৰ কথা৷দেখুৱা…\nআজি কেন্দ্ৰীয় বাজেটত প্ৰধানমন্ত্ৰী নৰেন্দ্ৰ মোদীৰ “আত্মনির্ভৰ ভাৰত” সন্দৰ্ভত ভাষণ\nThe CrossCurrent\t Feb 2, 2022\nআজি কেন্দ্ৰীয় বাজেটত প্ৰধানমন্ত্ৰী নৰেন্দ্ৰ মোদীৰ "আত্মনির্ভৰ ভাৰত" আৰু ইয়াৰ গুৰুত্ত্ব সন্দৰ্ভত আগবঢ়াবলগীয়া ভাষণ শুনিবৰ বাবে বিজেপি সাংসদ জে পি নাদ্দা , কেন্দ্ৰীয় মন্ত্ৰী আৰু দলৰ আন আন সাংসদসকল মিলিত হ'ব আম্বেদকাৰ ভৱনত । তাৰোপৰি দলৰ…\nসোমবাৰৰ পৰা আৰম্ভ হ’ব সংসদৰ বাজেট সন্মিলন\nThe CrossCurrent\t Jan 31, 2022\nসোমবাৰৰ পৰা আৰম্ভ হ'ব সংসদৰ বাজেট সন্মিলন। শেহতীয়াকৈ দ্যা নিউয়ৰ্ক টাইমছত প্ৰকাশ পাইছিল যে ২০১৭ চনত ভাৰতে ইজৰাইলৰ পৰা ক্ৰয় কৰিছিল চোৰাংচোৱা ছফ্টৱেৰ পেগাছাছ । সেয়েহে আশংকা কৰা হৈছে এইবেলি বাজেট সন্মিলনত নৰেন্দ্ৰ মোদী চৰকাৰ সন্মুখীন হ'ব…\n১৬ আৰু ১৭ ডিচেম্বৰত বন্ধ থাকিব দেশৰ ৰাজহুৱা খণ্ডৰ সকলো বেংক\nThe CrossCurrent\t Dec 15, 2021\nকাইলৈ আৰু পৰহিলৈ অৰ্থাৎ ১৬ আৰু ১৭ ডিচেম্বৰত বন্ধ থাকিব দেশৰ ৰাজহুৱা খণ্ডৰ সকলো বেংক। এই দুদিনত কৰ্ম দেশব্যাপী ধৰ্মঘট কৰাৰ পৰিকল্পনা কৰিছে বেংকৰ কৰ্মচাৰী সকলে। SBIকে ধৰি আন বেংকবোৰে কৰ্মচাৰীসকলক ধৰ্মঘট নকৰিবলৈ আহ্বান জনোৱাৰ পিছতো নিজৰ…\nThe CrossCurrent\t Oct 1, 2021\nদেশৰ জনতা আৰু অৰ্থনৈতিক পৰিকাঠামোক ক'ভিডে মাধমাৰ সোধাই থকাৰ মাজতে কৃষক সকলৰ বাবে আহিছে এটা ভাল খবৰ। পুনৰ মুকলি হ'ল এছিয়াৰ সৰ্ববৃহৎ কলৰ বজাৰ। গোৱালপাৰাৰ দৰংগিৰিৰ এই বজাৰখনৰ কলৰ আন্তঃৰাষ্ট্ৰীয় বজাৰতো যথেষ্ট চাহিদা ।উল্লেখ্য যে বজাৰখন ক'ভিডৰ…\nহিন্দুস্তান কাগজ কল নিগমৰ কৰ্মচাৰীৰ বাবে দুমাহৰ ভিতৰত মুকলি হ’ব ৫৭০ কোটি টকা\nThe CrossCurrent\t Sep 29, 2021\nঅৱশেষত হিন্দুস্থান কাগজ কলৰ কৰ্মচাৰী সকলৰ বাবে সুখবৰ। দীর্ঘদিনীয়া সমস্যাৰ অন্ত পেলাই অৱশেষত কাগজ কলৰ কৰ্মচাৰীৰ বাবে চৰকাৰৰ ৫৭০ কোটি টকাৰ সাহাৰ্য্য প্ৰদান কৰাৰ কথা ঘোষণা কৰে ৰাজ্য চৰকাৰে। নিশা ২ বজাত এক বিশেষ চুক্তি সম্পন্ন হোৱা বুলি…


প্ৰকাশিত বাক্য5- पवित्र बाइबिल [ইণ্ডিয়ান ৰিভাইচ ভাৰচন] - (প্ৰকবা 5)\nপ্ৰকাশিত বাক্য 5\nতেতিয়া মই দেখিলোঁ, সেই জনৰ সোঁ হাতে সিংহাসনত এজন বহি আছে, এটা পুথিৰ নুৰা আগফালে আৰু পাছফালে লিখা আৰু সাতোটা ছাবেৰে ছাব মৰা আছিল৷\nমই এজন প্ৰভাৱশালী দূত দেখিলোঁ; তেওঁ বৰ মাতেৰে এই কথা ঘোষণা কৰিলে, “এনে কোন ব্যক্তি আছে যি জনে এই নুৰাটো খুলিব আৰু তাৰ ছাববোৰ মেলিবৰ বাবে উপযুক্ত”?\nস্বৰ্গত বা পৃথিৱীত বা পৃথিৱীৰ তলত থকা কোনেও সেই নুৰা মেলিব বা সেই পুথি খন পঢ়িব নোৱাৰিলে।\nতেতিয়া মই অনেক ক্ৰন্দন কৰিলোঁ, কাৰণ সেই নুৰাটো মেলি পঢ়িবলৈ কোনো এজন যোগ্য ব্যক্তি পোৱা নগ’ল।\nকিন্তু সেই পৰিচাৰক সকলৰ এজনে মোক ক’লে, “তুমি ক্ৰন্দন নকৰিবা; চোৱা! যি জন যিহূদা ফৈদৰ সিংহ আৰু দায়ুদৰ মূলস্বৰূপ, তেওঁ জয়যুক্ত হৈ সেই নুৰা আৰু তাৰ সাতোটা ছাব মেলিবলৈ সমৰ্থ হ’ল”।\nতেতিয়া মই সেই সিংহাসনৰ আৰু চাৰি জীৱিত প্ৰাণীৰ মাজত আৰু সেই পৰিচাৰক সকলৰ মাজত, হত হোৱাৰ নিচিনা মেৰ-পোৱালি এটা থিয় হৈ থকা দেখিলোঁ; তেওঁৰ সাতোটা শিং আৰু সাতোটা চকু আছিল - এইবোৰ পৃথিৱীৰ সকলো ঠাইতে পঠোৱা সাতোটা ঈশ্বৰৰ আত্মা।\nতেওঁ আহি সিংহাসনত বহি থকা জনৰ সোঁ হাতৰ পৰা সেই নুৰাটো ল’লে৷\nযেতিয়া তেওঁ সেই নুৰাটো ল’লে তেতিয়া জীৱিত প্ৰাণী চাৰিটা আৰু সেই চৌবিশ জন পৰিচাৰকে নিজে মেৰ-পোৱালি জনৰ সন্মুখলৈ আহি উবুৰি হৈ পৰিল৷ তেখেত সকলৰ হাতত গাইপতি বীণা আৰু পবিত্ৰ লোক সকলৰ প্ৰাৰ্থনা স্বৰূপ সুগন্ধি ধূপেৰে পৰিপূৰ্ণ সোণৰ বাটি আছিল।\nআৰু তেখেত সকলে এটি নতুন গীত গালে: “নুৰাটো ল’বলৈ আৰু তাৰ ছাব মেলিবলৈ আপুনি যোগ্য৷ কিয়নো আপুনি হত হ’ল আৰু আপোনাৰ তেজৰ সৈতে আপুনি ঈশ্বৰৰ কাৰণে সেই সকলো জাতিবোৰৰ মাজৰ পৰা প্ৰতিটো ফৈদ, ভাষা, মানুহ আৰু জাতিক কিনিলে ৷\nআৰু আমাৰ ঈশ্বৰৰ সেৱাৰ উদ্দেশ্যে তেওঁলোকক ৰাজ্য স্বৰূপ আৰু পুৰোহিত পাতিলে, তাতে তেওঁলোকে পৃথিৱীৰ ওপৰত ৰাজত্ব কৰিব”।\nতেতিয়া মই চাওতে সেই সিংহাসনৰ চাৰিওফালে অনেক স্বৰ্গৰ দূতৰ মাত শুনিলোঁ; তেওঁলোকৰ সংখ্যা 20,00,00,000 আছিল; তেওঁলোকৰ সৈতে সেই জীৱিত প্ৰাণী চাৰিটা আৰু পৰিচাৰক সকলো আছিল৷\nতেওঁলোক সকলোৱে বৰ মাতেৰে ক’লে, “হত হোৱা যি মেৰ-পোৱালি, তেৱেঁই পৰাক্ৰমী, ধন, জ্ঞান, শক্তি, সমাদৰ, মহিমা আৰু প্ৰশংসা পোৱাৰ যোগ্য”।\nপ্ৰকাশিত বাক্য 5:1\nপ্ৰকাশিত বাক্য 5:2\nপ্ৰকাশিত বাক্য 5:3\nপ্ৰকাশিত বাক্য 5:4\nপ্ৰকাশিত বাক্য 5:5\nপ্ৰকাশিত বাক্য 5:6\nপ্ৰকাশিত বাক্য 5:7\nপ্ৰকাশিত বাক্য 5:8\nপ্ৰকাশিত বাক্য 5:9\nপ্ৰকাশিত বাক্য 5:10\nপ্ৰকাশিত বাক্য 5:11\nপ্ৰকাশিত বাক্য 5:12\nপ্ৰকাশিত বাক্য 5:14


টকিঅ'২০২১: যিসকল ভাৰতীয় খেলুৱৈয়ে অর্জন কৰিলে যোগ্যতা - Olympia Sports\nHomeNewsটকিঅ'২০২১: যিসকল ভাৰতীয় খেলুৱৈয়ে অর্জন কৰিলে যোগ্যতা\nআৰম্ভ হ’ল টকিঅ’ অলিম্পিকৰ কাউণ্ট ডাউন। মাজত মাথো ১১১ টা দিন। ইতিমধ্যে যোৱা ২৫ মাৰ্চত শুভাৰম্ভ হ’ল অলিম্পিক টৰ্চ ৰিলেৰো। লগে লগে অন্ত পৰিল বহুদিনীয়া এক প্ৰত্যাশাৰ। অন্ত পৰিল ইমানদিনে খেলুৱৈ, কৰ্মকৰ্তা তথা ক্ৰীড়া প্ৰেমীৰ মাজত ঘনীভূত হোৱা চৰম অনিশ্চয়তাৰ।\nউল্লেখযোগ্য যে যোৱা বৰ্ষৰ জুলাই মাহত অনুষ্ঠিত হ’বলগীয়া বিশ্বৰ সবাতোকৈ বৃহৎ ক্ৰীড়া সমাৰোহখন ক’ভিড-১৯ ৰ বাবে পিছুৱাই দিবলগীয়া হৈছিল। কিন্তু পৰিস্থিতি লাহে লাহে স্বাভাৱিক হ’বলৈ ধৰাত অলিম্পিকৰ নতুন দিন ধাৰ্য কৰা হয় ২৩ জুলাই,২০২১।\nঅলিম্পিকলৈ দিন চমু চাপি অহাৰ লগে লগে এতিয়া উৎসুকতা বাঢ়িছে ভাৰতবাসীৰ মনতো। আগন্তুক অলিম্পিকত ভাৰতৰ প্ৰদৰ্শন কেনেকুৱা হ’ব? কেইটা পদক আজুৰি আনিবলৈ সক্ষম হ’ব ভাৰতীয় খেলুৱৈয়ে? অথবা ভাৰতৰ কোনকেইগৰাকী খেলুৱৈৰ পদক জয়ৰ সম্ভাৱনা আটাইতকৈ উজ্জ্বল? এনেবোৰ প্ৰশ্নই এতিয়া খুদুৱাই আছে ভাৰতীয় ক্ৰীড়াপ্ৰেমীৰ মনত। লগতে এই পৰ্যন্ত কোন কোন খেলুৱৈয়ে অলিম্পিকলৈ যোগ্যতা অৰ্জন কৰিছে সেই বিষয়েও জানিবলৈ উৎসুক হৈ পৰিছে ভাৰতীয় ক্ৰীড়া অনুৰাগী। আপুনি জানেনে ২০২১ ৰ টকিঅ’ অলিম্পিকলৈ এইপৰ্যন্ত কোন কোন ভাৰতীয় খেলুৱৈয়ে যোগ্যতা অৰ্জন কৰিছে? যদি নাজানে তেন্তে আমাৰ এই প্ৰতিবেদন আপোনাৰ বাবেই।\nপ্ৰথমে জানো আহক, আৰ্চাৰীত কোনে কোনে যোগ্যতা অৰ্জন কৰিলে। আৰ্চাৰীৰ মেন ৰিজাৰ্ভ শাখাত ভাৰতীয় দলে বিশ্ব চেম্পিয়নশ্বিপত দেখুওৱা প্ৰদৰ্শনৰ বলত অলিম্পিকত স্থান সুনিশ্চিত কৰিছে। প্ৰতিযোগিতাখনৰ কোৱাৰ্টাৰ ফাইনেলত প্ৰৱেশ কৰা ভাৰতীয় দলটোৰ সদস্যসকল ক্ৰমে অতনু দাস, তৰুণদীপ ৰায় আৰু প্ৰৱীন যাদৱ। ইপিনে ৱ’মেন ৰিজাৰ্ভ শাখাত এছিয়ান আৰ্চাৰী ইভেণ্টত স্বৰ্ণ জয় কৰি অলিম্পিকত স্থান সুনিশ্চিত কৰে দীপিকা কুমাৰীয়ে।\nৰেচলিঙৰ মেনছ ফ্ৰীষ্টাইলত ভাৰতৰ বজৰংগ পুনীয়া, ৰৱি কুমাৰ দহীয়া আৰু দীপক পুনীয়াই অৰ্জন কৰিছে অলিম্পিকৰ যোগ্যতা। মহিলা ৰেচলিঙত স্থান লাভ কৰা একমাত্ৰ মহিলা ৰেচলাৰগৰাকী হৈছে বিনেশ ফ’গাট।\nআগন্তুক অলিম্পিকত এথলেটিকছৰ ক্ষেত্ৰখনতো ভাৰতৰ বহুকেইগৰাকীৰ মুখ দেখিবলৈ পোৱা যাব। ২০ কিঃমি ৰেচ ৱাকিঙত ২০১৯ চনৰ মাৰ্চতেই অলিম্পিকলৈ যোগ্যতা অৰ্জন কৰিছিল কলথুম থোড়ী ইৰফানে। ইপিনে মহিলাৰ ২০ কিঃমি শাখাত প্ৰথমগৰাকী মহিলা ৰেচ ৱাকাৰ হিচাপে ভাৱনা জাটে স্থান সুনিশ্চিত কৰে অলিম্পিকত। ইয়াৰ পিছতো ক্ৰমে সন্দীপ কুমাৰ, প্ৰিয়ংকো গোস্বামী আৰু ৰাহুল কুমাৰে ৰেচ ৱাকিঙত ভাৰতৰ হৈ স্থান লাভ কৰে অলিম্পিকত।\n৪x৪০০ মিটাৰ মিক্সড টীম ৰিলেত ২০১৯ ত অনুষ্ঠিত চেম্পিয়নশ্বিপত আগবঢ়োৱা প্ৰদৰ্শনৰ বাবে মহম্মদ এনাছ, ভিকে বিশ্যামায়া, কৃষ্ণ মেথিঅ’ আৰু ন’ৱা নিৰ্মলে স্থান সুনিশ্চিত কৰিবলৈ সক্ষম হৈছে।\n৩০০ মিটাৰ ত্ৰিপলচেজত অবিনাশ চাৱলেই ৰাষ্ট্ৰীয় অভিলেখৰে টকিঅ’লৈ নিৰ্বাচিত হয়। বিপৰীতে জেভলীন থ্ৰ’ত ভাৰতৰ অন্যতম পদক প্ৰত্যাশী নীৰজ চোপ্ৰাই আগন্তুক অলিম্পিকলৈ নিৰ্বাচিত হোৱাৰ লগতে নিজৰ প্ৰথমটো অলিম্পিকত অংশগ্ৰহণ কৰিব আন এগৰাকী জেভলীন থ্ৰ’ৱাৰ শিৱপাল সিঙে।\nইপিনে লং জাম্পত ২৪ তম ছিনিয়ৰ ফেডাৰেচন কাপত অভিলেখ স্থাপনেৰে শ্ৰীশংকৰ মূৰুলীয়ে টকিঅ’ৰ বাবে যোগ্যতা অৰ্জন কৰে। সেইদৰে ডিছকাছ থ্ৰ’ত ৬৫.০৫ মিটাৰৰ দূৰত্ব অতিক্ৰম কৰি কমলপ্ৰীত কৌৰে অলিম্পিকৰ বাট মুকলি কৰে।\nভাৰতৰ বাবে শ্বুটিঙে কঢ়িয়াব পাৰে সুখবৰ। শ্বুটিঙত ভাৰতৰ ১৫ গৰাকীকৈ শ্বুটাৰে ইতিমধ্যে স্থান লাভ কৰিছে অলিম্পিকত। পুৰুষৰ ১০ মিটাৰ এয়াৰ ৰাইফলত দিব্যাংশ সিং পনৱাৰ আৰু দীপক কুমাৰ, মহিলাৰ ১০ মিটাৰ এয়াৰ ৰাইফলত অঞ্জুম মোডগিল আৰু অপূৰ্বী চান্দেলা,পুৰুষৰ ১০ মিটাৰ এয়াৰ পিষ্টলত সৌৰভ চৌধুৰী আৰু অভিষেক বাৰ্মা, মহিলাৰ ১০ মিটাৰ এয়াৰ পিষ্টলত মনু ভাকেৰ আৰু য়শশ্বিনী সিং দেশৱাল, ৫০ মিটাৰ ৰাইফল থ্ৰী পজিচনত সঞ্জীৱ ৰাজপুট আৰু ঐশ্বয্য প্ৰতাপ সিং তোমৰ, ৫০ মিটাৰ ৰাইফল থ্ৰী পজিচনৰ মহিলাৰ শাখাত তেজস্বিনী চাৱন্ত, ২৫ মিটাৰ মহিলাৰ পিষ্টলত ৰাহি চাৰ্নোবাট আৰু চিংকী যাদৱ আৰু পুৰুষৰ স্কীট শাখাত অংগধাৰ সিং বাজৱা আৰু মেইৰাজ আহমেদ খানে অলিম্পিকলৈ স্থান সুনিশ্চিত কৰিছে।\nঅলিম্পিকৰ ইতিহাসত ভাৰতৰ বাবে আটাইতকৈ অধিক পদক বুটলি অনা হকীতো পুৰুষ, মহিলা উভয় শাখাত ভাৰতীয় দলে অলিম্পিক টিকট নিশ্চিত কৰিছে।\nইপিনে বক্সিঙতো এই পৰ্যন্ত ভাৰতৰ ৯ গৰাকীকৈ খেলুৱৈয়ে স্থান সুনিশ্চিত কৰিছে। মহিলাৰ ৫১ কেজি শাখাত মেৰী কম, ৬০ কেজি শাখাত চিমৰনজিত কৌৰ, ৬৯ কেজি শাখাত লাভলীনা বৰগোঁহাই, ৭৫ কেজি শাখাত পূজা ৰাণীয়ে স্থান সুনিশ্চিত কৰাৰ বিপৰীতে পুৰুষৰ ৫২ কেজি শাখাত অমিত পংঘাল, ৬৩ কেজিত মনিষ কোশিক, ৬৯ কেজিত বিকাশ কৌশিক, ৭৫ কেজিত আশীষ কুমাৰ আৰু ৯১ কেজিত সতীষ কুমাৰে আগন্তুক অলিম্পিকত প্ৰতিদ্বন্দিতা আগবঢ়াব।\nইকুৱেষ্টিয়ানত এছিয়ান গেমছ পদক বিজয়ী ফৌৱাদ মিৰ্জাই যোগ্যতা অৰ্জন কৰিছে আগন্তুক অলিম্পিকৰ বাবে।\nইফিনে ফেন্সিঙত তামিলনাডুৰ চি এ ভৱানী দেৱীয়ে আগন্তুক অলিম্পিকলৈ যোগ্যতা অৰ্জন কৰি অলিম্পিকত স্থান লাভ কৰা ভাৰতৰ প্ৰথমগৰাকী ফেন্সাৰ হোৱাৰ গৌৰৱ অৰ্জন কৰিছে।\nটেবুল টেনিছত ভাৰতৰ শীৰ্ষস্থানৰ টেবুল টেনিছ খেলুৱৈ শৰথ কমল, মনিকা বাত্ৰা, সাথিয়া জ্ঞানশ্ৰীকৰণ আৰু সুতীৰ্থ মুখাৰ্জীয়ে টকিঅ’লৈ টিকট লাভ কৰিছে।\nএনেদৰেই দেখা গৈছে প্ৰায়বোৰ খেলতেই ভাৰতৰ তাৰকা খেলুৱৈসকলে স্থান লাভ কৰিছে। এতিয়াও অৱশ্যে এনে বহু খেলুৱৈ আছে, যি নিশ্চিতভাৱে স্থান অৰ্জন কৰিব পাৰে আগন্তুক অলিম্পিকত। সেয়া যিয়েই নহওঁক, যোৱা অলিম্পিকত ৬ টা পদক লাভ কৰা ১৩৩ কোটি জনসংখ্যাৰ দেশ ভাৰতে আগন্তুক অলিম্পিকত কেইটা পদক লাভ কৰে সেয়া লক্ষণীয় হ’ব।\nPrevious articleঅসম প্ৰিমীয়াৰ লীগ; ফাইনেল ৰাউণ্ডৰ খেলত সপ্তৰ্ষি আৰু বাড ক্ৰিকেট ক্লাবৰ জয়\nNext articleআই পি এলত দিল্লীৰ ক্ৰিকেটাৰে কিয় দিল্লীৰ হৈ নেখেলে?\nগোৱালপাৰা জিলাৰ গৰুছটকাত চুপাৰ লীগ ফুটবল\nপ্ৰাক্তন মুখ্যমন্ত্ৰী তৰুণ গগৈৰ বিয়োগত বিভিন্ন দল-সংগঠনৰ শোক প্ৰকাশ


ফিজ বহুত বেছি! দন্ত চিকিৎসকক দিবলৈ টকা নাই; মহিলাই নিজে উভালিলে ১১টাকৈ দাঁত -\nHome আন্তঃৰাষ্ট্ৰীয় ফিজ বহুত বেছি! দন্ত চিকিৎসকক দিবলৈ টকা নাই; মহিলাই নিজে উভালিলে ১১টাকৈ...\nফিজ বহুত বেছি! দন্ত চিকিৎসকক দিবলৈ টকা নাই; মহিলাই নিজে উভালিলে ১১টাকৈ দাঁত\nডিজিটেল ডেস্কঃ আপুনি যেতিয়া দাঁতৰ বিষত ভুগে তেতিয়া নিশ্চয় ঘৰুৱা প্ৰতিকাৰ লয় আৰু দাঁতৰ বিষ সহ্য কৰিব নোৱাৰিলে কাষ চাপে দন্ত চিকিৎসকৰ৷ দাঁতৰ বিষত ৰ’ব নোৱাৰি এগৰাকী মহিলাই যি কাণ্ড কৰিলে সেয়া শুনিলে আপোনাৰ চকু কপালত উঠিব৷ লণ্ডনৰ ডেনিয়েল ৱাটছ নামৰ এগৰাকী ৪২ বছৰীয়া মহিলাই দাঁতৰ সমস্যাত ভুগি নিজেই উভালি পেলালে ১১টাকৈ দাঁত৷ ডেনিয়েলে এনে কৰাৰ কাৰণ হ’ল দাঁতৰ চিকিৎসকৰ কাষ চাপিবলৈ তেওঁৰ টকা নাই৷\nডেনিয়েলে প্ৰথমে এখন চৰকাৰী চিকিৎসালয়লৈ গৈছিল। কিন্তু কোনো দন্ত চিকিৎসক নাছিল আৰু ব্যক্তিগত চিকিৎসকৰ ওচৰলৈ যাবলৈ টকা নাছিল৷ ব্যক্তিগত চিকিৎসালয়ৰ দন্ত চিকিৎসকে ফিজ বহুত বেছি লৈছিল। গতিকে তেওঁ নিজে এটা এটাকৈ ১১ টা দাঁত উভালি পেলাইছিল৷\nডেনিয়েলে এই সন্দৰ্ভত কয় যে, ‘‘বহুদিন ধৰি মই দাঁতৰ সমস্যাত ভুগি আছিলোঁ৷ কিছুমান দাঁত লৰি আছিল৷ বিষত ৰব নোৱাৰি মই প্ৰতিদিনে পেইন কিলাৰ খাব লাগে৷ মই হাঁহিবলৈকে পাহৰি গলোঁ…মোৰ আত্মবিশ্বাস হেৰাই গৈছে৷ চৰকাৰী চিকিৎসালয়ৰ চিকিৎসকক মই লগ নাপালো আৰু ব্যক্তিগত চিকিৎসালয়ৰ চিকিৎসকক ফিজ দিবলৈ মোৰ হাতত টকা নাই, গতিকে মই নিজেই নিজৰ সমস্যাৰ সমাধান কৰিলোঁ৷’’\nPrevious article৩০ দিনত ৮৫ গৰাকী কয়দীৰ দেহত এইচআইভি পজিটিভ\nNext articleবিজেপিত এঘৰীয়া বৰুণ-মানেকা : কৃষকৰ পক্ষ লোৱাই অপৰাধ সঞ্জয় পুত্ৰৰ


অসমীয়া ভাষা, সাহিত্য, কিছু লোকৰ বিকৃত মানসিকতা আৰু মুছলমানসকলৰ অৱদান - Gana Adhikar\nHome / প্ৰৱন্ধ / অসমীয়া ভাষা, সাহিত্য, কিছু লোকৰ বিকৃত মানসিকতা আৰু মুছলমানসকলৰ অৱদান\nঅসমীয়া ভাষা, সাহিত্য, কিছু লোকৰ বিকৃত মানসিকতা আৰু মুছলমানসকলৰ অৱদান\nJanuary 25, 2019\tপ্ৰৱন্ধ 498 Views\nবৈচিত্ৰ্যময় দেশ ভাৰতত বসবাস কৰা বংগমূলীয় অসমীয়া মুছলমানসকল এতিয়া অসমৰ এটি শক্তিশালী জনগোট। এই জনগোটে অসমৰ, ভাৰতৰ কৃষ্টি, সংস্কৃতি ৰক্ষা কৰাৰ ক্ষেত্ৰত যুগ যুগ ধৰি এক বিশেষ ভূমিকা পালন কৰি আহিছে যদিও ভাৰতত, অসমত, এই জনগোষ্ঠীটোৱে বিভিন্ন সময়ত চৰকাৰ পৰা, বিভিন্ন ধৰ্মীয় গোটৰ দ্বাৰা শোষিত আৰু লাঞ্চিত হৈ আহিছে আৰু হৈ আছে।এচাম উগ্ৰ, গোড়া সাম্প্ৰদায়িক গোটে ভাৰতৰ পৰা, অসমৰ পৰা এই জনগোষ্ঠীটোক বিতাৰিত কৰাৰ এক ষড়যন্ত্ৰ ৰচি আহিছে আৰু পাকে প্ৰকাৰে এই গোষ্ঠীৰ অন্তৰ্গত লোকসলৰ ওপৰত নানা দোষ জাপি দিয়ে, দোষী , বিদেশী প্ৰমাণ কৰাৰ অপচেষ্টা কৰে।\nঅসমৰ জনসমাজত সততে ‘মিঞা’ নামেৰে আখ্যায়িত এই জনগোষ্ঠীটোক কোনো ধৰণৰ আগ-গুৰি নোচোৱাকৈ ‘বাংলাদেশী’ বুলি মাৰ্কা মাৰি দিয়াৰ এক প্ৰচেষ্টা নিৰন্তৰভাৱে চলি আহিছে আৰু সাম্প্ৰতিক সময়ত ই এক জলন্ত সমস্যা আৰু উদ্বেগৰ কাৰণ হৈ পৰিছে। কাৰণ স্বাধীনতাৰ বহু পূৰ্বেই ভাৰতলৈ অহা মুছলমানসকল, ১৯৭১ চনৰ বহু পূৰ্বৰ পৰা অসমত বসবাস কৰা এই লোকসকলক অতি সহজতে বাংলাদেশী বুলি দাবী কৰে কিছু দুষ্কৃতিকাৰী গোটে। দাড়ী, মোচ, লুংগী, টুপীৰ ওপৰত ভিত্তি কৰি কৈ দিয়ে এইজন বাংলাদেশী আৰু আৰম্ভ হয় এওৰ, এওঁৰ পৰিয়ালৰ ওপৰত নানা অকথ্য নিৰ্যাতন।\nঅসমৰ জনগাঁথনিত গুৰুত্বপূৰ্ণ প্ৰভাৱ পেলোৱা এই লোকসকল আৰু আন অসমীয়াসকলৰ মাজত এক ব্যৱধান সৃষ্টি কৰি অসমৰ সামাজিক, ৰাজনৈতিক তথা জাতীয় জীৱনটোক দুৰ্বল কৰিব বিচৰা চক্ৰান্তৰ বাবেই আজি অতদিনেও আমি “বিদেশী বিতাৰিত, বাংলাদেশী দূৰীকৰণ সমস্যা“ৰ কোনো সমাধান কৰিব পৰা নাই। আমি এই চক্ৰান্তৰ স্বৰূপ চিনিব পৰা নাই।\nসাধাৰণভাৱে ভোট বেংকৰ ৰাজনীতি, ধৰ্মীয় মেৰুকৰণৰ ৰাজনীতি, উগ্ৰ জাতীয়তাবাদী, বিচিন্নতাবাদী মনোভাৱে অসমীয়া জাতিৰ এক বৃহৎ ক্ষতি কৰি আছে আৰু আমি ন অসমীয়াই নিজক অসমীয়া বুলি চিনাকি দিবলৈ যাওতে ধৰ্মক প্ৰাধান্য দি নিজৰ সমাজৰ লগতে সমগ্ৰ জাতিটোৰ বিপদ চপাই আনিছোঁ। মুছলমান বুলিলেই সন্ত্ৰাসবাদী নহয়, মুছলমান বুলিলেই বাংলাদেশী বুলি ভাবা গোড়া সকলক কওঁ, যদি সৎ সাহস আছে তেন্তে এবাৰ নিজৰ বিবেক খটাবলৈ চেষ্টা কৰক, আপুনি নিজে এই বৃহত্তৰ জাতিটোৰ বাবে কি কৰিব পাৰিছে প্ৰশ্ন কৰক। কুকুৰও ভৌ ভৌ কৰে পাগল হলে নহলে ভোক লাগিলে, সি নাজানে বিবেক কি, চিন্তা কি সেয়ে ভৌ ভৌ কৰিলেই নিজৰ সমস্যা সমাধান হ’ব বুলি ভাৱে। কিন্তু আপুনি ?? আপুনিতো জীৱশ্ৰেষ্টৰ শাৰীত পৰে যিয়ে নিজৰ বিবেক, চিন্তাৰে ডাঙৰৰ পৰা ডাঙৰ সমস্যা সমাধান কৰিব পাৰে তেন্তে কিয় বাৰু বিবেকটোক কু অভিসন্ধিৰে, বেয়া অভিপ্ৰায়েৰে নিজৰ জাতিৰ বিৰুদ্ধে ব্যৱহাৰ কৰে ?\nআপুনি এজন প্ৰকৃত সচেতন নাগৰিক যদি হয় তেন্তে বৃহত্তৰ অসমীয়া জাতিৰ ভেটিটো সুদৃঢ় কৰাৰ চেষ্টা কৰক, যুগ যুগ ধৰি জাতীয় ঐতিহ্য, কলা, সংস্কৃতি ৰক্ষা কৰি অহা আপোনাৰ মুছলমান ভাতৃজনক বিদেশী সজাবলৈ চেষ্টা নকৰি প্ৰকৃততে বিদেশী কোন চিনাক্ত কৰক আৰু চৰকাৰৰ হাতত গতাই দিয়ক তাত কোনো আপত্তি নাই। কিন্তু খবৰদাৰ জাতীয় জীৱনত যুগ যুগ ধৰি বিভিন্ন ক্ষেত্ৰত অৰিহণা যোগাই অহা লোকসকলৰ ওপৰত অপবাদ যাচি নিদিবচোন।বিচিন্নতাবাদী মনোভাৱ পৰিহাৰ কৰক।জাতিক দুৰ্বল কৰি ৰখাৰ গেলা ৰাজনীতিৰ, ষড়যন্ত্ৰৰ উৎস আৰু লক্ষ্য এতিয়াও সঠিকভাৱে চিহ্নিত হোৱা নাই আৰু সেইবাবেই এই সমস্যা সদায় বাঢ়িছে।গতিকে এইবোৰ সূক্ষ্মভাৱে পৰ্যায়লোচনা কৰি সঠিক সমাধান উলিয়াই আনিবলৈ চেষ্টা কৰক।\nজাতিৰ উন্নয়নৰ পথত হেঙাৰ হৈ থিয়হোৱা সমস্যা সমূহ আজি নতুন নতুন ৰূপ লৈছে, সমাধানৰ দিশে অগ্ৰসৰ হোৱা নাই।কিন্তু কিয়· মিঞাসকলক অতি সহজেই জগৰীয়া কৰিবলৈ চেলু বিচাৰি থকা জাতীয় দালালবেৰক কওঁ আজি মিঞা সকলে কোনো গুণে কম নহয়, সভ্যতাৰ পোহৰে আজি মিঞাসকলকো উদ্ভাসিত কৰিবলৈ সক্ষম হৈছে। এই জনগোষ্ঠীক আবং বুলি ভাবি থকাটো আপোনাৰ মহা ভুল হব। আজি জাতিৰ গৌৰৱ কঢ়িয়াই আনিবলৈ সক্ষম হৈছে বিভিন্ন ক্ষেত্ৰত এই জনগোষ্ঠীটোৱে।\nদেশ বিভাজনৰ পিছত কিছু লোক পূব পাকিস্তান বা বৰ্তমানৰ বাংলাদেশৰ পৰা অবৈধভাৱে সোমাইছে যদিও ১৯৭১ চনৰ ২৪ মাৰ্চৰ মাজ নিশালৈকে অহাসকলক আমি ভাৰতীয় নাগৰিক বুলি কৈছোঁ শ্চঅসম চুক্তিমতেগ্গ। এই নিৰ্দিষ্ট সময়ৰ পিছত অহাখিনিক চিনাক্ত কৰি তাৰ যথাবিহীত ব্যৱস্থা কৰিলেই হ’ল। কিন্তু তাকে নকৰি বংগমূলীয় সকলো অসমীয়া মুছলমানকে বাংলাদেশী বুলি মাৰ্কা মাৰি দিয়াৰ প্ৰৱণতা কোনো কাৰণতে নীতিগত আৰু গ্ৰহণযোগ্য নহয়। এই পটভূমিতে আমি বিচাৰ কৰাটো অত্যন্ত প্ৰয়োজন যে তেওঁলোকে অসমীয়া সামাজিক-সাহিত্যিক জীৱনটোক আঁকোৱালি লোৱাৰ বাবে কেনেধৰণৰ উদ্যোগ গ্ৰহণ কৰিছে। বংগমূলীয় অসমীয়া মুছলমানসকলে অসমলৈ আহি ইয়াৰ স্থানীয় লোকসকলৰ সৈতে আদান-প্ৰদান আৰম্ভ কৰিছিল বা ইয়াৰ ভাষা-সাহিত্য-সংস্কৃতি বুজি পোৱাৰ চেষ্টা কৰিছিল।\nঅসমীয়া সাহিত্যটোৰ ক্ষেত্ৰতে এক পৰ্যায়লেচনা কৰোঁ আহক——- যদিও ১৯০২ চনৰ আগলৈকে তাৰ বাবে কোনো আনুষ্ঠানিক প্ৰয়াস চলা নাছিল। ১৯০২ চনত ওচমান আলী সদাগৰে নগাঁৱৰ আলি টাঙনিত প্ৰথম অসমীয়া মাধ্যমৰ বিদ্যালয় প্ৰতিষ্ঠাৰ মাজেৰে এই প্ৰক্ৰিয়াৰ শুভাৰম্ভ কৰে। ১৯১৭ চনত ইয়াত হাইস্কুল প্ৰতিষ্ঠা হয় আৰু সমান্তৰালভাৱে অসমৰ চৰ-চাপৰি অঞ্চলত অসমীয়া মাধ্যমৰ বিদ্যালয় প্ৰতিষ্ঠা হ’বলৈ ধৰে। ১৯২৫ চনত মন্দিয়াত প্ৰাথমিক বিদ্যালয় আৰু গোৱালপাৰাৰ চাকালাত হাইস্কুল প্ৰতিষ্ঠা হয়। বৰ্তমান অসমৰ বৃহত্তৰ চৰ-চাপৰি অঞ্চলত চুকে-কোণে অসমীয়া মাধ্যমৰ বিদ্যালয় স্থাপিত হৈছে। আনকি ব্যক্তিগত খণ্ডৰ বিদ্যালয়ৰ ক্ষেত্ৰতো জাতীয় বিদ্যালয়ৰ অসমীয়া মাধ্যমৰ বিদ্যালয়হে প্ৰতিষ্ঠা কৰিবলৈ দিয়া হৈছে। এতিয়া চৰ-চাপৰি অঞ্চলৰ এই বংগমূলীয় অসমীয়া মুছলমানসকলৰ ছাত্ৰ-ছাত্ৰীৰ ওপৰত ভিত্তি কৰি কেৱল বৰপেটা আৰু ধুবুৰী জিলাতে প্ৰায় এশখনৰো ওপৰ ব্যক্তিগত খণ্ডৰ অসমীয়া মাধ্যমৰ বিদ্যালয় গঢ় লৈ উঠিছে।\nমাধ্যম হিচাপে অসমীয়া ভাষাটোক এনেদৰে গ্ৰহণ কৰাৰ লগে লগে তেওঁলোকে অসমীয়া জাতীয় জীৱনটোৰ লগতো ওতপ্ৰোত সম্পৰ্ক গঢ়ি তোলাৰ চেষ্টা চলাইছে। এইক্ষেত্ৰতো প্ৰথম পদক্ষেপ আগবঢ়াইছিল ওচমান আলী সদাগৰে। আতাউৰ ৰহমান, ইলিমউদ্দিন দেৱান, ইছমাইল হোছেইন (জ্যেষ্ঠ) আদি অগ্ৰণী ব্যক্তিসকলৰ উদ্যোগত বিভিন্ন পদক্ষেপ লোৱা হৈছি (অনুৰাধা শৰ্মা পূজাৰী বাইদেউৰ কোনোবা এখন জৰীপ মতে—ইয়াচমিন)। ১৯৬৪ চনৰ পৰা এইসকল ব্যক্তিৰ উদ্যোগত অসমৰ চৰ-চাপৰি অঞ্চলত ব্যাপকভাৱে অসম সাহিত্য সভাৰ শাখাসমূহ গঢ় লৈ উঠে। ১৯৬৮ চনত অসম সাহিত্য সভাই আতাউৰ ৰহমান সম্পাদিত ‘ৰহিম ৰূপভানৰ সাধু’ শীৰ্ষক পুথিখন প্ৰকাশ কৰি এওঁলোকৰ এই উদ্যোগক আৰু এখোজ আগবঢ়াই দিয়ে। ১৯৬০ চনৰ ভাষা আন্দোলনতো ইলিমউদ্দিন দেৱান, ইছমাইল হোছেইন (জ্যেষ্ঠ) আদি লোকসকলে অসমীয়া ভাষাৰ সপক্ষে জনমত গঢ়ি তোলাৰ চেষ্টা কৰে। সেইদৰে ১৯৭২ চনৰ মাধ্যম আন্দোলনতো এওঁলোকে আন্তৰিকতাৰে অংশগ্ৰহণ কৰে। ভাষা আন্দোলনৰ সপক্ষে থকা এই সহযোগিতাক ডাঃ ধ্ৰুৱজ্যোতি বৰায়ো তেওঁৰ ‘অ’ মোৰ সুৰীয়া মাত’ গ্ৰন্থত উল্লেখ কৰিছে।\nআন্দোলনৰ সময়ত আন্দোলনটোৰ সুবিধা গ্ৰহণ কৰি এচাম ৰাষ্ট্ৰীয় স্তৰৰ ৰাজনৈতিক নেতাই অসমীয়া জাতিৰ বিৰুদ্ধে এক ষড়যন্ত্ৰ ৰচনা কৰাত উঠি-পৰি লাগিছিল, অসমৰ চৰ-চাপৰিৰ বংগমূলীয় মুছলমানসকলক ৰক্ষা কৰাৰ নামত বৰাক উপত্যকাৰ বাংলাভাষী নেতাসকলৰ আগমন ঘটিল। যদিও স্বাভাৱিক কাৰণতে আত্মৰক্ষা বা আত্ম অধিকাৰৰ বাবে ইউ এম এফৰ দৰে সংগঠনৰ জন্ম হ’ল, তাৰ পিছফালে কিন্তু গণিখান চৌধুৰী, প্ৰণৱ মুখাৰ্জী আদি ব্যক্তিসকলে উগ্ৰ বাংলা ভাবধাৰা বিয়পাই দিয়াৰ ষড়যন্ত্ৰ চলাইছিল। গোলাম ওচমানিৰ দৰে নেতাই আনকি পোনপটীয়াভাৱে তেওঁলোকক অসমীয়া ভাষিক বৃত্তৰ পৰা ওলাই আহিবলৈ আহ্বান জনাইছিল।\nএনেবোৰ ষড়যন্ত্ৰৰ বাবেই ১৯৯১ চনৰ পিয়লত এই লোকসকলে মাতৃভাষা ‘বাংলা’ লিখিব পাৰে বুলি এক আশংকাৰ উদ্ভৱ হৈছিল। এই আশংকাৰ অৱসান ঘটাই অসমীয়া ভাষাকে মোৰ বুলি ল’বলৈ ইলিমউদ্দিন দেৱান, ইছমাইল হোছেইন (জ্যেষ্ঠ) আদি লোকসকলে সকলোকে সচেতন কৰিছিল। ২০০১ চনত পুনৰ উদ্ভৱ হোৱা এনে আশংকা প্ৰতিৰোধ কৰিবলৈ ১৫-০৩-২০০১ তাৰিখে গুৱাহাটীৰ লক্ষ্মীৰাম বৰুৱা সদনত বিভিন্ন জিলাৰ পৰা প্ৰায় দুশ প্ৰতিনিধি সমৱেত কৰি এই অগ্ৰণী ব্যক্তিসকলে অসমীয়া ভাষাকে মাতৃভাষা হিচাপে লিখিবলৈ আহ্বান জনাইছিল। পুনৰ ২০১১ চনত বাংলাভাষীসকলৰ ষড়যন্ত্ৰই মূৰ দাঙি উঠিছিল আৰু তাৰ বিপক্ষে জনসভা কৰিবলৈ গৈ চৰ-চাপৰি সাহিত্য পৰিষদৰ সভাপতি হাফিজ আহমেদ শাৰীৰিকভাৱে নিগৃহীত হৈছিল।\nবংগমূলীয় অসমীয়া মুছলমান সকলৰ অসমীয়া ভাষাৰ প্ৰতি থকা এই আগ্ৰহ আৰু আন্তৰিকতাৰ বাবেই অসমৰ ব্যাপক চৰ-চাপৰি অঞ্চলত অসমীয়া ভাষাই এতিয়াও মাতৃভাষা আৰু মাধ্যমৰ মৰ্যাদা লাভ কৰি আছে। সাহিত্য ৰচনাৰ বাবে বা ভাষাটোক আপোন কৰি লোৱাৰ বাবে ভাষাটোৰ লগত একাত্মতাৰ একান্ত প্ৰয়োজন। তাৎপৰ্যপূৰ্ণ কথা আজি এই বংগমূলীয় অসমীয়া মুছলমানসকলৰ সমাজখনৰ পৰা ওলাই অহা বহুকেইগৰাকী সাহিত্যিকে বাংলা ভাষাত আঁক এটাও মাৰিব নোৱাৰে (মোৰ ব্যক্তিগত অভিজ্ঞতাৰ পৰা কৈছোঁ)৷ তেওঁলোকৰ সাহিত্য সাধনা সম্পূৰ্ণভাৱে অসমীয়া ভাষাকেন্দ্ৰিক।তেন্তে সন্দেহ কত ?\nচৰ-চাপৰিৰ লোকসকলক সাহিত্য চৰ্চাৰ বাট কাটি দিয়ে জননেতা আতাউৰ ৰহমান আৰু এম ইলিমউদ্দিন দেৱানৰ সম্পাদনাত প্ৰকাশ পোৱা ‘আজান’ নামৰ পত্ৰিকাখনিয়ে। অসম সাহিত্য সভাৰ ঊনচল্লিশতম ধুবুৰী অধিৱেশনত সভাপতি হেম বৰুৱাই চৰ-চাপৰিৰ পৰা অসমীয়া ভাষাত কবিতা চৰ্চা কৰা ল’ৰা লগ পোৱা বুলি কৈছিল। বিয়াল্লিশতম তিতাবৰ অধিৱেশনত ডঃ সত্যেন্দ্ৰনাথ শৰ্মাই এইসকল লোকৰ মাজত ভাষা-সংস্কৃতিৰ প্ৰচাৰৰ প্ৰতি গুৰুত্ব প্ৰদান কৰিছিল। বিদ্ৰোহী কবি প্ৰসন্নলাল চৌধুৰীয়ে গোলাঘাট অধিৱেশনত ‘পূৰ্ববংগৰ পৰা অহা মুছলমানসকল ভাষা-সাহিত্যৰ ক্ষেত্ৰত বহুত আগবাঢ়ি গৈছে’ বুলি সানন্দেৰে ঘোষণা কৰিছিল। মহিম বৰাদেৱে আৰু এখোজ আগুৱাই গৈ এওঁলোকৰ মাজৰ পৰা সাহিত্যিক, কবি, সমালোচক ওলাইছে বুলি মন্তব্য কৰিছিল। বৰ্তমান সময়ত অসমীয়া সাহিত্যৰ প্ৰায়বোৰ দিশতে এওঁলোকৰ কৃতি পল্লৱিত হৈ উঠিছে।\n১৯৬৫ চনৰ পৰা এম ইলিমউদ্দিন দেৱানৰ সম্পাদনাত প্ৰকাশিত ‘আজান’ পত্ৰিকাই এই সমাজখনৰ মাজত এদল কবিৰ জন্ম দিয়ে। এইক্ষেত্ৰত ১৯৬৪ চনতে ‘পোৰামাটি’ শীৰ্ষক কবিতাৰে কাব্যচৰ্চা আৰম্ভ কৰা ইছমাইল হোছেইনৰ নাম আমি উল্লেখ কৰিব লাগিব। তেখেতৰ নিজা কাব্য সংকলন নাই যদিও ফণী দাসৰ লগত যুটীয়াভাৱে সম্পাদনা কৰা ‘আকাশ’ নামৰ কাব্য সংকলখনিক ডঃ মহেশ্বৰ নেওগদেৱেও প্ৰশংসা কৰিছিল। ‘আজান’ৰ পাততে আত্মপ্ৰকাশ কৰা ছাকিনা খাতুন অসমীয়া সাহিত্যৰ এক পৰিচিত নাম। ‘শিল্পীৰ সপোন’, ‘জীৱনৰ পাত’, ‘মন নিজৰা’, ‘আত্মাৰ নিশব্দ ক্ৰন্দন’ আদি তেখেতৰ প্ৰকাশিত কাব্য গ্ৰন্থ।\n‘আজান’ৰ লগত জড়িত আন লেখকসকলৰ কেইগৰাকীমান হ’ল– ছামচুল হুদা, দেৱান আব্দুল হামিদ, আব্দুল হাই, দেৱান আব্দুল কাদিৰ, এম ইব্ৰাহিম আলী, ৰিয়াজউদ্দিন আহমেদ, নবীৰ হুছেইন, আব্দুল কুদ্দুছ, আৰফান আলী, ইৰফানুল হক, আহম্মদ হুছেইন খান, জবেদ আলি আমিনুৰ ৰহমান (ছছিয়েল মিডিয়াত এক খলকনি তোলা মোৰ এজন প্ৰিয় ব্যক্তি তথা দাদা) ইত্যাদি। আতাউৰ ৰহমানে ‘আজান’ৰ পাততে ‘ন অসমীয়া’, ‘অনুপ্ৰৱেশকাৰীৰ সমস্যা’ আদি গুৰুত্বপূৰ্ণ প্ৰবন্ধৰ উপৰি চৰ-চাপৰিৰ লোক-সাহিত্যও সংগ্ৰহ কৰিছিল। কবি হিচাপেই বিশেষভাৱে পৰিচিত হ’লেও ছাকিনা খাতুনে উপন্যাস ৰচনাতো হাত দিছিল। ‘কালজয়ী তৃষ্ণা’ তেওঁৰ অন্যতম উপন্যাস। ছাকিনা খাতুনৰ পৰৱৰ্তী সময়ৰ কেইগৰাকীমান লেখক হ’ল– চামানউদ্দিন দেৱান, ছামচুদ্দিন আহমেদ, জাহাংগীৰ পাছা, নবীৰ হুছেইন, হুমায়ুন কবীৰ, এম আকবৰ হুছেইন, আমিনুৰ ৰহমান ইত্যাদি। হুমায়ুন কবীৰে ‘ধুমকেতু’, এম আকবৰ হুছেইনৰ ‘স্পন্দন’, আবু ছায়েকে ‘সংগ্ৰাম’ আদি কবিতা সংকলনেৰে আত্মপ্ৰকাশ কৰিছে। সেইদৰে ছামানউদ্দিন দেৱানৰ প্ৰকাশিত গ্ৰন্থ হ’ল– ‘মধুৰ গল্প’। নবীৰ হুছেইনৰ প্ৰকাশিত পুথি হ’ল– ‘চৰ-চাপৰিৰ ফকৰা-যোজনা’, ‘মনৰ মুকুল’, ‘কঁহুৱা ফুল’, ‘লুইতৰ পাৰে পাৰে’, ‘ঝাউ গছৰ আঁৰে আঁৰে’ ইত্যাদি।\n‘আজান’ আলোচনীৰ উপৰি সাপ্তাহিক ‘নীলাচল’, ‘কলাখাৰ’, ‘নাগৰিক’, ‘জনক্ৰান্তি’, ‘জনজীৱন’, ‘মুজাহিদ’ আদি কাততৰ মাজেৰে চৰ-চাপৰিৰ কেইবাগৰাকীও লেখকে আত্মপ্ৰকাশ কৰে। সত্তৰৰ পৰা আশীৰ দশকত আত্মপ্ৰকাশ কৰা এই লেখকসকলৰ ভিতৰত অন্যতম হ’ল– আবুল হাচান মোল্লা, আব্দুৰ ৰেজ্জাক, হবিবুৰ ৰহমান, আব্দুৰ ৰহমান ফিৰোজী, দিলোৱাৰ খণ্ডকাৰ, চুলতান আলী, কাছেমা খাতুন, মাৰ্ছিয়া খণ্ডকাৰ, আব্দুৰ ৰহমান মুস্তাফী, আব্দুৰ জব্বৰ মিঞা, অহিজুদ্দিন শ্বেখ, হাফিজ আহমেদ, তাজউদ্দিন আহমেদ, মৌলনা আব্দুল হামিদ, ডাঙ্ম ৰেজাউল কৰিম, ছামচুদ্দিন আহমেদ ইত্যাদি।\nকেইবাগৰাকীও মিঞা লেখকে কাকত-আলোচনী সম্পাদনা কৰিও উলিয়াইছে। তদুপৰি কেইবাজনো লেখকে বৃহৎ গোষ্ঠীৰ আলোচনী-কাকতত চাকৰিও কৰিছে। এইসকলৰ ভিতৰত কেইগৰাকীমান হ’ল– আব্দুল খালেক, আনোৱাৰ হুছেইন, ৰেজাউল কৰিম, এম আকবৰ হুছেইন, ৰুহুল আমিন, আব্দুল ৰহিম মুস্তাফী, আবেদুৰ ৰহমান, তাজউদ্দিন আহমেদ, কামাল হায়দৰ, জমেশ্বৰ আলী, আৰশাদ আহমেদ, এম আব্দুল মজিদ খান, নবীৰ হুছেইন, ছফিউৰ ৰহমান ইত্যাদি।\nকুৰি শতিকাৰ শেষৰ দশক দুটাত আত্মপ্ৰকাশ কৰা খবিৰ আদমেদ, ইছমাইল হোছেইন (কনিষ্ঠ) আৰু হাফিজ আহমেদ অসমীয়া কাব্য-সাহিত্যত পৰিচিত নাম। ১৯৮৭ চনত প্ৰথম কাব্য সংকলন ‘যেতিয়ালৈকে জীয়াই থাকে সূৰ্য’ প্ৰকাশিত হোৱাৰ পিছতে খবিৰ আহমেদে কবি হিচাপে অসমীয়া সমাজত বিশেষ সমাদৰ লাভ কৰে। আহমেদৰ অন্যান্য সংকলসমূহ হ’ল– ‘মৃত্যুৰ বিৰুদ্ধে প্ৰথম প্ৰতিবাদ’, ‘এইফালে ৰজা যায়’, ‘তোমাৰ চহৰত তুমি নাই’, ‘নাগৰিক আৰু অন্যান্য কবিতা’ ইত্যাদি। ইছমাইল হোছেইনৰ প্ৰকাশিত কবিতাপুথি হ’ল– ‘জীৱন আৰু মানুহ বিষয়ক’, ‘বিজ্ঞাপন’ ইত্যাদি। হোছেইনে সাম্প্ৰদায়িকতা বিৰোধী কবিতা সংকলন এখনো সম্পাদনা কৰিছে। আনহাতে হাফিজ আহমেদে বিগত দুটা দশক জুৰি বিভিন্ন কাকত-আলোচনীত কবিতা লিখি আছে। তেখেতৰ পৰৱৰ্তী স্তৰৰ চৰ-চাপৰিৰ বুকুৰ পৰা উঠি অহা আৰু কেইজনমান উল্লেখনীয় কবি হ’ল– খাইৰুল আলম, আব্দুল আলিম, জমশ্বেৰ আলী, মজিবুৰ ৰহমান ইত্যাদি। ইয়াৰ উপৰি একেবাৰে নতুন চাম যুৱক-যুৱতীৰ মাজতো ভালেকেইজন যুৱক-যুৱতীৰ মুখ দেখিবলৈ পোৱা গৈছে, যিসকলৰ কাব্য প্ৰতিভাই অসমীয়া কাব্য সাহিত্য চহকী কৰিব বুলি ধাৰণা কৰিব পাৰে।তাৰে ভিতৰত মাছুমা নাচৰিন, ফৰিদা ইয়াচমিন, জাহিদা আখতাৰুল ইছলাম, . . গল্পৰ ক্ষেত্ৰতো প্ৰথমেই নাম ল’ব পাৰি– এম ইলিমউদ্দিন দেৱান, ছাকিনা খাতুন আদি লেখসকলৰ। ‘অমৰ শ্বহীদ’ আৰু ‘আমেনীৰ মনোবল’ নামৰ গল্পপুথিৰে দেৱানে চৰ-চাপৰিবাসী মানুহৰ দুখ-বেদনা, আশা-অনুভৱৰ ছবি ফুটাই তুলিছিল। ছাকিনা খাতুনৰ একমাত্ৰ গল্পপুথি হ’ল ‘কোৰান’। অহিজুদ্দিন শেখে ‘সূত্ৰধাৰ’, ‘নতুন পৃথিৱী’, ‘বৰ লুইতৰ ধাৰ’ আদি কাকত-আলোচনীত গল্প লিখি নিজকে প্ৰতিষ্ঠা কৰিছে। তেখেতৰ প্ৰকাশিত গল্প সংকলন হ’ল– ‘বালিচৰ’। আনহাতে ‘পদুমকলি’ আৰু ‘সোণালী সপোন’ দুটি সংকলনেৰে গল্পকাৰ হিচাপে আত্মপ্ৰকাশ কৰা আব্দুৰ ৰহমান মুস্তাফীয়ে এখন বহল মানৱতাবাদী সমাজৰ স্বপ্ন সন্মুখত ৰাখি তেওঁৰ সৃষ্টি অব্যাহত ৰাখিছে। খবিৰ আহমেদ মূলতঃ কবি যদিও তেখেতৰ ‘আকাশ’ নামৰ গল্পটোৱে ‘সাপ্তাহিক নীলাচল’-এ আয়োজন কৰা গল্প প্ৰতিযোগিতাত প্ৰথম পুৰস্কাৰ পাইছিল। তেওঁৰ একমাত্ৰ গল্পপুথি ‘আকাল’। হাফিজ আহমেদে দীৰ্ঘদিন ধৰি প্ৰগতিশীল ধাৰাৰ বিভিন্ন কাকত-আলোচনীত গল্প লিখি আহিছে। তেখেতৰ প্ৰকাশিত গল্প সংকলন হ’ল–‘পাৰ’ আৰু ‘বেকীত যেতিয়া আহে বান’। ‘পাৰ’ সংকলনখনে অসমীয়া সাহিত্যত এক ‘পমুৱা প্ৰতিবাদী ধাৰা’ৰ সূচনা কৰা বুলি ডঃ হীৰেন গোহাঁইদেৱে মন্তব্য কৰিছে।\nসাম্প্ৰতিক সময়ত চকুত পৰা কেইখনমান উল্লেখযোগ্য গল্পপুথি হ’ল– কাছেমা খাতুনৰ ‘জন্ম-যন্ত্ৰণা-আশা’, তছিমউদ্দিন আহমেদৰ ‘বালিচৰ’, আব্দুল কুদ্দুছৰ ‘অঞ্জলি’ ইত্যাদি। চৰ-চাপৰিৰ পৰা ওলাই অহা যায়। বিশেষ কিছুমান সীমাৱদ্ধত অতিক্ৰম কৰিব পাৰিলে ভালেকেইজন গল্পকাৰে অধিক উন্নতমানৰ গল্পৰে অসমীয়া সাহিত্য সমৃদ্ধ কৰিব পাৰিব বুলি মোৰ বিশ্বাস।\nএই লেখকসকলৰ মাজৰ পৰা উপন্যাস সাহিত্যত হাত দিয়া লোকৰ সংখ্যা প্ৰথম অৱস্থাত কম আছিল যদিও সম্প্ৰতি বাঢ়িছে। এইক্ষেত্ৰত বিশেষভাৱে সফলতা অৰ্জন কৰিছে– ছামচুল হুদা আৰু ছাকিনা খাতুনে। হুদাৰ ‘হেৰোৱা দিন’, ‘ৰাজদ্ৰোহী’, ‘কস্তুৰী এজনী নেপালী ছোৱালী’ আদি উপন্যাসে যথেষ্ট জনপ্ৰিয়তা অৰ্জন কৰিছিল। একেদৰে ছাকিনা খাতুনৰ ‘কালজয়ী তৃষ্ঞা’ উপন্যাসো যথেষ্ট জনপ্ৰিয় হৈছিল। বিগত সময়ছোৱাৰ ভিতৰত চকুত পৰা উপন্যাসসমূহ হ’ল– চিৰাজউদ্দিন শিকদাৰৰ ‘নদীৰ’ নাম শিয়ালদ’, তাজুদ্দিন আহমেদৰ ‘আহত কপৌ’, আব্দুল কুদ্দুছৰ ‘মন কৰবী’, আব্দুল আওৱালৰ ‘সাধনা’, মমতাজ আলীৰ ‘দুঃসময়ৰ মালিতা’, ইছমাইল হোছেইনৰ ‘চাপৰিৰ সূৰ্য’, জমেশ্বৰ আলীৰ ‘জুয়ে পোৰা বসন্ত’, ‘ইউনিছ মুন্সীৰ মেকুৰী’, আব্দুছ ছামাদৰ ‘ধীৰে বৈ যায় চম্পাৱতী’ ইত্যাদি। তদুপৰি ৰমিচা বেগম, শ্বহিদুল ইছলাম আদি নতুন প্ৰজন্মৰ লেখকে নিজৰ সাধনা অব্যাহত ৰাখিছে। ইয়াৰে কেইবাগৰাকীও লেখক যথেষ্ট সম্ভাৱনাপূৰ্ণ।\nচিন্তামূলক প্ৰবন্ধৰ ক্ষেত্ৰতো চৰ-চাপৰিবাসীৰ কেইবাগৰাকীও লোকে বলিষ্ঠ ভূমিকা পালন কৰিছে। এইক্ষেত্ৰত আতাউৰ ৰহমান, এম ইলিমউদ্দিন দেৱান, ছাকিনা খাতুন, ইছমাইল হোছেইন আদি লোকসকলেই প্ৰথম গুৰি ধৰিছিল যদিও বৰ্তমান সময়ত ভালেকেইগৰাকী প্ৰবন্ধকাৰে বহু উচ্চমানৰ প্ৰবন্ধ উপহাৰ দিছে। এইসকলৰ ভিতৰত সকলোৰে নাম লোৱা সম্ভৱ নহয় যদিও ইছমাইল হোছেইন (কনিষ্ঠ), ডাঃ ৰেজাউল কৰিম, খবিৰ আহমেদ, আনোৱাৰ হুছেইন, ডঃ হাফিজ আহমেদ, ডঃ অহিজুদ্দিন শ্বেখ, ফজল আলী আহমেদ, ছোহৰাব আহমেদ, মোখলেছুৰ ৰহমান, ফয়েজুৰ ৰহমান, জমশ্বেৰ আলী, আব্দুল খালেক, আশ্ৰাফুল হুছেইন ইত্যাদি। অসমৰ দৈনিক আৰু সাপ্তাহিক সংবাদ পত্ৰসমূহত প্ৰতিবেদক হিচাপে ওলাই অহা বহুসংখ্যক যুৱক-যুৱতীয়েও অসমীয়া ভাষা-সাহিত্য চৰ্চাৰ ক্ষেত্ৰত বিশেষভাৱে বৰঙনি আগবঢ়াইছে। অসমৰ চৰ-চাপৰি অঞ্চলৰ এই বংগমূলীয় অসমীয়া মুছলমানসকলৰ যুৱ প্ৰজন্মটো বৰ্তমানৰ ছ’চিয়েল মিডিয়াত যথেষ্ট সক্ৰিয়। বহুসময়ত ছ’চিয়েল মিডিয়াত ভালেমান অদৰকাৰী কথাৰো চৰ্চা হয় যদিও তাৰ মাজতো কেইবাজনো যুৱক-যুৱতীয়ে বেছ ভাল কবিতা বা টুকুৰা গল্প লিখে। সামাজিক সমস্যা সম্পৰ্কেও ভালেমান উল্লেখনীয় পোষ্ট দিয়ে। এই যুৱ প্ৰজন্মৰ মাজতো কিছু সম্ভাৱনাপূৰ্ণ উপস্থিতি দেখা যায়। “সামগ্ৰিকভাৱে পূৰ্ববংগীয় মুছলমানসকলৰ অসমীয়া ভাষা-সাহিত্য আৰু সংস্কৃতিৰ লগত গঢ় লৈ উঠা আত্মীয়তাই এক নতুন দিশ মুকলি কৰি দিছে আৰু নতুন চাম-যুৱক-যুৱতীয়ে এই ভাষা-সাহিত্যিকে তেওঁলোকৰ ভাব প্ৰকাশ আৰু প্ৰতিভা বিকাশৰ মাধ্যম হিচাপে গ্ৰহণ কৰিছে। এই প্ৰক্ৰিয়া অধিক ত্বৰান্বিত হ’লে অসমীয়া জাতি গঠনৰ দিশটো অধিক সমৃদ্ধ আৰু শক্তিশালী হৈ উঠিব এইটো নিশ্চিত।জাতিৰ ভেটি মজবুত কৰাৰ ক্ষেত্ৰত এওলোকৰ অৱদান আছে আৰু আগলৈয়ো থাকিব। গেলা ৰাজনীতিৰে এওঁলোকক দমন কৰাৰ ভেহুদা প্ৰচেষ্টা নকৰাই জাতিৰ কাৰণে মংগল হব”৷\nপূৰ্বৱৰ্তী মহানগৰীত ভয়ংকৰ স্কুল বাছ দুৰ্ঘটনাঃ আহত প্ৰায় ৩০ ছাত্ৰ-ছাত্ৰী\nপৰৱৰ্তী বিজেপিলৈ মাধুৰী দীক্ষিতঃ পুণেৰ পৰা খেলিব লোকসভা নিৰ্বাচন!


কস্তুৰবা গান্ধী বালিকা বিদ্যালয় - অসমীয়া ৱিকিপিডিয়া\nবিহাৰৰ নয়াগাঁৱত অৱস্থিত এখন কস্তুৰবা গান্ধী বালিকা বিদ্যালয়\nভাৰতৰ আটাইকেইখন ৰাজ্য আৰু কেন্দ্ৰীয় শাসিত অঞ্চল\nষষ্ঠ - দ্বাদশ শ্ৰেণী\nকস্তুৰবা গান্ধী বালিকা বিদ্যালয় (ইংৰাজী: Kasturba Gandhi Balika Vidyalaya) ভাৰতৰ পিছপৰা শ্ৰেণীৰ বাবে ভাৰত চৰকাৰে স্থাপন আৰু পৰিচালনা কৰা আৱাসিক ছোৱালী মাধ্যমিক বিদ্যালয়। উপেক্ষিত কন্যা সন্তানৰ প্ৰতি শিক্ষাক অধিক সংবেদনশীল কৰি গঢ়ি তোলাৰ বাবে বিদ্যালয়ত এনে শিশুৰ নামভৰ্তি তথা নিয়মীয়া উপস্থিতিৰ পৰিমাণ বৃদ্ধি কৰাৰ লক্ষ্যৰে ভাৰত চৰকাৰে ২০০৪ চনৰ জুলাই মাহত কস্তুৰবা গান্ধী বালিকা বিদ্যালয় আঁচনিৰ শুভাৰম্ভ কৰিছিল। এই আঁচনিৰ অধীনত দেশৰ শৈক্ষিকভাৱে পিছপৰা অঞ্চল, চহৰ আৰু সংখ্যালঘু অধ্যুষিত এলেকাসমূহত এলানি আৱাসিক উচ্চ প্ৰাথমিক বিদ্যালয়ত কেৱল ছাত্ৰীৰ বাবে স্থাপন কৰা হৈছিল। ১০ৰ পৰা ১৪ বছৰ বয়স-সীমাৰ অন্তৰ্গত অনুসূচীত জাতি আৰু অনুসূচীত জনজাতি, অন্যান্য পিছপৰা সম্প্ৰদায়, সংখ্যালঘু সম্প্ৰদায় তথা দাৰিদ্ৰ সীমাৰেখাৰ তলত বসবাস কৰা পৰিয়ালৰ ছাত্ৰীসকলক এইসমূহ বিদ্যালয়ত উচ্চ প্ৰাথমিক শ্ৰেণীৰ পাঠদানৰ ব্যৱস্থা কৰা হয়।\nকস্তুৰবা গান্ধী বালিকা বিদ্যালয়ৰ পৰিকল্পনা ভাৰত চৰকাৰে ২০০৪ চনৰ আগষ্টত প্ৰৱৰ্তন কৰিছিল। ইয়াৰ পিছত ইয়াক শিক্ষাগতভাৱে পিছ পৰা খণ্ডত দৰিদ্ৰতা ৰেখাৰ তলৰ অনুসূচীত জাতি, অনুসূচীত জনজাতি, অন্যান্য পিছপৰা শ্ৰেণী, সংখ্যালঘু সম্প্ৰদায় আৰু পৰিয়ালৰ বাবে শিক্ষাগত সুবিধা প্ৰদান কৰাৰ বাবে সৰ্বশিক্ষা অভিযান কাৰ্যসূচীত একত্ৰিত কৰা হৈছিল। জাতিৰ পিতা মহাত্মা গান্ধীৰ পত্নী কস্তুৰবা গান্ধীৰ নামেৰে এই আঁচনিৰ নামকৰণ কৰা হৈছে।\nগ্ৰামাঞ্চল আৰু পিছপৰা সম্প্ৰদায়ৰ মাজত এতিয়াও লিংগ বৈষম্য অব্যাহত আছে। বিদ্যালয়ত নামভৰ্তিৰ প্ৰৱণতা বোৰ লক্ষ্য কৰিলে ল'ৰাৰ তুলনাত, বিশেষকৈ উচ্চ প্ৰাথমিক স্তৰত প্ৰাথমিক স্তৰত ছোৱালীৰ নামভৰ্তিত গুৰুত্বপূৰ্ণ ব্যৱধান থাকে। কস্তুৰবা গান্ধী বালিকা বিদ্যালয়ৰ উদ্দেশ্য হৈছে সমাজৰ পিছপৰা সম্প্ৰদায়ৰ ছোৱালীসকলৰ বাবে সঠিক মানদণ্ডৰ শিক্ষা প্ৰদান কৰা।\nএই আঁচনি ২০০৪ চনত আৰম্ভহোৱাৰে পৰা শিক্ষাগতভাৱে পিছ পৰা খণ্ডত প্ৰযোজ্য আছিল। ২০০১ চনৰ লোকপিয়ল মতে যিবোৰ গ্ৰাম্য মহিলা সাক্ষৰতা ৰাষ্ট্ৰীয় গড় ৪৬.১৩% আৰু সাক্ষৰতাৰ লিংগ ব্যৱধান ৰাষ্ট্ৰীয় গড়ত ২১.৫৯% কৈ অধিক সেই অঞ্চলক পিছপৰা খণ্ড বোলে। এই খণ্ড সমূহৰ ভিতৰত কস্তুৰবা গান্ধী বালিকা বিদ্যালয়সমূহ স্থাপন কৰা হয় যদিহে\nজনজাতীয় জনসংখ্যাৰ ঘনত্বৰ তুলনাত নিম্ন মহিলা সাক্ষৰতা হাৰ আৰু বহুতো ছোৱালী বিদ্যালয়ত নামভৰ্তি নকৰে\nউচ্চ অনুসূচীত জাতি, অনুসূচীত জনজাতি, অন্যান্য পিছপৰা শ্ৰেণী আৰু সংখ্যালঘু জনসংখ্যাৰ ঘনত্ব কিন্তু নিম্ন মহিলা সাক্ষৰতা হাৰ বা বহুতো ছোৱালী বিদ্যালয়ত নামভৰ্তি নকৰে\nনিম্ন মহিলা সাক্ষৰতা হাৰ থকা অঞ্চলসমূহ\nবহুতো সৰু, বিচ্ছুৰিত বাসস্থান থকা অঞ্চল যি বিদ্যালয় স্থাপনৰ বাবে যোগ্যতা অৰ্জন নকৰে\nনিম্নলিখিতবোৰ চৰ্তসমূহ ১ এপ্ৰিল ২০০৮ চনৰ পৰা কাৰ্যকৰী হোৱাকৈ সংশোধন কৰা হৈছে:\n৩০% তকৈ কম গ্ৰাম্য মহিলা সাক্ষৰতাৰ হাৰৰ সৈতে অতিৰিক্ত ৩১৩খন শিক্ষাগতভাৱে পিছ পৰা খণ্ড।\nসংখ্যালঘু ঘনত্ব থকা ৰাষ্ট্ৰীয় গড়ৰ তলত মহিলা সাক্ষৰতাৰ হাৰ ৫৩.৬৭% তকৈ কম ৯৪খন চহৰ (সংখ্যালঘু পৰিক্ৰমা মন্ত্ৰালয়ে চিনাক্ত কৰা তালিকা অনুসৰি)\nআঁচনিখন ২৮খন ৰাজ্য আৰু কেন্দ্ৰীয় শাসিত অঞ্চলত ৰূপায়ণ কৰা হৈছে: অসম, অন্ধ্ৰ প্ৰদেশ, তেলেংগানা, অৰুণাচল প্ৰদেশ, বিহাৰ, ছত্তীছগঢ়, দাদৰা আৰু নগৰ হাভেলী আৰু দমন আৰু দিউ, দিল্লী, গুজৰাট, হাৰিয়ানা, হিমাচল প্ৰদেশ, জম্মু আৰু কাশ্মীৰ, ঝাৰখণ্ড, কৰ্ণাটক, মধ্য প্ৰদেশ, মহাৰাষ্ট্ৰ, মণিপুৰ, মেঘালয়, মিজোৰাম, নাগালেণ্ড, ওড়িশা, পঞ্জাব, ৰাজস্থান, তামিলনাডু, ত্ৰিপুৰা, উত্তৰ প্ৰদেশ, উত্তৰাখণ্ড আৰু পশ্চিম বংগ।\nভাৰত চৰকাৰে ২,৫৭৮টা কেজিবিভি অনুমোদন কৰিছিল। ইয়াৰে মুছলমান ঘনত্ব খণ্ডত ৪২৭ টা, অনুসূচীত জনজাতি ব্লকত ৬১২, অনুসূচীত জাতি ব্লকত ৬৮৮টা কেজিবিভি অনুমোদন কৰা হৈছে। শিক্ষাগত পিছপৰা খণ্ডত মুঠ ৭৫০খন আৱাসিক বিদ্যালয় খোলা হৈছে। ৭৫% নামভৰ্তি এচচি, এছটি, অবিচি আৰু সংখ্যালঘু সম্প্ৰদায়ৰ ছোৱালীৰ বাবে আৰু আন ২৫% দৰিদ্ৰতা ৰেখাৰ তলৰ পৰিয়ালৰ ছোৱালীৰ বাবে সংৰক্ষিত।\nঅসমত ২০০৭-০৮ বৰ্ষত কে.জি.বি.ভি আঁচনিৰ শুভাৰম্ভ কৰা হৈছিল। ২০১৬-১৭ বৰ্ষ পৰ্যন্ত ৰাজ্যখনত মুঠ ৫৭খন কে.জি.বি.ভি স্থাপন কৰা হৈছে। অসমৰ ২৭খন জিলাৰ ৫৬টা শৈক্ষিকভাৱে পিছপৰা অঞ্চলৰ বিপৰীতে এখন চহৰত এইসমূহ কে.জি.বি.ভি স্থাপন কৰা হৈছে। এইসমূহত মুঠ ৩০০০ ছাত্ৰীয়ে শিক্ষা গ্ৰহণৰ সুযোগ লাভ কৰিছে।\n↑ 1.0 1.1 1.2 "কস্তুৰবা গান্ধী বালিকা বিদ্যালয়". https://ssa.assam.gov.in/as/portlets/%E0%A6%95%E0%A6%B8%E0%A7%8D%E0%A6%A4%E0%A7%81%E0%A7%B0%E0%A6%AC%E0%A6%BE-%E0%A6%97%E0%A6%BE%E0%A6%A8%E0%A7%8D%E0%A6%A7%E0%A7%80-%E0%A6%AC%E0%A6%BE%E0%A6%B2%E0%A6%BF%E0%A6%95%E0%A6%BE-%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7%9F.\n↑ 2.0 2.1 2.2 Revised Guidelines for Implementation of Kasturba Gandhi Balika Vidyalaya (KGBVs) Archived 2012-04-19 at the Wayback Machine\n↑ Kasturba Gandhi Balika Vidhayalaya (KGBV) Scheme detail\n"https://as.wikipedia.org/w/index.php?title=কস্তুৰবা_গান্ধী_বালিকা_বিদ্যালয়&oldid=263504"ৰ পৰা অনা হৈছে\nএই পৃষ্ঠাখন ১৭ ফেব্ৰুৱাৰী, ২০২১ তাৰিখে ০৮:৫৫ বজাত অন্তিম সংশোধন কৰা হৈছিল।


Homeবিশেষ লেখাশান্তী সতী ৰাধিকা | Assamese article by Upama Mazumdar\nশান্তী সতী ৰাধিকা\nপুণ্য ভূমি ভাৰত। ভাৰত সতী-সাধ্বীৰ দেশ।প্ৰাচীন ভাৰতত অনেক সতীয়ে জন্ম গ্ৰহণ কৰি অসাধাৰণ কাৰ্য সমাপণ কৰি সতীত্বৰ আদৰ্শ দেখুৱাই বিশ্বৰ ইতিহাসত নাম ৰাখি থৈ গৈছে। তেওঁলোকৰ ধৰ্মনিষ্ঠা, সহনশীলতা, সতীত্ব,আত্ম- ত্যাগৰ আদৰ্শ অতুলনীয়।\nঅসম মাতৃৰ বুকুতো অনেক আদৰ্শ ৰমণীৰ আৱিৰ্ভাৱ হয়।অমৃতপ্ৰভা, শান্তী সতী ৰাধিকা,আই কনকলতা,প্ৰকৃতিৰ নাম উল্লেখ কৰিব পাৰি। সংযমী শুদ্ধ চিত্তৰ সুন্দৰী এইসকল ৰমণীয়ে অসম আইৰ গৌৰৱ অটুট ৰাখিছে।অসম মাতৃক সতীত্বৰ আদৰ্শৰে গৌৰৱোজ্জল কৰি তোলা ৰমণী সকলৰ ভিতৰত ৰাধিকা সতী অন্যতম।\nবৈষ্ণৱ যুগৰ কথা। শঙ্কৰদেৱ তেতিয়া বৰদোৱাত।বৰদোৱা থানৰ ওচৰতে টেম্বুৱানী নামৰ জান এটা আছিল।বাৰিষাকালত মহাবাহু ব্ৰহ্মপুত্ৰ ফেনে-ফোটোকাৰে বাঢ়ি অহা পানী টেম্বুৱানী জানতে সোমাইহি। ব্ৰহ্মপুত্ৰৰ পানীয়ে দুকুৰি উপচাই তোলা জানৰ পানী পাৰ বাগৰি গৈ বৰদোৱা অঞ্চলৰ ৰাইজৰ খেতি-বাতি নষ্ট কৰি পেলায়। ৰাইজৰ বিলাই-বিপত্তিৰ সীমা নোহোৱা হয়। তেওঁলোক চিন্তাত পৰে। এই চিন্তাৰ ওৰ পেলাবলৈকে কলিয়াবৰৰ পৰা ৰহালৈ এই বিস্তৃত অঞ্চলৰ লোকসকল সমবেত হৈ জান বান্ধিবলৈ চিন্তা কৰিলে।\nজান বান্ধিবলৈ সকলো ৰাইজ আগবাঢ়ি আহিল। হাজাৰ হাজাৰ জনতাই অশেষ কষ্ট কৰি জানত খুঁটা, গোঁজ পুতি, বটাধাৰী বহুৱাই মাটি দিলে। কিন্তু কি হ'ব? জানৰ সোঁতে এই সকলো উটুৱাই লৈ যায়। ৰাইজৰ কষ্টবোৰ অথলে যায়।উপায়-নাপাই এই বাতৰি ৰাইজে শঙ্কৰদেৱৰ কাণ চোৱালেগৈ। ৰাইজৰ কথা শুনি শঙ্কৰদেৱ প্ৰথমতে বিবুধিত পৰিল যদিও কিছু সময় ভাবি-চিন্তি চাই ৰাইজক এটা উপায় দিলে যে এগৰাকী শান্তী কন্যাৰ হতুৱাই জানতে মাটি দি জান বান্ধিব পৰা যাব।সেই উদ্দেশ্যেৰে এগৰাকী শান্তী কন্যা বিচাৰি আনিবলৈ শঙ্কৰদেৱে ৰাইজক আদেশ দিলে। ৰাইজে শান্তী কন্যাৰ অৰ্থ শঙ্কৰদেৱৰ পৰা জানিব বিচাৰিলে। তেতিয়া শঙ্কৰদেৱে ক'লে যে যি গৰাকী কন্যাই পলেৰে নদীৰ পৰা পানী আনোতে সহস্ৰ বিন্ধা থকা পলৰ পৰা এটোপালো পানী সৰকি নপৰিব, তেৱেঁই শান্তী কন্যা বুলি প্ৰমাণিত হ'ব। পল এবিধ মাছ ধৰা সজুঁলি। পলৰ সহস্ৰ বিন্ধা থাকে। সহস্ৰ বিন্ধা থকা পলৰ পৰা পানী আনোতে পানী সৰকি নপৰা কথাটো আশ্চৰ্যজনক। বাস্তৱত ই অসম্ভৱ। ৰাইজ হতাশ হ'ল।\nশান্তী-কন্যাৰ দ্বাৰাহে জান বান্ধিব পৰা যাব-কথাটো ইকাণ-সিকাণকৈ বাগৰি সকলোতে জনাজাত হৈ পৰিল।উচ্চ শ্ৰেষ্ঠ বৰ্ণৰ সমাজৰ বৰ মূৰীয়া সকলৰ কিছুমান গৃহিণীয়ে নিজকে শান্তী-কন্যা বুলি ভাবি পৰীক্ষালৈ আগবাঢ়ি আহিল। কিন্তু তেওঁলোকে নিজকে শান্তী-কন্যা বুলি প্ৰমাণ কৰি দেখুৱাব নোৱাৰিলে। বহুতো গৃহিণীয়ে দূৰতে বিদূৰ হৈ থাকিল।\nশান্তী-কন্যা বিচাৰি চলাথ কৰি ৰাইজ বিবুধিত পৰিল। এদিন ৰাইজ জানৰ পাৰত পুনৰ আলোচনাত বহিল। তেনে সময়তে সেইদিনা ৰাধিকাই গিৰীয়েকৰ সৈতে নাৱেৰে ভটিয়াই গৈ আছিল। জানৰ পাৰত সমবেত হৈ থকা ৰাইজক দেখি ৰাধিকাই গিৰীয়েকক ৰাইজ গোট খোৱাৰ কাৰণ সুধিলে। ৰাধিকাৰ গিৰীয়েকে ক'লে যে শঙ্কৰদেৱে জানটো বান্ধিবলৈ শান্তী-কন্যা বিচাৰিবলৈ দিছিল, কিন্তু ক'তো শান্তী-কন্যা ৰাইজে বিচাৰি নাপালে। গতিকে কি উপায়েৰে জানটো বান্ধিব পৰা যায় তাৰ আলোচনাকে কৰিবলৈ ৰাইজ গোট খাইছে।\nগিৰীয়েকৰ কথা শুনি ৰাধিকাৰ মনত নানা ধৰণৰ চিন্তাৰ ঢৌ খেলিলে।বাৰিষা কালত দুকুল ওপচি পৰা টেম্বুৱানী জানৰ পানীয়ে জনসাধাৰণৰ খেতি-বাতি নষ্ট কৰি জুৰুলা কৰি তোলা দৃশ্য তেওঁৰ মনত ভাহি উঠিল। গতিকে জানতে বান্ধ দি ৰাইজে মহৎ উদ্দেশ্য সাধন কৰিবলৈ আগবাঢ়ি অহা কথাটো শুনি তেওঁৰ ভাল লাগিল। আত্মবিশ্বাসী পবিত্ৰমনা ৰাধিকাৰ নিজৰ সতীত্বৰ ওপৰত বিশ্বাস আছিল। সেয়েহে তেওঁ নিজকে শান্তী-কন্যা বুলি পৰিচয় দি"আমি বান্ধিবাক পাৰো জানক এখনি"বুলি দৃঢ়তাৰে গিৰীয়েকক ক'লে।নদীয়াল গৃহিণীয়ে শান্তী সতী বুলি নিজকে কোৱাত গিৰীয়েক উচপ খাই উঠিল।ঘৈণীয়েকক নানা ভৎসৰ্না কৰিলে। নিজৰ সতীত্বৰ ওপৰত বিশ্বাস থকা ৰাধিকাই কিন্তু গিৰীয়েকৰ ভৎসৰ্নালৈ কাণসাৰ নকৰিলে।বৰঞ্চ তেওঁ বিনম্ৰভাৱে দৃঢ়তাৰে ক'লে যে তেওঁ জীৱনত কোনো অপকৰ্ম কৰা নাই ।গতিকে সতীত্বৰ যিকোনো পৰীক্ষাতে তেওঁ কৃতকাৰ্য হ'ব পাৰিব। এনেদৰে জানৰ বান্ধ সম্পৰ্কে নাৱৰ ওপৰতে তেওঁলোকৰ মাজত বাক-বিতণ্ডা চলি থাকিল।\nৰাধিকা আৰু তেওঁৰ গিৰীয়েকৰ বাক-বিতণ্ডাবোৰ জানৰ পাৰত থকা ৰাইজৰ কৰ্ণগোচৰ হ'ল। তেওঁলোকৰ বাক-বিতণ্ডাৰ কথা শঙ্কৰদেৱক জনালেগৈ। ৰাইজৰ কথা শুনি শঙ্কৰদেৱে এখন সভাৰ আয়োজন কৰি ৰাধিকা আৰু তেওঁৰ গিৰীয়েক পূৰ্ণানন্দক তেৰাৰ ওচৰলৈ মতাই আনিলে।\nৰাধিকা আৰু পূৰ্ণানন্দ সভালৈ আহিল। আত্মবিশ্বাস থকা ৰাধিকাই নিৰ্ভয়ে শঙ্কৰদেৱক ভক্তি ভৰা সেৱা জনাই সভাত বহিল। পূৰ্ণানন্দয়েও শঙ্কৰদেৱক সেৱা জনাই সভাত বহিল যদিও তেওঁৰ মন শঙ্কাত উগুল-থুগুল হৈ থাকিল। তেওঁ ভাবিলে,যি সতীত্বৰ পৰীক্ষা লৈ সমাজৰ উচ্চ শ্ৰেষ্ঠ বৰ্ণৰ বৰমূৰীয়াসকলৰ গৃহিণীৰ বেছিভাগে শঙ্কা কৰি নহাকৈ থাকিল আৰু কিছুমানে আহিও কৃতকাৰ্যতা লাভ কৰিব নোৱাৰি লাজত উভতি গ'ল তেনে এটা পৰীক্ষাত নীচ জাতি ৰাধিকাই উত্তীৰ্ণ হ'ব পাৰিবনে? সভা আৰম্ভ হ'ল। কেনেকৈ শান্তী কন্যা হ'ব পাৰি তাক শঙ্কৰদেৱে ৰাধিকাক বুজাই ক'লে। ৰাধিকাই বৰ বিনম্ৰতাৰে ভক্তি ভাৱে "যেনেকৈ মন যায় মোৰ পৰীক্ষা লওঁক " বুলি শঙ্কৰদেৱক জনালে।\nপিছদিনা শঙ্কৰদেৱৰ আজ্ঞা মতেই ব্ৰত-উপবাস কৰি ৰাধিকা পৰীক্ষালৈ আহিল। সহস্ৰ বিন্ধা থকা পলেৰে ব্ৰহ্মপুত্ৰৰ পৰা ৰাধিকাই পানী আনিব।সভাস্থলী লোকেৰে ভৰি পৰিল। বহুতৰ মনলৈ সন্দেহ-নীচ জাতিৰ ৰাধিকাই পাৰিবনে এই কাৰ্য সমাপন কৰিব! কিছুমানে আকৌ ৰাধিকাৰ ফালে চাই ফিচিঙা ফিচিঙ কৰিলে-সমাজৰ বৰমূৰীয়াসকলৰ গৃহিণীয়ে এই পৰীক্ষাত উত্তীৰ্ণ হ'ব নোৱাৰিলে আৰু নীচ জাতিৰ গৃহিণী ৰাধিকাৰ এই সাহস ! ইফালে পূৰ্ণানন্দৰ মনত চিন্তা। কেনেবাকৈ যদি ঘৈণীয়েকে পলেৰে পানী আনি দিব নোৱাৰে, তেতিয়া হ'লে ৰাইজৰ দণ্ডত শাস্তি পাব। সকলোৱে পৰীক্ষাৰ শেষ সময়লৈ অপেক্ষা কৰিলে।\nভগৱানক স্মৰণ কৰি স্বামীৰ চৰণ চুই নদীয়াল পত্নী ৰাধিকাই এটা বাঘৰ পৰীক্ষাৰে নিজৰ সতীত্বৰ পৰিচয় দিবলৈ আগবাঢ়িল। সহস্ৰ বিন্ধা থকা পলেৰে তেওঁ ব্ৰহ্মপুত্ৰৰ পানী ভৰালে আৰু আচৰিত কথা অকণো পানী নসৰাকৈ পল লৈ ৰাধিকা সভাস্থলী পালেহি। এই অলৌকিক কাৰ্যত ৰাইজে হৰিধ্বনি দিলে। পলৰ পানী চাই শঙ্কৰদেৱে দেখিলে চাৰি আঙুলমান পানী কম হৈ আহিছে। পানী কম হৈ অহা দেখি কেতিয়াবা কিবা পাপ কৰিছিলানে বুলি ৰাধিকাক শঙ্কৰদেৱে সুধিলে ৰাধিকাই ক'লে-"এদিন স্বামী ঘৰত নথকাত ভনী জোঁৱাই আহি ওলাল। কোনো নথকাত ভনী জোঁৱাইকে ভাত খাবলৈ কলপাত কাটিবলৈ বুলি কাচিখন আগবঢ়াই দিলোঁ। তেতিয়া হঠাতে মোৰ মূৰৰ ওৰণিখন খহি পৰিল। দুয়ো দুয়োৰে চকুৱে চকুৱে পৰিলোঁ।এয়া মই অজানিতে কৰা পাপ।"\nঅতীতত ঘটা এনে কথাকো পাপ বুলি অকপটভাৱে স্বীকাৰ কৰা ৰাধিকাক"এইটো কথা একো পাপ নহয়" বুলি শঙ্কৰদেৱে পুনৰ পলত পানী\nআনিবলৈ আজ্ঞা বিহিলে। পাপ মুক্ত হৈ ৰাধিকাই পুনৰ পানী আনিবলৈ গ'ল। এইবাৰ পানী পলৰ মুখলৈকে পূৰ হৈ কেইআঙুলমান চকৰি ওপৰলৈকেহে উঠি আহিল। মনৰ পবিত্ৰতা, সংযম আৰু ভক্তিৰ বলত নিম্ন শ্ৰেণীৰ ৰাধিকাই এই অলৌকিক কাৰ্য সমাপণ কৰি নিজকে শান্তী-কন্যা বুলি সমাজত প্ৰমাণ কৰি দেখুৱালে।শঙ্কৰদেৱেও সমজুৱাক উদ্দেশ্যি ক'লে যে ভক্তিধৰ্ম সবাতোকৈ শ্ৰেষ্ঠ।\nজানত ভেটা দিবলৈ পলটোৰে অনা পানী জানতে ঢালি দিলে আৰু ৰাধিকাৰ দ্বাৰাই এপল মাটি অনাই জান বন্ধা ঠাইত দিয়া হ'ল। লগে লগে পানীৰ সোঁত বন্ধ হ'ল। টেম্বুৱানী জানৰ বান্ধ চিৰস্থায়ী হ'ল। শান্তী সতী ৰাধিকাই শান্তী পানী ছতিয়াই ৰাইজৰ দুখ-দুৰ্গতি নাশ কৰিলে।ৰাইজে স্বস্তিৰ নিশ্বাস এৰিলে। তেতিয়াৰে পৰা টেম্বুৱানী জান ৰাধিকা শান্তীৰ নামেৰে 'শান্তীজান' নামেৰে জনাজাত হ'ল।\nআত্মবিশ্বাস আৰু  অন্তৰৰ পৱিত্ৰতাৰে এটা অলৌকিক কাৰ্য সমাপন কৰি ৰাধিকাই যি সতীত্বৰ আদৰ্শ সমাজৰ আগত দাঙি ধৰি অসম মাতৃক গৌৰৱোজ্জল কৰি তুলিলে সেই উদাহৰণ বিশ্বত বিৰল।\nউপমা মজুমদাৰ, নগাঁও\nসতী ৰাধিকাৰ কাহিনী পঢ়ি ভাল লাগিল । বহুত দিনৰ পৰা জানিবৰ ইশ্বা আছিল জানিবলৈ । ধন্যবাদ থাকিল আপোনালৈ ।


Jer 14 | AsmULB | STEP | অনাবৃষ্টিৰ বিষয়ে যিৰিমিয়ালৈ অহা এয়েই যিহোৱাৰ বাক্য।\nঅনাবৃষ্টিৰ বিষয়ে যিহোৱাৰ বাক্য আৰু ভাববাদীৰ নিবেদন।\n1অনাবৃষ্টিৰ বিষয়ে যিৰিমিয়ালৈ অহা এয়েই যিহোৱাৰ বাক্য।\n2“যিহূদাক শোক কৰিবলৈ দিয়া; আৰু তাৰ বৰদুৱাৰ কেইখনে বিলাপ কৰ’ক। তেওঁলোকে ক’লা কাপোৰ পিন্ধি মাটিত বহিছে;\nআৰু যিৰূচালেমৰ চিঞৰ ওপৰলৈ উঠিছে।\n3তেওঁলোকৰ বৰ লোকসকলে নিজ নিজ অধিনৰ দাসসকলক পানীৰ বাবে পঠাইছে।\nতেওঁলোকে জলাধাৰবোৰৰ ওচৰলৈ গৈ পানী নাপাই শুদা পাত্ৰ লৈ উলটি আহিছে;\nতেওঁলোকে লাজ পাই মুখ বিবৰ্ণ কৰিছে,\nআৰু তেওঁলোকৰ মূৰ ঢাকিছে।\n4দেশত বৃষ্টি নোহোৱাত মাটি টান হ’ল, কাৰণ খেতিয়কসকলে লাজ পাই নিজ নিজ মূৰ ঢাকি ৰাখিছে।\n5এনে কি, ঘাঁ নোহোৱাতে হৰিণীয়েও পথাৰত পোৱালি জগাই এৰি থৈ গৈছে।\n6আৰু বনৰীয়া গাধবোৰে গছশূন্য পৰ্ব্বতত থিয় হৈ শিয়ালৰ দৰে বায়ুৰ কাৰণে হেঁপাই-ফোঁপাই ফুৰিছে।\nতৃণ নথকাত তেওঁলোকৰ চকু ক্ষীণাই গৈছে।”\n7হে যিহোৱা, যদিও আমাৰ অপৰাধবোৰে আমাৰ অহিতে সাক্ষ্য দিছে, তথাপি তুমি নিজ নামলৈ চাই কাৰ্য্য কৰা।\nকিয়নো আমাৰ বিপথগমন অনেক; আমি তোমাৰ বিৰুদ্ধে পাপ কৰিলোঁ।\n8হে ইস্ৰায়েলৰ আশাভুমি, তাৰ সঙ্কটৰ কালৰ ত্ৰাণকৰ্ত্তা,\nতুমি কিয় দেশত প্ৰবাস কৰা লোকৰ দৰে, আৰু ৰাতি থকা পথিকৰ নিচিনা?\n9তুমি কিয় তধা লগা মানুহৰ দৰে, আৰু ত্ৰাণ কৰিবলৈ সমৰ্থ নথকা বীৰৰ নিচিনা?\nতথাপি হে যিহোৱা, তুমি আমাৰ মাজত আছা! আৰু আমি তোমাৰ নামেৰে প্ৰখ্যাত। আমাক ত্যাগ নকৰিবা।\n10যিহোৱাই এই জাতিৰ বিষয়ে এই কথা কৈছে: “তেওঁলোকে সিমানকৈ ভ্ৰমণ কৰিবলৈ ভাল পায়, তেওঁলোকে নিজ নিজ ভৰি নাৰাখিলে।”\nএই কাৰণে যিহোৱাই তেওঁলোকক গ্ৰহণ নকৰে। তেওঁ এটিয়া তেওঁলোকৰ অপৰাধ সোঁৱৰণ কৰিব আৰু তেওঁলোকৰ পাপবোৰৰ কাৰণে তেওঁলোকক দণ্ড দিব। 11যিহোৱাই মোক আৰু ক’লে, তুমি এই জাতিৰ মঙ্গলৰ অৰ্থে প্ৰাৰ্থনা নকৰিবা। 12তেওঁলোকে লঘোন দিলেও মই তেওঁলোকৰ কাৰোক্তি নুশুনিম আৰু তেওঁলোকে হোম ও নৈবদ্য উৎসৰ্গ কৰিলেও তেওঁলোকক গ্ৰহণ নকৰিম; কিন্তু তৰোৱাল, আকাল, আৰু মহামাৰীৰ দ্বাৰাই মই তেওঁলোকক সংহাৰ কৰিম।”\n13তেতিয়া মই ক’লোঁ,“হায় হায়, প্ৰভু যিহোৱা! চোৱা! ভাববাদীসকলে তেওঁলোকক কয়, “তোমালোকে তৰোৱাল নেদেখিবা; বা তোমালোকলৈ আকাৰ নঘটিব, কিন্তু মই এই ঠাইত তোমালোকক প্ৰকৃত শান্তি দিম’।” 14তেতিয়া যিহোৱাই মোক ক’লে, ‘সেই ভাববাদীবোৰে মিছাকৈয়ে মোৰ নাম কৰি ভাববাণী প্ৰচাৰ কৰে। মই তেওঁলোকক পঠোৱা, কি কোনো আজ্ঞা দিয়া নাই, নাইবা তেওঁলোকক কোনো কথা কোৱা নাই। তেওঁঁলোকক তোমালোকৰ আগত মিছা দৰ্শন, মঙ্গল চোৱা কথা, অসাৰ কথা, আৰু নিজ নিজ মনৰ প্ৰবঞ্চনামূলক ভাববাণী প্ৰচাৰ কৰে।\n15এই হেতুকে “যি ভাববাদীবোৰক মই পঠোৱা নাই, তথাপি তৰোৱাল আৰু আকাল এই দেশত নহব বুলি কৈ তেওঁলোকে মোৰ নামেৰে ভাববাণী প্ৰচাৰ কৰে: সেই ভাববাদীসকলৰ বিষয়ে যিহোৱাই এই কথা কৈছে, তৰোৱাল আৰু আকালৰ দ্বাৰাই সেই ভাববাদীসকলক সংহাৰ কৰা যাব। 16আৰু তেওঁলোকে যি জাতিৰ আগত ভাববাণী প্ৰচাৰ কৰে, আকাল আৰু তৰোৱালৰ কাৰণে যিৰূচালেমৰ আলিত তেওঁলোকক পেলাই দিয়া যাব, আৰু তেওঁলোকক, তেওঁলোকৰ স্ত্রীসকলক, লৰা-ছোৱাৰীসকলক মৈদাম দিওঁতা কোনো নহ’ব, কিয়নো মই তেওঁলোকৰ দুষ্টতাৰ ফল তেওঁলোকৰ ওপৰত ঢালি দিম।\n17তুমি তেওঁলোকক এই কথা কোৱা, দিনে-ৰাতিয়ে মোৰ চকুৰ পৰা ধাৰেৰে পানী বৈ থাওক, নাথামক।\nকিয়নো মোৰ জাতিস্বৰূপা কুমাৰী জীয়াৰী মহা-আঘাতত,\nআৰু অত্যন্ত কষ্টদায়ক প্ৰহাৰত ভগ্ন হ’ল।\n18মই যদি ওলাই পথাৰলৈ যাওঁ, তেতিয়া তাত তৰোৱালেৰে হত হোৱা লোক দেখোঁ, আৰু যদি নগৰত সোমাওঁ, আৰু তাতো আকালত পীড়িত হোৱা মানুহ দেখোঁ; কিয়নো ভাববাদী আৰু পুৰোহিত দুয়ো দেশত ভ্ৰমি ফুৰে, একো নাজানে।\n19তুমি যিহূদাক নিচেইকৈ অগ্ৰাহ্য কৰিলা নে? তোমাৰ মনে চিয়োনক ঘিণ কৰিলে নে?\nতুমি আমাক সুস্থ হ’ব নোৱাৰাকৈ কিয় প্ৰহাৰ কৰিলা? আমি শান্তিলৈ বাট চালোঁ, কিন্তু কোনো মঙ্গল নাহিল,\nআৰু সুস্থ হবৰ সময়লৈ বাট চালোঁ, কিন্তু চোৱা, কেৱল ত্ৰাসহে।\n20হে যিহোৱা, আমাৰ দুষ্টতা, আৰু আমাৰ পিতৃসকলৰ অপৰাধ আমি স্বীকাৰ কৰোঁ, কিয়নো আমি তোমাৰ বিৰুদ্ধে পাপ কৰিলোঁ।\n21তুমি নিজ নামলৈ চাই আমাক ঘিণ নকৰিবা! নিজ গৌৰৱযুক্ত সিংহাসন অপমানিত নকৰিবা।\nসোঁৱৰণ কৰা, আমাৰ সৈতে স্থাপন কৰা তোমাৰ নিয়মটি নাভাঙিবা।\nজাতিবোৰৰ অসাৰ দেৱতাবোৰৰ মাজত বৃষ্টি দিব পৰা এনে কোন আছে? বা আকাশে জানো নিজ জল বৰ্ষাব পাৰে?\nহে আমাৰ ঈশ্বৰ যিহোৱা, তুমিয়েই জানো এই জনা নোহোৱা? এই হেতুকে আমি তোমালৈ বাট চাই থাকিম; কিয়নো তুমিয়েই এই সকলো কৰিলা।


চুলাই মদৰ ঘাটি থকা অঞ্চলত বাঢ়িছে কোৰোণাৰ সংক্ৰমণ! ৩ দিনৰ ভিতৰত সকলো ঘাটি উচ্ছেদৰ নিৰ্দেশ মন্ত্ৰী পীয়ুষ হাজৰিকাৰpijush-hazarika-examine-the-covid-scenario-of-biswanath-district-tvtusher-hb– News18 assam\nচুলাই মদৰ ঘাটি থকা অঞ্চলত বাঢ়িছে কোৰোণাৰ সংক্ৰমণ! ৩ দিনৰ ভিতৰত সকলো ঘাটি উচ্ছেদৰ নিৰ্দেশ মন্ত্ৰী পীয়ুষ হাজৰিকাৰ\nবিশ্বনাথ চাৰিআলিত উপস্থিত হৈ মন্ত্ৰীগৰাৰীয়ে ঔষধৰ দোকানৰ সন্মুখত অস্বাভাৱিক হাৰত মানুহৰ সংখ্যা বৃদ্ধি পোৱা দেখি উদ্বেগ প্ৰকাশ কৰে ৷\nLast Updated : July 09, 2021, 15:26 IST\nচুলাই মদৰ ঘাটি থকা অঞ্চল সমূহত বৃদ্ধি পাইছে কোভিডৰ সংক্ৰমণ ৷ চতিয়া, বিশ্বনাথ চাৰিআলি আদি অঞ্চলৰ লোকেল চুলাই মদৰ ঘাটি থকা অঞ্চল সমূহত বৃদ্ধি পাইছে কোভিডৰ সংক্ৰমণ ৷ শুকুৰবাৰে বিশ্বনাথৰ উপায়ুক্ত কাৰ্যালয়ৰ সভাকক্ষত অনুষ্ঠিত কোভিড পৰ্যালোচনা সভাত অংশগ্ৰহণ কৰি এই মন্তব্য কৰে মন্ত্ৰী পিয়ুষ হাজৰিকাই ৷\nমন্ত্ৰীগৰাকীয়ে তিনি দিনৰ ভিতৰত বিশ্বনাথ জিলাৰ সকলো চুলাই মদৰ ঘাটি উচ্ছেদ কৰিবলৈ জিলা প্ৰশাসনক নিৰ্দেশ দিছে ৷ মন্ত্ৰী গৰাকীয়ে লগতে বিশ্বনাথ জিলাৰ কোভিড সংক্ৰমনৰ হাৰ ২.৫০তকৈও অধিক হোৱাৰ বাবে সকলোকে বিনা কাৰণত ঘৰৰ পৰা ওলাই নাহিবলৈ আহ্বান জনায় ৷\nবিশ্বনাথ চাৰিআলিত উপস্থিত হৈ মন্ত্ৰীগৰাৰীয়ে ঔষধৰ দোকানৰ সন্মুখত অস্বাভাৱিক হাৰত মানুহৰ সংখ্যা বৃদ্ধি পোৱা দেখি উদ্বেগ প্ৰকাশ কৰে ৷ সামান্য বস্তু এটা বিচাৰি ঘৰৰ পৰা ওলাই অহা পৰম্পৰা বন্ধ কৰিবলৈ মন্ত্ৰীগৰাকীয়ে আহ্বান জনাই জনতাক ৷ সেইদৰে সাংবাদিক সকলকো অতি প্ৰয়োজনীয় কামতহে ঘৰৰ বাহিৰলৈ ওলাবলৈ মন্ত্ৰী গৰাকীয়ে পৰামৰ্শ দিয়ে।\nFirst published: July 09, 2021, 15:26 IST\nBiswanath Charialicorona virusPijush Hazarika


Class 10 Science Chapter 1 | All Question Answers » Assamese Medium\nClass 10 Science Chapter 1 | All Question Answers\nআজি আমি আপোনালোকৰ কাৰণে আলোচনা কৰিব গৈ আছোঁ Class 10 Science Chapter 1 Question Answers যিয়ে আপোনাক HSLC 2021 ত সহায় কৰিব।\nহয়, মোৰ মৰমৰ ছাত্ৰ ছাত্ৰী সকল তথা পঢ়ুৱৈ বন্ধু বান্ধবী সকল, এতিয়ালৈকে আমি অসমীয়া মাধ্যমৰ দশম মান শ্ৰেণীৰ প্ৰথম অধ্যায় “ৰাসায়নিক বিক্ৰিয়া আৰু সমীকৰণ” ৰ সকলো বিষয়ৰ ওপৰত সবিশেষ আলোচনা কৰিলোঁ। যদি আপুনি বিষয় সমূহৰ সম্পূৰ্ণ ধাৰণা লব খুজি আছে তেন্তে তলৰ লিংকত ক্লিক কৰক।\nৰসায়ন বিজ্ঞান ধাৰণা\nৰাসায়নিক সমীকৰণ এটা কিদৰে সমতুল্য কৰা হয়?\nদ্বি অপসৰণ বিক্ৰিয়া\nClass 10 Science Chapter 1 ৰ পাঠ্য ভিত্তিক প্ৰশ্ন উত্তৰৰ উপৰিও অনুশীলনৰ সম্পূৰ্ণ প্ৰশ্ন উত্তৰ আজি আমি আলোচনা কৰিব গৈ আছোঁ। আশা কৰো আপুনি প্ৰশ্ন উত্তৰ সমূহ ভাল পাব। আপোনাৰ যদি কিবা অসুবিধা হয় বুজি পোৱাত তেন্তে Comment Section ত জনাব নেপাহৰিব।\nAll Question Answers Chapter 1 Class 10 Science\n6 নং পৃষ্ঠাৰ প্ৰশ্ন উত্তৰ\n10 নং পৃষ্ঠাৰ প্ৰশ্ন উত্তৰ\n13 নং পৃষ্ঠাৰ প্ৰশ্ন উত্তৰ\nঅনুশীলনৰ প্ৰশ্ন উত্তৰ\nClass 10 Science Chapter 1 ৰাসায়নিক বিক্ৰিয়া আৰু সমীকৰণৰ পৃষ্ঠা অনুযায়ী যি প্ৰশ্ন আছে তাৰ প্ৰশ্ন উত্তৰ সমূহ আমি আগতে আলোচনা কৰিম তাৰ পিছত অনুশীলনৰ প্ৰশ্ন উত্তৰ আলোচনা কৰিম। Class 10 Science Chapter 1 ৰ6নং পৃষ্ঠাত থকা প্ৰশ্ন সমূহৰ উত্তৰ আমি আগতে দিবলৈ গৈ আছোঁ।\n১. বায়ুত দহনৰ আগতে মেগনেছিয়াম ফিটা এডাল পৰিস্কাৰ কৰি ল’ব লাগে কিয়?\nউত্তৰ:- মেগনেছিয়াম এটা অতি সক্ৰিয় ধাতু ৷ সাধাৰণ উষ্ণতাত মেগনাছিয়াম ধাতুৰ পৃষ্ঠভাগত মেগনেছিয়ামৰ অক্সাইডৰ এটাৰ আৱৰণ থাকে৷ এই অক্সাইডৰ সুৰহ্মা আৱৰণটোৱে ধাতুটোক জাৰণৰ পৰা ৰক্ষা কৰে ৷ সেয়েহে বায়ুত দহনৰ আগতে মেগনেছিয়াম ফিটা ডাল পৰিস্কাৰ কৰি ল’ব লাগে ৷\n২. তলৰ ৰাসায়নিক বিক্ৰিয়াবোৰৰ বাবে সন্তুলিত সমীকৰণ লিখা৷\ni) হাই’ড্ৰজেন+ ক্ল’ৰিন → হাই’ড্ৰজেন ক্ল’ৰাইড\nউত্তৰ:- H2(g)+Cl2(g)→ 2HCl(g)\nii) বেৰিয়াম ক্ল’ৰিইড + এলুমিনিয়াম ছালফেট → বেৰিয়াম ছালফেট + এলুমিনিয়াম ক্ল’ৰাইড\nউত্তৰ:- 3BaCl2(s)+ Al2(SO4)3(s) → 3BaSO4(s) + 2AlCl3(s)\niii) ছ’ডিয়াম + পানী → ছ’ডিয়াম হাই’ড্ৰক্সাইড + হাই’ড্ৰজেন৷\nউত্তৰ:- 2Na(s) + 2H2O(l) → 2NaOH(aq) + H2(g)\n৩.তলৰ বিক্ৰিয়াবোৰৰ বাবে অৱস্হা চিহ্ন (State symbols) সহ একোটা সন্তলিত ৰাসায়নিক সমীকৰণ লিখা ৷\ni) বেৰিয়াম ক্ল’ৰাইড আৰু ছ’ডি্য়াম ছালফেটৰ জলীয় দ্ৰৱৰ মাজত বিক্ৰিয়া ঘটি অদ্ৰাব্য বেৰিয়াম ছালফেট আৰু ছ’ডিয়াম ক্ল’ৰাইডৰ দ্ৰৱ প্ৰস্তুত হয় ৷\nউত্তৰ:- BaCl2(aq) + Na2SO4(aq) → BaSO4(s) + 2NaCl(aq)\nii) ছ’ডিয়াম হাই’ড্ৰক্সাইডৰ দ্ৰৱ(পানীত) হাই’ড্ৰক্ল’ৰিক এছিডৰ দ্ৰৱ(পানীত) ৰে সৈতে বিক্ৰিয়া কৰি ছ’ডিয়াম ক্ল’ৰাইডৰ দ্ৰৱ আৰু পানী উৎপন্ন কৰে৷\nউত্তৰ:- NaOH(aq)+ HCl(aq) → Nacl(aq) + H2O(l)\n1) এটা পদাৰ্থ ‘X’ৰ দ্ৰৱক বগা ৰঙ সানিবলৈ(White Washing) ব্যৱহাৰ কৰা হয় ৷\ni) পদাৰ্থ ‘X’ৰ নাম আৰু সংকেত লিখা৷\nউত্তৰ:- পদাৰ্থ ‘X’ৰ নাম কেলছিয়াম অক্সাইড৷ ইয়াৰ সংকেত হ’ল CaO |\nii) পানীৰে সৈতে পদাৰ্থ ‘X’এ কৰা বিক্ৰিয়াটো লিখা ৷\nউত্তৰ:- কেলছিয়াম অক্সাইডে পানীৰ সৈতে তীব্ৰভাৱে বিক্ৰিয়া কৰি শিথিলিত চূণ বা কেলছিয়াম হাইড্ৰ’ক্সাইড উৎপন্ন কৰে-\n1. লোৰ গজাল এটা ডুবাই ৰাখিলে ক’পাৰ ছালফেট দ্ৰৱ এটাৰ ৰঙৰ পৰিবৰ্তন ঘটে কিয় ?\nউত্তৰ:- লোৰ গজাল এটা ক’পাৰ ছালফেট দ্ৰৱত ডুবাই ৰাখিলে দ্ৰৱটোৰ ৰঙৰ পৰিবৰ্তন ঘটে ৷ ইয়াৰ কাৰণ হ’ল লো বা আইৰন ক’পাৰতকৈ অধিক সক্ৰিয় হোৱা বাবে আইৰনে ক’পাৰ ছালফেট দ্ৰৱটোৰ পৰা ক’পাৰ মৌলটোক অপসাৰিত কৰি আইৰন ছালফেট উৎপন্ন কৰে ৷\nFe(s) + CuSO4(aq) →  FeSO4(aq) + Cu(s)\n3. তলৰ বিক্ৰিয়া কেইটাত জাৰিত আৰু বিজাৰিত হোৱা পদাৰ্থসমূহ বাচি উলিওৱা ৷\nউত্তৰ:- ছ’ডিয়াম জাৰিত হৈছে আৰু অক্সিজেন বিজাৰিত হৈছে ৷\nii) CuO(s) +H2(g) → Cu(s) + H2O(l)\nউত্তৰ:- হাই’ড্ৰজেন জাৰিত হৈছে আৰু ক’পাৰ অক্সাইড বিজাৰিত হৈছে ৷\nসৰ্ব শেষত আমি Class 10 Science Chapter 1 ৰ অনুশীলনৰ প্ৰশ্ন উত্তৰ সমূহ সহজ আৰু সৰল ভাষাত আলোচনা কৰিব গৈ আছোঁ। ইয়াত যদি আপোনাৰ কিবা বুজি পোৱাত অসুবিধা হৈ আছে তেন্তে বুজিব লাগিব যে আপোনাৰ এই অধ্যায়ৰ ধাৰণা সম্পূৰ্ণ হোৱা নাই। Class 10 Science Chapter 1 ৰ সকলো ধাৰণা ওপৰৰ লিংকত দিয়া আছে আপুনি ক্লিক কৰি জানি লব পাৰে।\nঅনুশীলনৰ কিছু প্ৰশ্ন আগতে আলোচনা কৰা হৈছে, সেয়ে আমি ইয়াত সম্পূৰ্ণ প্ৰশ্ন উত্তৰ আলোচনা নকৰি প্ৰয়োজনীয় খিনিহে আলোচনা কৰিব গৈ আছোঁ।\n4. সন্তুলিত ৰাসায়নিক সমীকৰণ কি ? ৰাসায়নিক সমীকৰণ সমূহ কিয় সন্তুলিত কৰিব লাগে?\nউত্তৰ:- যি ৰাসায়নিক বিক্ৰিয়াৰ বিক্ৰিয়াজাত পদাৰ্থৰ মৌলবোৰৰ মু্ঠ ভৰ বিক্ৰিয়কৰ মৌলবোৰৰ মুঠ ভৰৰ সমান হয় তেনে ৰাৰাসায়নিক সমীকৰণ সমূহ ভৰৰ নিত্যতা সূত্ৰটো মানি চলিবলৈ সন্তুলিত কৰিব লাগে ৷ সায়নিক বিক্ৰিয়াৰ সমীকৰণক সন্তুলিত ৰাসায়নিক সমীকৰণ বোলে ৷\n5. তলৰ উক্তিসমূহ ৰাসায়নিক সমীকৰণ ৰূপত লিখা আৰু সন্তুলন কৰা ৷\na) হাইড্ৰ’জেন গেছে নাইট্ৰ’জেনৰে সৈতে লগ হৈ এম’নিয়া প্ৰস্তুত কৰে ৷\nউত্তৰ:- 3H2(g) + N2(g) → 2NH3(g)\nb) হাইড্ৰ’জেন ছালফাইডে বায়ুত দাহিত হৈ পানী আৰু ছালফাৰ ডাই অক্সাইড উৎপন্ন কৰে ৷\nউত্তৰ:- 2H2S(g) + 3O2(g) → 2H2O(l) + 2SO2(g)\nc) বেৰিয়াম ক্ল’ৰাইডে এলুমিনিয়াম ছালফেটৰে সৈতে বিক্ৰিয়া কৰি এলুমিনিয়াম ক্ল’ৰাইড আৰু বেৰিয়াম ছালফেটৰ অধঃহ্মেপ উৎপন্ন কৰে ৷\nউত্তৰ:- 3BaCl2(aq) + Al2(SO4)3(aq) → 2AlCl3(aq) + 3BaSO4(s)\nd)পটেছিয়াম ধাতুৱে পানীৰে সৈতে বিক্ৰিয়া কৰি পটেছিয়াম হাইড্ৰ’ক্সাইড আৰু হাইড্ৰ’জেন গেছ উৎপণ্ন কৰে৷ উত্তৰ:- 2K(s) + 2H2O(l) → 2KOH(aq) + H2(g)\n6. তলৰ ৰাসায়নিক সমীকৰণসমূহ সন্তুলন কৰা ৷\na)HNO3 + Ca(OH)2 → Ca(NO3)2 + H2O\nউত্তৰ:- 2HNO3 + Ca(OH)2 → Ca(NO3)2 + 2H2O\nb) NaOH + H2SO4 → Na2SO4 + H2O\nউত্তৰ:- 2NaOH + H2SO4 → Na2SO4 + 2H2O\nc) NaCl + AgNO3 → AgCl + NaNO3\nউত্তৰ:- NaCl + AgNO3 → AgCl + NaNO3\nd) BaCl2 + H2SO4 → BaSO4 + HCl\nউত্তৰ:- BaCl2 + H2SO4 → BaSO4 + 2HCl\n7. তলৰ বিক্ৰিয়াবোৰৰ বাবে সন্তুলিত ৰাসায়নিক সমীকৰণবোৰ লিখা ৷\na) কেলছিয়াম হাইড্ৰ’ক্সাইড + কাৰ্বন ডাই অক্সাইড → কেলছিয়াম কাৰ্বনেট + পানী ৷\nউত্তৰ:- Ca(OH)2 + CO2 → CaCO3 + H2O\nb) যিংক + ছিলভাৰ নাইট্ৰেট → যিংক নাইট্ৰেট + ছিলভাৰ ৷\nউত্তৰ:- Zn + 2AgNO3 → Zn(NO3)2 + 2Ag\nc) এলুমিনিয়াম + ক’পাৰ ক্ল’ৰাইড → এলুমিনিয়াম ক্ল’ৰাইড + ক’পাৰ ৷\nউত্তৰ:- 2Al + 3CuCl2 → 2AlCl3 + 3Cu\nd) বেৰিয়াম ক্ল’ৰাইড + পটেছিয়াম ছালফেট → বেৰিয়াম ছালফেট + পটেছিয়াম ক্ল’ৰাইড\nউত্তৰ:- BaCl2 + K2SO4 → BaSO4 + 2KCl\n8. তলত দিয়া বোৰৰ বাবে সন্তুলিত ৰাসায়নিক সমীকৰণ লেখা আৰু প্ৰতিটো কোন প্ৰকাৰৰ বিক্ৰিয়া চিনাক্ত কৰা ৷\na) পটেছিয়াম ব্ৰ’মাইড(aq) + বেৰিয়াম আয়’ডাইড(aq) → পটেছিয়াম আয়’ডাইড(aq) + বেৰিয়াম ব্ৰ’মাইড(s)\nউত্তৰ:- 2KBr(aq) + BaI2(aq) → 2KI(aq) + BaBr2(aq)\nএইটো এটা দ্বিঅপসৰণ বিক্ৰিয়া ৷\nb)যিংক কাৰ্বনেট(s) → যিংক অক্সাইড(s) + কাৰ্বন ডাই অক্সাইড(g)\nউত্তৰ:- ZnCO3(s) → ZnO(s) + CO2(g)\nএইটো এটা বিযোজন বিক্ৰিয়া ৷\nc)হাইড্ৰ’জেন(g) + ক্ল’ৰিন(g) → হাইড্ৰ’জেন ক্ল’ৰাইড(g)\nউত্তৰ:- H2(g) + Cl2(g) → 2HCl(g)\nএইটো এটা সংযোজন বিক্ৰিয়া ৷\nd)মেগনেছিয়াম(s) + হাইড্ৰ’ক্লৰিক এছিড(aq) → মেগনেছিয়াম ক্ল’ৰাইড(aq) + হাইড্ৰ’জেন(g)\nউত্তৰ:- Mg(s) + 2HCl(aq) → MgCl2(aq) +H2(g)\nএইটো এটা অপসৰণ বা প্ৰতিষ্ঠাপন বিক্ৰিয়া ৷\n9. তাপবৰ্জী আৰু তাগ্ৰাহী বিক্ৰিয়া বুলিলে কি বুজা? উদাহৰণ দিয়া ৷\nউত্তৰ:- যিবোৰ বিক্ৰিয়াত বিক্ৰিয়াজাত পদাৰ্থ উৎপন্ন হোৱা লগতে তাপৰ উদ্ভৱ হয় সেইবোৰক তাপবৰ্জী বিক্ৰিয়া বোলে ৷\nউদাহৰণঃ প্ৰকৃতিক গেছৰ দহন –\nCH4(g)+ 2O2(g) → CO2(g) + 2H2O(l)\nযিবোৰ বিক্ৰিয়াত তাপ বা শক্তি শোষণ হয় তেনেবোৰ বিক্ৰিয়াক তাপগ্ৰাহী বিক্ৰিয়া বোলে ৷\nউদাহৰণঃ সুৰ্যৰ পোহৰে ছিলভাৰ ক্ল’ৰাইডক ছিলভাৰ আৰু ক্ল’ৰিনলৈ বিযোজিত কৰে\n2AgCl(s) __সুৰ্যৰ পোহৰ__> 2Ag(s) + Cl2(g)\n10. শ্বসনক এটা তাপবৰ্জী বিক্ৰিয়া বুলি কিয় বিবেচনা কৰা হৈছে ? ব্যাখ্যা কৰা ৷\nউত্তৰ:- শ্বসন প্ৰক্ৰিয়াত অক্সিজেনৰ উপস্হিতিত কোষস্হ গ্লু’কজৰ জাৰন ঘটি কাৰ্বন ডাই অক্সাইড, পানী আৰু শক্তি উৎপন্ন হয় ৷\nC6H12O6(aq) + 6O2(aq) + 6H2O(l) → 6CO2(g) + 12H2O(l) + শক্তি\nযিহেতু এই প্ৰক্ৰিয়াত শক্তি উৎপন্ন হয় সেয়েহে শ্বসনক এটা তাপবৰ্জী বিক্ৰিয়া বুলি বিবেচনা কৰা হয় ৷\n11. বিযোজন বিক্ৰিয়াক সংযোজন বিক্ৰিয়াৰ বিপৰীত বোলা হয় কিয় ? এই সমূহ বিক্ৰিয়াৰ বাবে সমীকৰণ লিখা ৷\nউত্তৰ:- এটা সংযোজন বিক্ৰিয়াত দুটা বা ততোধিক পদাৰ্থ লগ হৈ আন এটা মাত্ৰ নতুন পদাৰ্থ উৎপন্ন কৰে কিন্তু এটা বিযোজন বিক্ৰিয়াত এটা পদাৰ্থ বিযোজিত হৈ দুটা বা ততোধিক পদাৰ্থ উৎপন্ন কৰে ৷ সেয়েহে বিযোজন বিক্ৰিয়াক সংযোজন বিক্ৰিয়াৰ বিপৰীত বোলা হয় ৷\nসংযোজন বিক্ৰিয়াৰ সমীকৰণ :\nবিযোজন বিক্ৰিয়া সমীকৰণ :\n12. তাপ, পোহৰ আৰু বিদ্যুৎ শক্তিৰে সংঘটিত বিযোজন বিক্ৰিয়াৰ একোটাকৈ সমীকৰণ লিখা ৷\nউত্তৰ:- তাপ দিলে কেলছিয়াম কাৰ্বনেট কেলছিয়াম অক্সাইড আৰু কাৰ্বন ডাই অক্সাইডলৈ বিযোজিত হয়৷\nসুৰ্যৰ পোহৰে ছিলভাৰ ক্ল’ৰাইডক ছিলভাৰ আৰু ক্ল’ৰিনলৈ বিযোজিত কৰে ৷\nপানীৰ বিদ্যুৎ বিশ্লেষণত হাইড্ৰ’জেন আৰু অক্সিজেন গেছ উৎপন্ন হয় ৷\n2H2O(l) __বিদ্যুৎ প্ৰবাহ__> 2H2(g) + O2(g)\n13. অপসৰণ আৰু দ্বিঅপসৰণ বিক্ৰিয়াৰ মাজত পাৰ্থক্য কি ? এই বিক্ৰিয়াবোৰৰ বাবে সমীকৰণ লিখা ৷\nউত্তৰ:- যি বিক্ৰিয়াত এটা অধিক সক্ৰিয় মৌলই তাত কৈ কম সক্ৰিয় মৌল এটাক তাৰ লৱণৰ দ্ৰৱৰ পৰা অপসাৰিত কৰে তেনে বিক্ৰিয়াক অপসৰণ বা প্ৰতিষ্ঠাপন বিক্ৰিয়া বোলে ৷\nউদাহৰণ : যিংকে ক’পাৰ ছালফেট দ্ৰৱৰ পৰা ক’পাৰ মৌলটোক অপসাৰিত কৰি যিংক ছিলফেট আৰু ক’পাৰ উৎপন্ন কৰে ৷\nআনহাতে, যি বিক্ৰিয়াত দুটা মৌলই পৰস্পৰক পৰস্পৰৰ যৌগৰ পৰা অপসাৰিত কৰি আয়নৰ বিনিময় কৰে তেনে বিক্ৰিয়াক দ্বিআপসৰণ বিক্ৰিয়া বোলে ৷\n14. ছিলভাৰৰ পৰিশোধনত ছিলভাৰ নাইট্ৰে’ট দ্ৰৱৰ পৰা ছিলভাৰ আহৰণ কৰোঁতে ক’পাৰ ধাতুৰদ্বাৰা অপসৰণ সংঘটিত কৰা হয় ৷ জড়িত বিক্ৰিয়াটো লিখা ৷\nউত্তৰ:- জড়িত বিক্ৰিয়াটো হ’ল-\n15. অধঃক্ষেপণ বিক্ৰিয়া মানে কি বুজা ? উদাহৰণ দি ব্যাখ্যা কৰা ৷\nউত্তৰ:- যি বিক্ৰিয়াত অধঃক্ষেপ(অদ্ৰাৱ্য পদাৰ্থ) উৎপন্ন হয় তেনে বিক্ৰিয়াক অধঃক্ষেপণ বিক্ৰিয়া বোলা হয়৷\n17. এটা উজ্জ্বল মুগা ৰঙৰ মৌল ‘X’ক বায়ুত গৰম কৰাত ক’লা হৈ পৰিল ৷ মৌল ‘X’ আৰু উৎপন্ন হোৱা ক’লা ৰঙৰ যৌগটোৰ নাম লিখা ৷\nউত্তৰ:- মৌল ‘X’ হ’ল ক’পাৰ(Cu) আৰু উৎপন্ন হোৱা ক’লা ৰঙৰ যৌগটোৰ নাম হ’ল ক’পাৰ অক্সাইড(CuO) | জড়িত বিক্ৰিয়াটো উল্লেখ কৰা হ’ল-\n2CuO + H2 __তাপ__> Cu + H2O\n18. লোৰ বস্তুত ৰঙৰ প্ৰলেপ দিও কিয় ?\nউত্তৰ:- ক্ষয়ীভৱনৰ বাবে লোৰে তৈয়াৰী বস্তুবোৰ নষ্ট হয় ৷ মামৰ ধৰা ৰোধ কৰিবলৈ লোৰ বস্তুত ৰঙৰ প্ৰলেপ দিয়া হয়৷\n19. তেল আৰু চৰ্বি থকা খাদ্যবস্তু নাইট্ৰ’জেনৰ পৰিৱেশত পেকেটত ভৰোৱা হয় কিয় ?\nউত্তৰ:- তেল আৰু চৰ্বি থকা খাদ্যবস্তু জাৰিত হ’লে ইহঁতৰ গোন্ধ আৰু স্বাদ সলনি হয় ৷ নাইট্ৰ’জেন এবিধ প্ৰতিজাৰক পদাৰ্থ ৷ তেল আৰু চৰ্বি থকা খাদ্যবস্তুৰ জাৰণ নঘটিবলৈ আৰু নষ্ট হোৱাৰ পৰা ৰক্ষা কৰিবলৈ ইহঁতক নাইট্ৰ’জেনৰ পৰিৱেশত পেকেটত ভৰোৱা হয় ৷\nআজি আমি Assamese Medium ত আপোনাৰ বাবে Class 10 Science Chapter 1 ৰ অনুশীলনৰ সম্পূৰ্ণ প্ৰশ্ন উত্তৰ আলোচনা কৰাৰ উপৰিও পাঠ্য ভিত্তিক প্ৰশ্ন উত্তৰ আলোচনা কৰা হল।\nআশা কৰো আপুনি এই প্ৰশ্ন সমূহ পঢ়াৰ উপৰিও আপোনাৰ বন্ধু বান্ধৱীৰ সৈতে Share কৰক যাতে সিহঁতে উপকৃত হব পাৰে। ইয়াৰ উপৰিও আপুনি আমাৰ Facebook Page Assamese Medium ক Follow কৰিব পাৰে।\n[…] Class 10 Science Chapter 1 Assamese Medium: ৰাসায়নিক বিক্ৰিয়া আৰু সমীকৰণ […]\n[…] ৰাসায়নিক বিক্ৰিয়া আৰু সমীকৰণএচিড ক্ষাৰ আৰু লৱণধাতু আৰু অধাতুকাৰ্বন আৰু তাৰ যৌগ […]\nConcept of Acid Base and Indicators | SEBA 2021 » Assamese Mediumsays:\n17/05/2022 at 8:35 PM\n[…] ৰাসায়নিক বিক্ৰিয়া আৰু সমীকৰণৰ [Class 10 Science Chapter 1 Assamese Medium] ওপৰত বিতংবাবে আলোচনা […]


বিজ্ঞানৰ ইতিহাস (৩য় খণ্ড) : প্ৰাচীন ইজিপ্টত বিজ্ঞানৰ বিকাশ (প্ৰথম ভাগ) - মুক্ত চিন্তা\nবিজ্ঞানৰ ইতিহাস (৩য় খণ্ড) : প্ৰাচীন ইজিপ্টত বিজ্ঞানৰ বিকাশ (প্ৰথম ভাগ)\n(ধাৰাবাহিকভাৱে প্ৰকাশ হৈ থকা ‘বিজ্ঞানৰ ইতিহাস’ৰ এইবাৰৰ সংখ্যাত (৩য় খণ্ড) প্ৰকাশ কৰা ‘প্ৰাচীন ইজিপ্টত বিজ্ঞানৰ বিকাশ’ লেখাটোৰ দৈৰ্ঘ্যৰ প্ৰতি লক্ষ্য ৰাখি দুটা ভাগত প্ৰকাশ কৰা হৈছে।)\n‘বিজ্ঞানৰ ইতিহাস’ৰ ১ম খণ্ড আৰু ২য় খণ্ড\nএইটো সত্য যে আজিৰ দিনত আমি বিজ্ঞানক যিদৰে সংজ্ঞাবদ্ধ কৰো তাৰ লগত আজিৰপৰা হাজাৰ হাজাৰ বছৰ আগতে প্ৰাথমিক সভ্যতাসমূহত বিকাশ হোৱা বিজ্ঞানৰ স্বৰূপক একে শাৰীতে ৰাখিব নোৱাৰো, কিন্তু এই কথাও কোনো কোনোপধ্যেই নুই কৰিব নোৱাৰো যে সেই প্ৰাচীন সভ্যতাসমূহত বিজ্ঞানৰ যি তাৎপৰ্যপূৰ্ণ বিকাশ হৈছিল তাৰ ফলতেই বিজ্ঞানে এক খৰতকীয়া আৰু ঊৰ্ধ্বগামী গতি লাভ কৰে। যোৱা সংখ্যাত প্ৰাচীন মধ্যপ্ৰাচ্যত হোৱা বিজ্ঞানৰ বিকাশ ব্যাখ্যা কৰোঁতে প্ৰাচীন বেবিলনত বিজ্ঞানৰ যি বিকাশ হৈছিল তাৰ ওপৰত আলোকপাত কৰা হৈছিল, এই সংখ্যাত প্ৰাচীন ইজিপ্টত হোৱা বিজ্ঞানৰ বিকাশৰ ওপৰত এক চমু আলোচনা দাঙি ধৰিবলৈ প্ৰয়াস কৰা হৈছে।\nসহস্ৰাব্দৰপৰা মানৱজাতিৰ প্ৰগতি আৰু সামাজিক উত্তৰণৰ ক্ষেত্ৰত ইজিপ্টে গুৰুত্বপূৰ্ণ আৰু অনন্য অৱদান আগ বঢ়াই আহিছে। অন্য এক প্ৰাচীন সভ্যতা হিচাপে ইজিপ্ট বিজ্ঞানৰ বিকাশৰ ক্ষেত্ৰত সময়তকৈ যথেষ্ট আগবঢ়া আৰু অন্য সভ্যতাৰ তুলনাত নেতৃস্থানীয় আছিল বুলি ক’লে অতিৰিক্তকৈ কোৱা নহ’ব, কাৰণ আধুনিক বিজ্ঞানৰ বহু শাখা যেনে জ্যোতিঃপদাৰ্থবিজ্ঞান, ৰসায়নবিজ্ঞান, চিকিৎসাবিজ্ঞান আদিৰ মূল ভেটিৰ নিৰ্মাণ সেই প্ৰাচীন ইজিপ্টতেই হৈছিল বুলিব পাৰি, প্ৰকৌশল বিদ্যাৰ যি চমকপ্ৰদ বিকাশ হৈছিল তাৰ প্ৰমাণ আমি পিৰামিড আৰু কনাৰ্কৰ অতুলনীয় স্থাপত্যৰপৰা পাওঁ।\nৰাজবংশীয় শাসনাধীন ইজিপ্টত হোৱা বিজ্ঞানৰ বিকাশ :\nৰাজবংশীয় শাসনকালত জ্যোতিৰ্বিজ্ঞান, অংকশাস্ত্ৰ, চিকিৎসাবিজ্ঞান আদি ক্ষেত্ৰত প্ৰাচীন ইজিপ্টত বহুল মাত্ৰাত চৰ্চা আৰু বিকাশ হৈছিল বুলি পিছৰ সময়ত উদ্ধাৰ হোৱা বিভিন্ন সমলৰপৰা জানিব পাৰি। প্ৰাচীন ইজিপ্টবাসীসকলে বহু সৰল যন্ত্ৰ আৰু হেলনীয়া তলৰ ব্যৱহাৰ কৰাৰ প্ৰমাণ পোৱা গৈছে। আনহাতে, বছৰি নীল নদীৰ বানৰ কবলত পৰা মাটি-বাৰীৰ নক্সা আৰু অধিকাৰ স্বত্ব সংৰক্ষণ কৰিবৰ বাবে জ্যামিতিৰ ব্যৱহাৰ আৰু বিকাশ তাৎপৰ্যপূৰ্ণ হৈ পৰিছিল সেই সময়খিনিত। প্ৰাচীন ইজিপ্ট পশ্চিমৰ মানুহৰ বাবে সেই সময়তেই ‘এলকেমি’ৰ চৰ্চাৰ কেন্দ্ৰ হৈ পৰিছিল।\nকাগজ আৰু লিখন : ‘পেপাৰ’ শব্দটোৰ মূল হ'ল গ্ৰীক শব্দ ‘পেপিৰাছ’ (papyrus), গ্ৰীকসকলে ‘ইজিপ্টৰ লিখন সঁজুলি’ বুলি বুজাবলৈ ‘পেপিৰাছ’ শব্দটো ব্যৱহাৰ কৰিছিল। ‘পেপিৰাছ’ নামৰ এবিধ উদ্ভিদৰপৰা এই সঁজুলি তৈয়াৰ কৰা হৈছিল । খ্ৰীষ্টপূৰ্ব প্ৰায় ৩০০০ মানৰপৰা ‘পেপিৰাছ’ তৈয়াৰ কৰা হৈছিল বুলি ধাৰণা কৰা হয়, উল্লেখ্য যে সেই ‘পেপিৰাছ’ গ্ৰীচ আৰু ৰোমলৈ ৰপ্তানি কৰা হৈছিল। কিন্তু ‘আলেকজেণ্ড্ৰিয়া পুথিভঁৰাল’ প্ৰতিষ্ঠা হোৱাৰ পিছত বাহিৰলৈ ‘পেপিৰাছ’ ৰপ্তানি কৰিব নোৱৰা হৈছিল, লিখা-মেলা বাঢ়ি যোৱা বাবে কাগজৰ নাটনি হৈছিল। প্ৰাচীন ইজিপ্টত ‘ইজিপ্টীয় হেইৰ'গ্লিফছ’ (Egyptian hieroglyphs) নামৰ এক ফ'নেটিক লিখন ব্যৱহাৰ কৰা হৈছিল, ইয়াৰ আধাৰতেই নতুন বৰ্ণৰ উদ্ভৱ হৈছিল, প্ৰাচীন ইজিপ্টীয়সকলে প্ৰথম দশমিক ব্যৱস্থাসমূহৰ অন্যতম এক দশমিক ব্যৱস্থা আৱিষ্কাৰ কৰিছিল।\n(পেপিৰাছৰ ওপৰত লিখা আৰু অংকন কৰা প্ৰাচীন ইজিপ্টীয় কিতাপ বুক অব দা ডে'ডৰ এক অংশ)\nস্থাপত্যকলাৰ ক্ষেত্ৰত হোৱা বিকাশ :\nপ্ৰাচীন ইজিপ্টৰ স্থাপত্য কলাৰ নিদৰ্শন দাঙি ধৰিব পৰা প্ৰায়বিলাক মন্দিৰ ইতিমধ্যেই ধ্বংস হৈ গৈছে, কিন্তু অদ্যপি থাকি যোৱা কিছুমান মন্দিৰ অথবা অট্টালিকাৰ ধ্বংসাৱশেষৰপৰা আৰু অন্য সমলৰপৰা এইটো কথা জানিব পৰা গৈছে যে প্ৰাচীন ইজিপ্টীয় বহু অট্টালিকা বা ভৱন মানুহৰদ্বাৰা নিৰ্মিত যিকোনো স্থাপত্যৰ তুলনাত যথেষ্ট বৃহৎ আছিল। তেনে এক নিদৰ্শন হ’ল খ্ৰীষ্টপূৰ্ব প্ৰায় ১৫০৮ৰপৰা ১৪৭৮ৰ ভিতৰত হেটশ্বেপছুট নামৰ ফাৰাওগৰাকীয়ে নিৰ্মাণ কৰোৱা এক বৃহৎ স্থাপত্য প্ৰকল্প, য’ত ফাৰাওগৰাকীয়ে নিজৰেই কেইবাটিও মূৰ্তি নিৰ্মাণ কৰোৱাইছিল। অন্য এক প্ৰাচীন ইজিপ্টীয় বৃহৎ স্থাপত্যকলাৰ নিদৰ্শন হ’ল টুটানকামুন নামৰ ফাৰাওগৰাকীৰ শিল কাটি নিৰ্মাণ কৰা সমাধিক্ষেত্ৰ। হেলিনীয় ইজিপ্টত লাইট-হাউছ প্ৰযুক্তিৰ বিকাশ হৈছিল, তাৰ এক নিদৰ্শন হ’ল ‘আলেকজেণ্ড্ৰিয়াৰ লাইট-হাউছ’, আলেকজেণ্ড্ৰিয়া সেই সময়ত এক ব্যস্ত আৰু গুৰুত্বপূৰ্ণ বন্দৰ আছিল, ইজিপ্টত নিৰ্মাণ হোৱা বস্তু-বাহানিৰ ৰপ্তানি অথবা অন্য দেশৰপৰা ইজিপ্টলৈ আমদানি এই বন্দৰৰ যোগেদিয়েই হৈছিল। জাহাজলৈ বস্তু উঠাবলৈ অথবা জাহাজৰপৰা বস্তু নমাবলৈ সেই সময়তেই এক বৃহৎ-দৈত্যকায় কেন্টিলিভাৰ ব্যৱহাৰ কৰা হৈছিল। ‘আলেকজেণ্ড্ৰিয়াৰ লাইট-হাউছ’ৰ নিৰ্মাণকাৰ্য খ্ৰীষ্টপূৰ্ব তৃতীয় শতিকাতেই (খ্ৰীষ্টপূৰ্ব ২৮৫ৰপৰা ২৪৭ৰ ভিতৰত) সম্পন্ন হৈছিল, আলেকজেণ্ড্ৰিয়াৰ ফাৰ'চ নামৰ দ্বীপত ইয়াক নিৰ্মাণ কৰা হৈছিল। ‘নিডুছৰ ছষ্ট্ৰেটাছ’(Sostratus of Cnidus) নামৰ এজন গ্ৰীক স্থাপত্যবিদ আৰু অভিযন্তাই এই লাইট-হাউছটো নিৰ্মাণ কৰিছিল।\n(ফাৰাও দ্বীপত থকা ‘লাইট-হাউছ অব আলেকজেণ্ড্ৰিয়া’)\nবিশ্বৰ অন্য সকলো প্ৰাচীন সভ্যতাৰ ভিতৰত নীল উপত্যকাৰ সভ্যতা মিনাৰ অথবা অন্য স্থাপত্যকলাৰ নিৰ্মাণৰ ক্ষেত্ৰত অনন্য বুলি বিবেচিত হয়। ‘গিজাৰ পিৰামিড’ অথবা ‘মহান স্ফিংক্স’ ইয়াৰ এক অনন্য নিদৰ্শন। বিশ্বৰ সকলো পিৰামিডৰ ভিতৰত ইজিপ্টৰ পিৰামিডেই সবাতোকৈ জনাজাত, এই বৃহৎ গঠনসমূহ ইটা আৰু শিলেৰে নিৰ্মাণ কৰা হৈছিল, ইয়াৰে কেইটামান পিৰামিডক মানৱনিৰ্মিত যিকোনো গঠনৰ ভিতৰত আটাইতকৈ বৃহৎ বুলি গণ্য কৰা হয়। উল্লেখনীয় যে এই পিৰামিডসমূহ প্ৰাচীন ইজিপ্টৰ ৰজা অৰ্থাৎ ফাৰাওসমূহৰ সমাধিক্ষেত্ৰ হিচাপে নিৰ্মাণ কৰা হৈছিল। গিজাৰ পিৰামিডৰ ভূমিক্ষেত্ৰৰ কালি হ'ল প্ৰায় ৫৩,০০০ বৰ্গ মিটাৰ। ইজিপ্টৰ তৃতীয় বৃহৎ পিৰামিড বুলি বিবেচনা কৰা ‘ৰঙা পিৰামিড’ খ্ৰীষ্টপূৰ্ব প্ৰায় ২৬ শতিকাতেই নিৰ্মাণ কৰা হৈছিল, ইয়াৰ প্ৰায় সমসাময়িকভাৱে নিৰ্মাণ কৰা ‘মেনকাউৰ'ৰ পিৰামিড’ চূণশিল আৰু গ্ৰেনাইড খণ্ডৰে নিৰ্মাণ কৰা হৈছিল। আনহাতে, গিজাৰ পিৰামিডৰ নিৰ্মাণত ‘ৰঙা অস্ৱৱান গ্ৰেনাইড’ ব্যৱহাৰ কৰা হৈছিল।\n(গিজাৰ মালভূমি, পিছফালে খাফ'ৰ পিৰামিড)\n‘এমেনেমহাট-৩য়’ৰ শাসনকালত নিৰ্মাণ কৰা ‘কৃষ্ণ- পিৰামিড’ৰ গঠনত ‘পিৰামিডিয়ন’ বা ‘কেপষ্ট'ন’ নামৰ মসৃণ কৰা গ্ৰেনাইড লগোৱা হৈছিল। প্ৰাচীন ইজিপ্টীয়সকলেই বিশ্বত প্ৰথমবাৰৰ বাবে শিলেৰে মিনাৰ নিৰ্মাণ কৰিছিল, ইয়াৰ এক উপযুক্ত নিদৰ্শন হ'ল বৰ্তমান কাইৰোৰপৰা প্ৰায় ৩০ কি.মি. আঁতৰত অৱস্থিত ‘চাক্কাৰা’ নামৰ মৃতকৰ শেষকৃত্য সমাপন কৰা ক্ষেত্ৰৰ মিনাৰৰ গঠন, উল্লেখনীয় যে এই ক্ষেত্ৰখনৰ পৃষ্ঠকালি হ'ল ৭ কি.মি. ১.৫ কি.মি.। সেই প্ৰাচীন ইজিপ্টত পিৰামিড বা অন্য বৃহৎ নিৰ্মাণসমূহত ব্যৱহাৰ কৰিবলৈ কিদৰে কঠিন গ্ৰেনাইড কাটিছিল অথবা ইমান গধুৰ আৰু বৃহৎ শিলবোৰ নিৰ্মাণস্থলীলৈ নিয়া হৈছিল তাৰ সন্তোষজনক ব্যাখ্যা আজিলৈকে পোৱা হোৱা নাই।\n‘অবেলিস্কছ’ বা ‘টেখেনু’ আৰু বৃহৎ পিলাৰ (স্তম্ভ)ৰ নিৰ্মাণ :\n‘অবেলিস্কছ’সমূহ প্ৰাচীন ইজিপ্টীয় স্থাপত্যকলাৰ এক গুৰুত্বপূৰ্ণ অংশ, সাধাৰণতে এই ‘অবেলিস্কছ’সমূহ গুৰুত্বপূৰ্ণ অট্টালিকা বা মন্দিৰৰ প্ৰৱেশদ্বাৰত স্থাপন কৰা হৈছিল, ‘অবেলিস্কছ’ হ'ল এক প্ৰকাৰৰ ওখ, ওপৰটো জোঙা, চাৰিখনকৈ পৃষ্ঠ থকা এক স্তম্ভৰ দৰে গঠন, ইয়াৰ মূধচভাগ পিৰামিডৰ দৰে নিৰ্মাণ কৰা হয়। ‘অবেলিস্কছ’ শব্দটো ইজিপ্টীয় ভাষাৰ শব্দ নহয়, ই গ্ৰীক ভাষাৰ শব্দ, ইজিপ্টীয় ভাষাত ইয়াক ‘টেখেনু’ বুলি কোৱা হৈছিল। হিৰ'ডটাছৰ দৰে যিসকল পৰিভ্ৰমণকাৰীয়ে এই স্থাপত্য দেখিছিল তেওঁলোকে ‘অবেলিস্কছ’ শব্দটো ব্যৱহাৰ কৰিছিল। উল্লেখনীয় যে সেই প্ৰাচীন ‘অবেলিস্কছ’সমূহ প্ৰায়েই ‘ম'ন'লিথিক’ আছিল, অৰ্থাৎ মাত্ৰ এটা শিলৰপৰাই নিৰ্মাণ কৰা হৈছিল।\nজলসিঞ্চন আৰু কৃষি ব্যৱস্থা :\nখৰাং বতৰত অথবা শুকান অঞ্চলত কৃষিকৰ্মত কৃত্ৰিমভাৱে জলযোগান সম্ভৱ কৰিবৰ বাবে প্ৰাচীন ইজিপ্টতৰ বহু কৃষি খণ্ডত জলসিঞ্চন ব্যৱস্থাৰ প্ৰয়োগ কৰা হৈছিল, সেয়েহে প্ৰাচীন ইজিপ্টত এক ‘হাইড্ৰ’লিক সভ্যতা’ (Hydraulic Civilization)ৰ বিকাশ হৈছিল বুলিও ক’ব পাৰি। প্ৰায় ১৮০০ খ্ৰীষ্টপূৰ্বত, দ্বাদশ ৰাজবংশৰ ফাৰাও এমেনেমহাট-তৃতীয়ৰ শাসনকালত ‘ফায়া'ম’ নামৰ প্ৰাকৃতিক হ্ৰদ এটাক পানী জমা ৰাখিবলৈ ব্যৱহাৰ কৰাৰ প্ৰমাণ পোৱা গৈছে, সেই জমা কৰা পানী খৰাং পৰিস্থিতিত কৃষিক্ষেত্ৰলৈ যোগান ধৰা হৈছিল।\n(প্ৰাচীন ইজিপ্টত নিৰ্মাণ কৰা এক কৃত্ৰিম জলসিঞ্চনৰ খাল)\nইজিপ্টৰ কৃষিখণ্ডৰ বিকাশৰ ক্ষেত্ৰত নীল নদীৰ ভূমিকা অপৰিসীম, নীল নদীয়ে প্ৰতি বছৰে প্লাৱিত কৰা ভূমি যথেষ্ট খাৰুৱা আছিল আৰু ইয়াৰ ফলস্বৰূপে বিস্তৰ ৰূপত শস্য উৎপাদন সম্ভৱ হৈছিল, ইতিমধ্যেই এই কথা প্ৰমাণিত হৈছে যে সেই প্ৰাচীন ইজিপ্টতেই বিশ্বত প্ৰথমবাৰৰ বাবে বিস্তৃত ৰূপত খেতি কৰা হৈছিল; অৱশ্যে কৃষিকৰ্মত ইজিপ্টবাসীয়ে যি অভূতপূৰ্ব বিকাশ ঘটাইছিল তাত বহু পৰিমাণে তেওঁলোকে উদ্ভাৱন জলসিঞ্চন ব্যৱস্থাৰ অৰিহণাও যথেষ্ট গুৰুত্বপূৰ্ণ আছিল। প্ৰাচীন ইজিপ্টত যথেষ্ট পৰিমাণে ঘেঁহু, বাৰ্লি আদি খাদ্য শস্যৰ উপৰিও শণ, পেপিৰাছ আদি ঔদ্যোগিক শস্যৰ উৎপাদন কৰা হৈছিল। নীল নদীয়ে প্ৰত্যেক বছৰে একে সময়তেই বানপানীৰ সৃষ্টি কৰিছিল আৰু তাৰ পানীৰে ইয়াৰ উপত্যকা অঞ্চল বুৰাই পেলাইছিল, প্ৰত্যেক বছৰে আগষ্ট-ছেপ্টেম্বৰ মাহত বানপানীয়ে বুৰাই পেলায় আৰু অক্টোবৰ মাহত সেই পানী ওলাই যায়, কিন্তু সেই বানপানীয়ে খেতিপথাৰত যথেষ্ট পৰিমাণে হিউমাছ এৰি থৈ যায়, যাৰ ফলত পথাৰসমূহ খাৰুৱা হৈ পৰে। ইজিপ্টবাসী কেৱল প্ৰাকৃতিক বানপানী অথবা অন্য প্ৰাকৃতিক উৎসৰ ওপৰতে নিৰ্ভৰশীল নহৈ কৃত্ৰিমভাৱে জলসিঞ্চন বা জলযোগান ব্যৱস্থাৰ বিকাশ ঘটাইছিল, তেওঁলোকে কৃত্ৰিম নলা খান্দি বানপানীৰ সময়ত অতিৰিক্ত পানীভাগ ভিতৰৰ নগৰসমূহলৈ আৰু বাগিছাসমূহলৈ বোৱাই নিছিল। উল্লেখনীয় যে এনে জলসিঞ্চন ব্যৱস্থা সমূহ কিন্তু কোনো ৰাজকীয় পৃষ্ঠপোষকতাত সম্ভৱ হোৱা নাছিল, খেতিয়কসকলে ব্যক্তিগতভাৱে অথবা সমবায় ভিত্তিত এই খালসমূহ খান্দিছিল।\nবিষয় ইজিপ্ট বিজ্ঞান বিজ্ঞানৰ ইতিহাস\n1 Comment : "বিজ্ঞানৰ ইতিহাস (৩য় খণ্ড) : প্ৰাচীন ইজিপ্টত বিজ্ঞানৰ বিকাশ (প্ৰথম ভাগ)"\nপাঠক -পাঠিকা সকলে লেখাটো পঢ়ি মন্তব্য দিলে উপকৃত হম।


মহাকাশতো হ’ব পৰ্ণ ছবিৰ শ্বুটিং! বাকী ঘৰত ভাল…? কিহৰ বাবে এই অত্যুৎসাহ! -\nবুধবাৰ, ডিচেম্বৰ 1, 2021\nHomeবিশ্বমহাকাশতো হ’ব পৰ্ণ ছবিৰ শ্বুটিং! বাকী ঘৰত ভাল…? কিহৰ বাবে এই অত্যুৎসাহ!\nমহাকাশতো হ’ব পৰ্ণ ছবিৰ শ্বুটিং! বাকী ঘৰত ভাল…? কিহৰ বাবে এই অত্যুৎসাহ!\nছেপ্টেম্বৰ 27, 2021\nবিজ্ঞানৰ মহিমা! এইবাৰ মহাকাশত হ’ব পৰ্ণ ছবিৰ শ্বুটিং…\nডিজিটেল ডেস্ক : বিজ্ঞান-প্ৰযুক্তিবিদ্যাৰ যুগত দোপতদোপে আগবাঢ়ি গৈছে মানৱসভ্যতা। নিত্য নতুন আৱিষ্কাৰে সমাজখনক নতুন গতি দিছে। বিজ্ঞানৰ জয়ঢোল বজাৰ সময়তে কেতবোৰ আৱিষ্কাৰে অৱশ্যে জীৱশ্ৰেষ্ঠক হতচকিত নকৰাও নহয়। দৰ্শকৰ ৰুচি, প্ৰয়োজনীয়তাৰ ওপৰত দৃষ্টি ৰাখি তথা চলচ্চিত্ৰত বৈচিত্ৰ্য অনাৰ উদ্দেশ্যে এইবাৰ মহাকাশতো কৰা হ’ব চলচ্চি়ত্ৰৰ দৃশ্যগ্ৰহণ।\nঅৱশ্যে আপুনি মই ভবাৰ দৰে এয়া কোনো মনোৰঞ্জনধৰ্মী ছবিৰ শ্বুটিং নহয়। হাতত সাৰে ভৰিত সাৰে চলিছে এই নতুন ছবিৰ আখৰা। এইবাৰ পৰ্ণ ছবিৰ শ্বুটিঙৰ বাবে মহাকাশলৈ উৰা মাৰিব গোটাচেৰেক কলা-কুশলীয়ে। এই চলচ্চিত্ৰৰ দৰ্শনৰ বাবে ইলন মাস্কৰ স্পেচএক্স ৰকেট ব্যৱহাৰ কৰা হ’ব বুলিও জানিব পোৱা গৈছে।\nপৰ্ণ ছবিক নতুন মাত্ৰা দিয়াৰ বাবে মহাকাশত শ্বুটিঙৰ এই পদক্ষেপ গ্ৰহণ কৰিছে এটা কোম্পানীয়ে। লেক্সি লুনা নামৰ এগৰাকী অভিনেত্ৰীক ইতিমধ্যে এই অভিযানটোৰ বাবে বাছনি কৰা হৈছে। উল্লেখ্য যে, লেক্সি এগৰাকী অভিনেত্ৰীৰ লগতে কোম্পানীটোৰ এম্বেছেডৰো। কোম্পানীটোৱে সদৰী কৰা অনুসৰি, লেক্সিৰ মহাকাশলৈ যোৱাৰ দীৰ্ঘদিনীয়া এটা সপোন আছিল। এইবাৰ লেক্সিৰ সপোনো পূৰণ হ’ব আৰু তাত চলচ্চিত্ৰৰ দৃশ্যগ্ৰহণো কৰা হ’ব, যিটোৱে পৰ্ণ ছবিক বিশ্বত এটা নতুন মাত্ৰা দিব বুলি দাবী কৰিছে কোম্পানীটোৰ। কোম্পানীটোৰ মুখ্য কাৰ্যবাহী বিষয়া ৰ’ব কেমিনেফিয়ে সংবাদ মাধ্যমৰ আগত সদৰী কৰে যে, ‘সাধাৰণ মানুহে মহাকাশলৈ যোৱাৰ বাবে এটা বিকল্প উপায়ৰ যিহেতু সৃষ্টি হৈছে তেনেস্থলত আমিও মহাকাশলৈ যাব বিচাৰোঁ। ইয়াৰ বাবে আমি লেক্সি লুনাক মহাকাশলৈ পঠিওৱাৰ সিদ্ধান্ত লৈছো।’ কিন্তু এতিয়া প্ৰশ্ন উঠিছে যে, কিহৰ বাবে এনে এক অত্যুৎসাহ কৰিবলগীয়া হ’ল? ইয়াক সমালোচনাৰ সুৰেৰে অনেকে প্ৰশ্ন কৰিছে মহাকাশত পৰ্ণ ছবিৰ শ্বুটিং কৰাতকৈ অধিক প্ৰয়োজনীয় কাম নাইকিয়া হৈ পৰিল নেকি?\nPrevious articleবিজয় বন্দৰত তাৰকাৰ ক্ষোভ, কিয় তিতা-কেঁহা লাগিছে এমবাপেৰ?\nNext articleহেপ্পী বাৰ্থডে’ গুগল: হোমপেজত এটা বিশেষ বাৰ্থডে’ কেক\nকপিল দেৱৰ বায়’পিকত ৰণবীৰ-দীপিকা : চেলুলয়ডত ৮৩’বিশ্বকাপ জয়ৰ কাহিনী\nপ্ৰতিভা নহয়,২০কোটি টকাৰ বিনিময়ত অভিনয়ৰ সুযোগ পাইছিল ‘বলীউড খিলজী’ ৰণবীৰেঃঅভিযোগ বিতৰ্কিত অভিনেতাৰ\nনৱেম্বৰ 29, 2021\nআধুনিক ভাৰতীয় সংগীতৰ এক সোণালী অধ্যায় পাপন\nনৱেম্বৰ 28, 2021


Alock in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Alock ar byavahar, ppali, parshwakriya, upkaar, kriya-pratikriya aaru satarkatabani\nAlock in Assamese\nAlock ৰ মূল্য আৰু পেকৰ চাইজ - Alock Price and Pack Size in Assamese - Alock ar mulya aaru pakor size\nAlock ৰ লাভ আৰু ব্যৱহাৰসমূহ- Alock Benefits & Uses in Assamese- Alock ar laabh aaru byavaharsamuh\nAlock ৰ পালি আৰু সেয়া কেনেদৰে ল'ব- Alock Dosage & How to Take in Assamese - Alock ar paali aaru xeya kenedore lobo\nAlock ৰ পাৰ্শ্চক্ৰিয়াসমূহ- Alock Side Effects in Assamese- Alock ar parshwakriyasamuh\nAlock সংক্ৰান্ত সতৰ্কতাবাণীসমূহ- Alock Related Warnings in Assamese- Alock xonkranta xatarkatabanisamuh\nঅইন দৰৱৰ সৈতে Alockৰ গুৰুতৰ ক্ৰিয়া-প্ৰতিক্ৰিয়া- Severe Interaction of Alock with Other Drugs in Assamese- Oinor xoite Alock ar gurutor kriya-pratikriya\nAlock মতভেদসমূহ- Alock Contraindications in Assamese- Alock nishedhsamuh\nAlock ৰ বিষয়ে সততে সোধা প্ৰশ্নসমূহ- Frequently asked Questions about Alock in Assamese- Alock ar bikhoye satate xodha prashnasamuh\nখাদ্য আৰু মদৰ সৈতে Alock ক্ৰিয়া-প্ৰতিক্ৰিয়া- Alock Interactions with Food and Alcohol in Assamese- khadya aaru modor xoite Alock kriya-pratikriya\nAlock ৰ লাভ আৰু ব্যৱহাৰসমূহ - Alock Benefits & Uses in Assamese - Alock ar laabh aaru byavaharsamuh\nAlock তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAlock ৰ পালি আৰু সেয়া কেনেদৰে ল'ব - Alock Dosage & How to Take in Assamese - Alock ar paali aaru xeya kenedore lobo\nAlock-ৰ উপাদানসমূহ - Alock Active Ingredients in Assamese - Alock-ar upadaansamuh\nAlock ৰ পাৰ্শ্চক্ৰিয়াসমূহ - Alock Side Effects in Assamese - Alock ar parshwakriyasamuh\nগৱেষণাৰ ভিত্তিত, Alock ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAlock সংক্ৰান্ত সতৰ্কতাবাণীসমূহ - Alock Related Warnings in Assamese - Alock xonkranta xatarkatabanisamuh\nAlock-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Alock ৰ সুৰক্ষাৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে গৰ্ভৱতী মহিলাৰ ওপৰত ইয়াৰ প্ৰভাবৰ বিষয়ে জনা নযায়।\nAlock-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAlockএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Alock গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Alock কি প্ৰভাৱ দেখা গৈছে?\nAlockৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Alock কি প্ৰভাৱ দেখা গৈছে?\nAlockৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Alock ৰ কি প্ৰভাৱ দেখা গৈছে?\nAlockৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Alockৰ গুৰুতৰ ক্ৰিয়া-প্ৰতিক্ৰিয়া - Severe Interaction of Alock with Other Drugs in Assamese - Oinor xoite Alock ar gurutor kriya-pratikriya\nAlock তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAlock মতভেদসমূহ - Alock Contraindications in Assamese - Alock nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Alock লোৱা অনুচিত যাতে -\nAlock ৰ বিষয়ে সততে সোধা প্ৰশ্নসমূহ - Frequently asked Questions about Alock in Assamese - Alock ar bikhoye satate xodha prashnasamuh\nএই Alock-এ অভ্য়াস বা নিচাৰ সৃষ্টি কৰে নেকি?\nনহয়, Alock লোৱাটোৱে কোনো আসক্তিৰ সৃষ্টি নকৰে।\nআপুনি Alock লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Alock লোৱা উচিত।\nAlock য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Alock ক্ৰিয়া-প্ৰতিক্ৰিয়া - Alock Interactions with Food and Alcohol in Assamese - khadya aaru modor xoite Alock kriya-pratikriya\nখাদ্য আৰু Alockৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Alock আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Alockৰ মাজৰ প্ৰতিক্ৰিয়া\nAlockৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nAlockৰ পৰিপূৰকসমূহ - Substitutes for Alock in Assamese\nআপুনি বা আপোনাৰ পৰিয়ালৰ কোনোবাই Alock লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Alock ব্যৱহাৰ কৰিছিল নেকি?\nআপুনি কিমান পৰিমাণে Alock সেৱন কৰিছিল?\nআপুনি Alock ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Alock সেৱন কৰে?